text:
Hello. 我一直都有食開事前yaz 28粒個種嘅,性行為都有用安全套,每次都無穿無爛.不過我上個月就黎咗2次月經,中間只隔咗幾日,而上幾個月無性行為,所以都排除咗懷孕可能性,個2次應該都係月經黎.
最近一次性行為係9月頭,但9月嘅月經就比預期遲,有少少擔心懷孕.而且9月頭嘅時候,我試過遲食一粒藥,不過都喺二十四小時內補食.唔知道係咪因為上個月嚟咗兩次,所以今個月遲咗?
我亦都喺個次性行為後第14日做驗孕,係陰性.不過我就擔心可能未必準確.基本上我每次都有雙重保護,機率應該好低.
Hello. 我一直都有食開事前yaz 28粒個種嘅,性行為都有用安全套,每次都無穿無爛.不過我上個月就黎咗2次月經,中間只隔咗幾日,而上幾個月無性行為,所以都排除咗懷孕可能性,個2次應該都係月經黎.
Hello~
睇返你嘅問題,你有提到一直都有食事前避孕藥,關於你上個月就黎咗2次月經,中間只隔咗幾日,其實有好多因素影響月經周期包括:飲食習慣和生活作息,情緒壓力,有冇服用其他藥物等,都會有所影響,就好似月經遲咗嚟就係其中一個影響,仲有其他例如出血日數,出血量,經前症狀.
咁睇返你係性行為後嘅第14日做驗孕,結果係陰性,係沒有懷孕,可以唔使咁擔心.只要有正確使用驗孕棒,而且距離對上一次性行為過咗11日,咁都會得到準確可靠嘅驗孕結果.同埋睇返你講每次進行性行為嘅時候都有得配戴安全套,安全套亦都無穿無爛,所以冇懷孕嘅可能性.
希望可以解答到你嘅問題,如有其他問題歡迎再次留言
(Intern同學 Peter )


c: text/html

text:
中國人民銀行行長戴相龍日前在香港總商會晚宴上,又再呼籲香港金融人才北上搵工,重話可以做到分行行長甚至總行高層,在座好多銀行家都有啲心郁.
心郁不如身郁,聯交所前行政總裁徐耀華早已北上做深圳交易所理事,當晚都有去聽戴行長講話.
佢話上任無幾耐,唔想講公事,但係私事就可以八畀八方聽,佢話家陣香港,深圳,北京三邊走,佢重爆咗個秘密,原來佢同香港證監會前副主席米高吳偉驄喺北京「同居」.
「我同米高好熟,佢主要喺上海,成日要去北京,我主要喺深圳,又係成日去北京,所以夾份租咗個apartment,用嚟擺吓衫,休息吓.」
吳偉驄𠵱家係上海交易所顧問,同徐耀華都係港人北上出任金融高職的「四大天王」,另兩個天王係史美倫同梁定邦,同時任職香港證監會,一個做副,一個做正,不過佢哋就唔係咁friend,所以史美倫做咗中國證監會副主席之後,梁定邦連顧問都唔做,走咗去美國哈佛教書.
講開戴相龍,佢話人民幣愈來愈受歡迎,重話如果有一日喺美國可以用人民幣,佢會好自豪.
八方聽完佢講嘢之後,去咗灣仔北京水餃皇后消夜,鄰桌有一班北京遊客,佢哋問店主可唔可以用美金結帳,店主就問佢哋有冇人民幣,寧願收人民幣,呢一幕如果俾戴行長聽到,睇嚟佢都會幾自豪.
(圖)戴相龍叫金融才俊北上,重話可以做到高層.
E-mail:[email protected]

robotstxt: allowed

filter: keep


text:
2016年6月28日星期二
自家製味噌三角豆醬 Homemade Miso Hummus
第一次試 hummus 係上次 Ernest 媽咪請我食,當時覺得味道比較酸,唔係我杯茶,如果有機會自己整的話一定唔會整到咁酸.
有次喺 Nigella 個 fans page 度見到個 white miso hummus 食譜,覺得幾特別,係日本同中東 crossover,而且味噌係我雪櫃內嘅台柱,既然有哂基本用料,就即管試吓!正宗嘅 hummus 係會用到 tahini 芝麻醬,我就懶得自己打喇,用日式芝麻醬代替就算,況且本身已經有少少酸味,檸檬汁都可以慳埋,反正我都唔想太酸!
2016年6月27日星期一
素代葷食
素友最鍾意用牛油果加醬油同 wasabi 當魚生刺生咁食,嘅然係咁,不如就用牛油果嚟整個素魚生飯做第二餐啦!:x
第三餐有乾燒伊麵同綠豆沙,個乾燒伊麵同樣都係素食版,之前一向都係用開蠔油同蝦子煮,今次就改用赤味噌.原本都想用番韭黃嚟整,但行勻成個街市檔檔都係斷紮賣,為咗少少買一大紮,我真係唔會咁做,喺冰格拎啲蔥段嚟用算數!!
2016年6月25日星期六
醬油漬脆青瓜
第一眼見到 blog 友 Honney 整脆瓜時,我即刻同自己講呢個一定要試整,又好食又易做,唔整都對唔住自己!點知老人癡呆又發作,之後完全無咗回事.直到見到對方再整櫻花蝦漬青瓜時先再醒番起,於是就即刻買青瓜整,費事又再唔記得!
好喇,放咗入雪櫃醃之後,又試無咗件事,成個禮拜後,打開雪櫃拎嘢時,見到有樽類似可樂嘅物體,左諗右諗先醒起係樽脆瓜,你話係咪真係死得呀!!
2016年6月22日星期三
與素友見面
同人出街食飯,一定係只會我就人口味,叫佢選擇自己想食嘅嘢,從來都唔使人去就我,因為其實我乜都係咁食,又唔太計較好味與否,總之食得落肚就得㗎喇!我成日都提住喺口唇邊,呢個世界仲有啲人係連飲啖乾淨清水都係一種奢侈,真係唔好食得咁 "招積"!!我唯一唔食嘅嘢就係有臊 / 羶味食物,偏偏呢類食物就涵蓋甚廣,牛肉啦,奶類製品啦,羊啦,鴨啦,鵝啦 ……… 而且我由細到大都唔係食肉獸,飲食習慣都以蔬菜為主,所以攪到成日俾人話我揀飲擇食,偏食,後來喺「素食青年」群組度見到好多素友分享類似經驗,先知道原來其實都係一種對飲食習慣嘅歧視,好多素友都覺得好煩惱,甚至有諗過放棄食素,因為真係受唔住身邊人嘅 "指控".呢個世界真係好多人唔識得尊重同包容人,永遠都硬係要將自己嗰套加喺人身上,做得到就認同你,做唔到呢?呵呵,咁你就慘囉,注定一世俾人話!!難怪輔導姑娘都同我講話我無錯,只係世人問題.所以我都習慣咗自己就人好過要人就我,如果咁啱嗰日係要食齋的話,我就一定唔會應約,費事煩,人家知道你要食齋,就好自然話會就我,但其實對方係唔鍾意食素的話,食得唔開心,唔暢快咁去就我的話,咁就無謂啦!
最近喺群組度識咗個素友,大家都好啱傾之餘,原來仲住埋同一區,噚日就約咗出嚟見面,素友帶咗我去市中心間「友間齋舖」食 tea 兼傾偈,今次就唔使互相遷就對方口味都可以食得舒服,食得開心,同埋又再一次證明,搵人傾偈真係要搵番同人星球嘅人先好傾,真係舒服好多,可以講到真心嗰句出嚟!
2016年6月20日星期一
是日三餐
2016年6月14日星期二
罐頭鯖魚
早排去超市買嘢時無意中俾我見到有罐頭番茄鯖魚賣,一見到罐嘢就即刻諗起 Manngchi 個 camping stew,見罐鯖魚又唔係貴,幾蚊雞買一次試吓再整多次,順便清埋啲泡菜,咁就可以重新再醃過新泡菜喇!
2016年6月9日星期四
紫米素粽
學老表話齋,原來唔經唔覺已經九年!!
近呢幾年,無論我去探佢定係同人講起件事,我都已經無再有好傷痛嘅感覺,無再喊,無再流淚,但原來其實自己都仲係未完全放得低,噚日去探佢時,睇睇吓張相,又試不其然咁流淚,證明我呢段時間情緒真係好唔好!
同輔導姑娘傾偈時,呢個話題一定走唔甩,因為呢樣嘢先係主角,為今時今日嘅我正式揭開序幕!同姑娘傾傾吓都可以泣不成聲,完全講唔到落去,真係無諗過自己個反應會咁大,仲以為 "泣不成聲" 只係當年警察及醫護人員正式將佢帶走,真真正正咁離開咗我,知道我倆永遠分隔兩地嗰一刻先會出現!記得姑娘當時都話已經相隔咗咁多年,依家提番起都仲係咁傷痛,仲問咗我一句:「你無事嘛,你得唔得?」不過,姑娘話俾我聽,其實媽咪一直都同我繼續生活緊落去,因為原來我一直都帶住媽咪嗰一份信念去生活,所以先至會對一路不斷遇到唔開心嘅事變得 "麻木","理所當然",感覺上唔覺得係一件咩事,但其實始終都係對我有一定影響!
學識包粽之後,以後每年我都會包素粽送俾媽咪,就當係我倆一齊 "做節"!
2016年6月7日星期二
混血 bagel
今日整咗個混血 bagel,老竇係 bagel,阿媽係 focaccia,你哋明唔明我講乜呢!?!?
其實係將整 focaccia 嘅副材料,包括新鮮迷迭香,橄欖,蒜蓉同黑椒全部擺哂落去個麵糰度一齊搓囉!
訂閱: 文章 (Atom)


text:
你想結婚呀?好似到咗某個時刻,就會特別想揾個伴相守終身,等大家只屬於大家.然而結婚,除咗證明你愛我,我愛你之外,仲有多啲地方需要確認,好似係婚嫁習俗,婚紗款式,婚禮佈置,婚紗影相,甚至連送賓客嘅禮物,都吾可以揦西.
而婚宴上送賓客嘅結婚禮物,大概係比較令人頭痛,可分為台上禮,二人手信,探房禮,飲茶禮,送客禮……等,而且無論西方人定東方人大多遵照「禮,多人不怪」呢五字名言.然而,要點送禮送去心坎哩,而又唔枉費新人嘅荷包呢?(舉薦睇:Wedding gift學問多,簡單要訣告訴你如何規劃)
有冇一種經驗,去參加人哋嘅婚禮,可能會收到上面印刷新人嘅婚紗相嘅結婚禮物,無論係印刷係杯上定造型攝鐵,甚至係書籤小咭呀?可愛嘅新人,可曾幫賓客們諗諗,邊個會係寫字樓擺個印上兩位恩愛照嘅杯?而又有邊個想喺睇書睇到擺上兩位閃照細書籤呢?好彩商人嘅腦筋成日比我哋進步好多,嗰啲婚禮禮物多半已經畀設計過嘅Logo取代,新人多加訂製嘅小卡或者包裝緞帶就好.
咁講到話禮物嘅種類,除咗製作過往流行嘅可愛收藏物,例如著緊婚紗嘅熊仔印製新人嘅祝福語,但係之後,除咗擺係台上生塵之外,都無咩用途.而家啲人多半講實用性,所以婚禮禮物都趨向更實際一啲嘅,例如開瓶器,保溫水壺,或者係造型紙磚(便利貼嘅一種),呢真係可以大方地擺係辦公室使用.
而且講到造型便利貼,其實已經睇過有新人擺係婚宴門口嘅擺飾台上,作為留言祝福語畀新啲人嘅小留言區,都唔失趣味性係里.
總而言之,想要送禮送去心入面,新人可要用啲時間研究嚇,想做叻又有智慧嘅新娘,就要將你婚禮禮物送好,送的巧,更要得賓主盡歡!


text:
「九藏喵窩」喺一個免費無廣告嘅網路遊戲論壇.隨住論壇會員同流量增加,網站租用費大到難以繼續維持.為咗保留咁樣嘅發言討論環境,亦都唔想淨喺接受會員嘅捐款,論壇創始人陳仲君(九藏),決定用會員建議開始將「九藏」嘅喵形象設計出來,製作網站嘅吉祥物同周邊商品嘅開發販售作為網站經濟來源.之後九藏喵窩會員亦自行設定出自己嘅喵角色,成為喵窩論壇嘅特色,並且出現喺商品上面,增加角色嘅豐富度.品牌化打出知名度嘅九藏喵窩開始自行開發線上遊戲「勇者喵傳說」,製作動畫,仲嘗試製作多元產品,積極參加唔同類型嘅活動.
同集比攜手合作嘅九藏喵國王造型USB手指就喺將九藏喵窩中嘅角色實體化,商品化嘅最好例子之一.
目錄
買番去要用哦 唔好淨喺用嚟供!
依照創始人陳仲君(九藏)秉持嘅原則:「買番去要用哦~唔好淨喺用嚟供!」,希望每個周邊商品都有實用性,喺禮物展上相遇相知之後,集比主動聯絡,向九藏推薦我哋嘅軟膠開模技術同USB手指製作服務,之後就開啟九藏喵造型USB手指公仔嘅製作之路.
喵窩論壇嘅凝聚力 催生出獨特嘅USB手指公仔
網路遊戲論壇一向都喺匯集資訊,分享討論嘅小天地,「九藏喵窩」亦都喺咁.
九藏喺論壇入面進行粉絲投稿,集思廣益,令粉絲會員嚟決定USB手指公仔嘅造型同功能設計,將天馬行空嘅想像變成現實.
集比從幾十個設計草圖投稿揀可行但又唔同市面賣嘅USB手指嘅創意嚟進行製作,由原創者嚟微調把關,掌握角色神韻唔走樣.
於是乎,先後造就咗孭書包同食餅乾嘅九藏喵國王造型USB手指公仔.
呢兩款USB手指都各具特色之處.首先,孭書包返學嘅九藏喵國王USB手指(書包款)經過集比同九藏喵雙方幾次討論,先設計製作出嘅商品.公仔本身以PVC塑膠製作,兼顧造型同襟用性,而呢款嘅書包,用有彈性嘅矽膠質料製作,喺可以著同拆嘅,平時唔用可以收喺USB手指本體到.另外尾巴部分都喺用矽膠製作,展現出貓咪尾巴嘅柔軟特性,更加顯示出佢嘅創意哦!
以粉絲徵稿嘅方式,造成話題性同熱烈嘅互動同埋宣傳效果,實際商品一推出就即刻賣完,之後追單製作,亦都開始開發新款式.大大啖食餅乾嘅九藏喵國王USB手指公仔喺繼喵國王孭書包USB手指之後,集比同九藏喵窩合作嘅第二款九藏喵USB手指.特殊嘅細節設計當然都有囉!將餅乾同USB手指本體結合,可以收喺喵喵下巴嘅窿入面,睇落就好似喺九藏喵趴喺餅乾上面;用果陣,餅乾上嘅突出卡榫,亦可以同喵喵下巴嘅窿結合,呢個時候,睇落就好似拎住餅乾準備要大快朵頤.
毅力+創意=無可限量嘅發展
以上兩款喺USB手指就喺蒐藏公仔嘅九藏喵國王造型USB手指公仔製作,佢可愛外表喺咪都擄獲你嘅心呢?睇住喵國王,每個人嘅心都被融化.為咗令台灣都有知名嘅動漫作品,九藏憑住熱血嘅精神同努力嘅心,令可愛嘅九藏喵成為台灣本土創作,最知名嘅動漫人物之一.
近呢幾年電玩人物,卡通角色,Cosplay,公仔熱潮持續發光發亮,集比推陳出新嘅公仔創意USB手指亦投入呢場公仔收藏文化,並且同唔同領域品牌結合跨界合作,激發出好多新奇有趣嘅創意設計禮物.所以,集比贊助支持模具費並且買埋九藏喵窩部分USB手指商品授權,喺自有通路上販售!擁有一隻可愛嘅九藏喵國王USB手指,唔只喺肯定我哋同九藏喵窩嘅努力,亦都喺對台灣本土動漫發展盡一份心力哦!


text:
「恒指」
大部份嘅香港人或多或少都有買過股票,就算無嘅話,你嘅強積金其實都會同股票市場掛鈎.當然好多人發達都係靠買賣股票,亦有好多人因為買賣股票而破產.香港經過好幾次嘅股災,所以好多人都經一事長一智,依家投資會好小心.不過近日個股市屢創新高,好多人仍然覺得個股市仲有排升,只不過睇返數據嘅話,其實真係好危險,雖然未必大跌市但係小心為妙.
「分析」
當然我唔係一個專業嘅股票分析員,亦都唔係啲乜嘢投資專家.只不過大家好似忘記咗股災嚟樣嘢!無嘢係會長升,所有嘢都有一個週期,好多人會話十年一個輪,而正正今年就係第十年.如果係數據分析嘅角度嚟講,爆破嘅機率係非常之高,不過邊個真係可以話一定升或者一定跌呢?所有投資都有風險,所以最好都係量力而為,如果唔係就變相係投機多過投資.
「數據」
股票當然係可以用單靠數據去做分析,但係可以影響股市嘅去向實在有太多因素,而最難去計算同分析係人嘅因素.就算有幾多數據都好,數據永遠係一個果,無人就無數據.最怕嘅就係啲數據係由人去計劃出嚟!如果係咁,就算你分析得幾叻都好,其實都無用!都係嗰句,做任何投資都有一定嘅風險,而任何嘅市場都有週期,無人可以寫包單聽日個股市唔會跌.
Also published on Medium.


text:
一講到城門水塘,大家即刻諗到嘅可能係一隻又一隻嘅馬騮.但水塘入面嘅白千層,真喺好值得好好欣賞,加埋個碧綠色嘅水塘,成個風景真係very good!咁靚嘅景色吸引咗唔少電視劇,電影嘅劇組專登嚟水塘取景.成個城門郊野公園面積唔算大,大概兩個鐘已經可以行晒成個公園,路程亦都唔會吃力,所以非常適合一家大細放假一齊去㗎.
搭地鐵到荃灣站,搭82號小巴,喺城門水塘小巴總站入口落車.正式出發之前,可以喺入口附近嘅小食亭買補充品,不過入到公園就要留意唔好隨便拎出嚟食,如果唔係就會吸引咗一大班馬騮埋黎搶食㗎啦.一直沿路行,就會見到條路兩邊種滿白千層,白千層整齊咁喺小路嘅兩旁排排企,曬太陽,景致真係令人嘆為觀止!繼續一直行,就會去到水塘附近,望住白千層喺湖面嘅倒影,偶爾仲有馬騮經過,會有種同大自然融為一體嘅感覺,真係好療癒啊!
離開時可以去城門郊野公園遊客中心參觀一下,中心入面設有展覽介紹水塘嘅歷史.最後去番入口位置就可以搭番巴士離開.
生態知多啲:
白千層每年向外生出新皮,老樹皮會留喺樹上面,層層推出,形成保護層.因為咁,白千層嘅樹幹累積咗好多層白色嘅樹皮,所以就叫做白千層啦.白千層樹幹筆直,啱晒做馬路邊嘅行道樹;不過細心留意會發現,新發展嘅市區比較難見到白千層,因為汽車嘅廢氣好容易將白千層嘅樹皮染黑,令人覺得唔乾淨,所以喺新市區比較難見到呢種樹.


text:
雞排妹宣布首度帶團遊日本 行程竟然有呢D!網民:絕對好過杜如風啦 !
撰文:占士@Central│圖片來源:連登,IG,經濟一週,富士急遊樂場,日本國家旅遊局,蟹道樂
雞排妹宣布首度帶團遊日本 網民:一定好過杜如風啦
雞排妹平時喺IG發性感相都有勁多心心嘅,但點都無今次個post咁轟動!首次宣布帶團去日本玩足三日兩夜嘅雞排妹仲身兼多職,做導遊兼全程做埋日文翻譯.年初去日本進修除咗食玩買之外,仲變成一個地地道道嘅日本通喎!
雞排妹從赴日進修,IG就多咗好多和服相,唔知各位巴打對於佢收起性感著和服點睇呢?
難得去日本,雞排妹都有去東京主題樂園玩番夠本!
就算雞排妹封胸影相,簡單嘅打扮亦非常gfable.
雞排妹影吓靚人靚景之外,去滑雪嗰陣仲玩到成面一滴滴添!留意番件褸入面簡直好似冇著咁,唔通雞排妹唔凍咩?
唔知到時雞排妹帶大家遊日本嗰陣,會唔會表演食雪糕畀大家睇呢?
但相信一眾巴打們最想現場睇到嘅,應該都係以下呢啲:
睇完雞排妹嘅性感照,啲巴打即刻個個心郁郁,勁想同雞排妹玩埋一份呀!
雞排妹非常重視網民意見,即時喺限時動態回應,歡迎世界各地團友參加!
巴打講緊以下呢位鄭家純.
杜如風喺IG嘅素顏餵蝦相.
率先遊覽雞排妹3日2夜行程 最終站意外有神秘景點
其實雞排妹帶團無論去邊都好,相信各位團友最終目的都未必係去觀光,但既然雞排妹已經悉心為巴打們準備好充實嘅行程,我哋梗係要率先帶大家睇吓呢三日兩夜究竟有乜好玩啦!搞清楚先,雞排妹11月嘅旅行團並唔係伴遊,只係導遊兼翻譯.呢三日兩夜包七餐仲包車(但不含機票),旅行團名義上係賞楓,所以大家最多只係睇到雞排妹本人同埋啲紅卜卜嘅楓葉咁.雞排妹仲話第一日要即刻去富士急遊樂場一齊玩過山車先.留意番目前入場費每位成人要1,500日圓,同時亦提提大家到時要買紀念品嘅話,記得帶多啲彈藥.
同日再去五湖睇富士山
去到第二日就係去高尾山搭纜車兼睇景點,夜晚就返東京食燒肉.呢個高尾山纜車唔計官網所述嘅爬山電梯的話,單程只需6分鐘,來回加埋只係12分鐘咁短!加上成個團係十至十五人,所以各位巴打要影相真係把握時間!
運費方面成人每位來回930日圓,但據知團體票係有折扣嘅,各位團友到時記得計清楚自己有冇畀多咗啦.
到第三日同雞排妹齊齊著和服,晏晝就食蟹道樂.
據知蟹道樂關東地區有特別會席,但由於雞排妹十一月個團尚未公布確實時間,希望各位團友有機會食到啦!
食完蟹道樂後話咁快就到最後一站:江戶東京建物園.不過當地只有江戶東京動物園以及江戶東京建築園,所以相信雞排妹應該係打錯字,或者大家就當最後一站係神秘行程,留個驚喜畀自己囉!同埋就算呢次11月嘅3日2夜冇跟到都唔緊要,因為雞排妹話嚟緊12月仲有沖繩團,下年仲有趁櫻花季遊大阪添,真係令人好期待呀!


text:
「第一」
人生有好多嘢都會係你嘅第一次,而有幾多第一次最令你深刻?第一次返學?第一次返工?第一次出糧?但係有啲嘢你真係希望淨係得一次,而有啲嘢你就希望可以重新嚟過.但係人生就係咁,好多時淨係得一次嘅機會,而如果錯過咗第一次嘅話,抑或第一次做錯咗,你真係會希望有第二次嘅機會.但係人生邊樹會咁完美,所以好多時只可以將每一件事睇成第一次.因為你未必咁好彩有兩次嘅機會!
「珍惜」
做咗人哋老竇,當然希望同個仔一齊去經歷佢每一個嘅第一次.無論大小事務都希望睇住佢成長,因為細路仔真係大得好快.雖然佢出咗世兩個月,但係睇返啲相佢已經變咗好多.而我同佢最深刻嘅第一次就當然係佢出世啦,第一次聽到佢喊,第一次見到佢,第一次剪臍帶,第一次做人老竇.好多好難忘嘅第一次!所以真係要懂得珍惜每一次嘅經歷,因為個仔淨係只會出世一次同長大一次,真係無得補番數㗎!
「老婆」
當然講完好多同個仔嘅第一次,咁就梗係講我同老婆嘅好多第一次.唔洗講就當然第一次認識,第一次出街,第一次拍拖,第一次去旅行,等等.數都數唔晒!而我當然希望同老婆有更多屬於我哋嘅第一次啦,雖然唔係次次都係開心嘢但係只要係兩公婆一齊嘅第一次就已經足夠,因為全部都係我哋兩個嘅回憶.不過我自己多數都淨係記住開心嗰啲第一次,因為唔開心嘅記嚟仲乜鬼嘢呢?


text:
「夢想」
乜嘢係夢想?乜嘢係堅持?乜嘢係選擇?乜嘢係現實?人生就係咁樣!好多人都有夢想,但係慢慢長大之後大部份嘅人都會忘記咗自己嘅夢想.有幾多人會因為追尋自己嘅夢想並鍥而不捨咁堅持到最後?去到人生交叉點,為咗生活而要含淚去選擇背棄自己初衷嘅,相信大有人在!現實有時會令人改變選擇,而有啲選擇甚至乎改寫一個人嘅一生.咁你會選擇堅持夢想?定係向現實低頭,希望有一日會實現自己嘅夢想?
「堅持」
今個農曆新年,最好睇嘅電影應該會係星聲夢裡人.每個人嘅路都好唔同,但係唔同嘅路都有可能帶你去到同一個終點,只不過每個人都會有唔同嘅選擇.至於點樣選擇真係好睇當時嘅狀況,不過人大咗,做決擇就自然更加謹慎.以前或許會向現實低頭,但亦因為實現而留低一大堆遺憾.所以而家就算幾想放棄都好,依然盡力去繼續堅持,因為無人會知道將來會發生啲乜嘢事.
「遺憾」
好多時都會諗返轉頭如果當初唔係咁樣選擇,今日自己又會點呢?但係人生邊度有咁多如果?如果大家都知道結果會係點嘅話,咁就唔係人生!路係自己揀嘅,所以就算發生啲乜嘢事都好,都係自己嘅選擇,好與壞都要去承擔.好多人會選擇去逃避,好多人希望可以重新選擇,只不過人嘅一生其實好短!與其抱怨,與其後悔,與其遺憾,倒不如改變自己,唔好過份執著!凡事睇開啲,人生開心啲!
Also published on Medium.


text:
之前收到啲dm話自己糾結緊應該喺香港🇭🇰定英國🇬🇧到讀書,亦有啲人喺story啲Q & A到講咗自己嘅顧慮.咁啱@kongirlinuk都想我分享吓呢啲嘢 (想睇更多英國生活分享嘅記住fol佢!)❤ 今次就為大家解答一下!
1⃣ 係咪好難識到朋友?
我自己係一個比較內向嘅人嚟嘅,雖然係咁,識朋友都冇咩問題嘅.初頭開學嘅時候你真係要勇敢啲周圍同人講吓嘢,介紹吓自己同埋搵啲共同話題嚟傾.我明白你地會好緊張,但其實對方可能都係咁,只要你踏出第一步就可以!不過我同意係難啲同到啲朋友熟嘅,因為就算讀同一個degree,大家都可能揀咗唔同嘅modules嚟讀.所以如果你有心同一個人熟絡嘅話,就自己主動啲約對方出嚟食吓飯/一齊下廚/chat吓啦~ 咁樣會容易firm到!
至於大家可能比較關心同外國人 (非亞洲人) 會唔會難睇做到朋友,我就覺得好睇你嘅性格同佢地夾唔夾.好多外國人都係比較外向,鍾意去clubbing/party/飲酒.如果你唔係呢type人都好難同佢地做到真心朋友,要勉強去做呢啲嘢埋堆其實都冇意義.同埋大家文化背景比較唔同都係難啲做到真心朋友嘅一個原因.不過唔喺個個外國人都咁外向嘅,有啲都內向啲,冇咁鍾意出去蒲.咁我自己就冇勉強同任何人做朋友,覺得夾嘅 (價值觀/性格/目標) 咪多啲一齊,覺得唔夾嘅咪當係普通同學,間唔中傾一兩句.
想擴大自己個社交圈子都可以嘗試上莊 (個人建議入啲正經啲soc,因為真係獲益良多),咁樣你會容易啲認識到一啲好有ambition/聰明嘅人,我喺我個president身上都學咗唔少嘢.有咗呢啲connections之後,都有機會可以增加自己喺career方面嘅機遇.
另外,其實識朋友難唔難呢個問題唔係淨係存在喺英國到,你喺香港讀書都可能會有同樣嘅問題.總之社交呢睇嘢真係好講自己夠唔夠主動同埋緣分哈哈!同埋呢,朋友真係唔使多,有兩個知心嘅就已經好好!
2⃣ 歧視問題嚴唔嚴重?
我去咗咁耐都好少遇到一啲好嚴重嘅歧視,但無可厚非英國疫情初初爆發嘅時候就開始多咗人歧視亞洲面孔嘅人.例如你出街帶口罩,就會有啲人用好奇異嘅眼光望住你,因為佢啲自細受嘅教育就係覺得要好病先要帶口罩.我識個auntie佢之前帶個仔去醫院睇醫生,因為當時疫情都爆發緊,佢地都有帶住口罩,但結果醫院啲人鬧佢地,叫佢地唔好帶...我只可以講英國唔係人人都係咁嘅,有啲人都好友善嘅,上次去餐廳食飯個侍應讚我嘅粉紅色口罩好靚😂 歧視呢啲問題其實好多地方都有,我地都好難搵辦法避免到,唯有做好自己嘅本分,調節好自己嘅心態同埋儘量入鄉隨俗啦.


text: 我試過,所以我好明白你! 記得讀小學嗰陣,試過有一段時間雙手起濕疹,唔係好似今次咁細細撻,而係成對手起滿晒水泡,非常痕癢.Daddy帶我去私家醫院睇皮膚專科,食咗藥,搽咗藥膏,唔單止冇好轉,啲水泡仲越嚟越大粒,於是醫生話抽啲水泡液體去化驗,睇吓會唔會有其他感染.驗完之後話我有菌,開咗抗生素.食完藥,更加惡化,啲水泡試過大到半隻鵪鶉蛋咁大.去覆疹醫生見到大驚,叫晒全醫院啲皮膚科醫生開panel話要研究我個case,又影相又開會,之後話要攞我啲皮膚組織去化驗.我就做咗實驗品,被佢哋切咗一塊肉去研究,聯咗3針,手上嘅疤痕到依家都仲喺度.結果你估係點?醫生話我有寄生蟲要用殺蟲藥!Daddy覺得唔對路,就冇再去嗰度睇醫生.之後轉咗睇一個喺唐樓要行樓梯上去嘅老醫生,佢話我只係皮膚敏感,食過敏藥就得.過咗幾個星期,我真係好番,冇再起水泡,原本嘅泡泡都慢慢退晒. 我知道好多朋友都同我一樣有濕疹問題,尤其是轉天氣嘅季節更容易發作,我就每年總會有幾次小規模復發.哩支濕疹油就係我讀完香薰治療後第一件產品,除咗自己用之外我都俾過好多屋企同朋友試用,大家都覺得好有效! 早幾日我手上又出咗一撻紅疹,又痕又腫又乾,於是出動我支濕疹油.第一日每次洗完手之後搽2滴,第二日搽咗3次,第三日搽咗2次,今朝起身已經好番95%. 我唔想有人重蹈我當年嘅覆轍,所以介紹哩樣嘢俾大家唔駛整,唔駛溝,直接搽就得. #愛美麗工房#愛美麗生活百貨#濕疹#濕疹止養護膚油


text:
點樣判斷自己系唔系需要牙齒矯正?——點樣判斷自己系唔系需要牙齒矯正?
牙齒正畸喺牙科領域中,已經有着較長嘅歷史了,一直以嚟喺青少年群體中較為常見,因為孩童時期系矯正嘅黃金年齡.但隨着牙科技術嘅發展,成人正畸亦成咗一項主流嘅美齒技術.從概念上嚟睇 ,牙齒正畸系通過畀患者戴矯正器並施加外力使牙齒移位,達到重新排列嘅目的.正畸對牙體無損傷,唔會對牙齒神經造成損傷,更唔會使牙齒變松,易脫落.所以話,正畸系一種安全而有效嘅治療方法,患者一般可以達到其理想嘅效果.想要美齒,永遠唔會太遲!
咁點樣判斷自己系唔系需要牙齒矯正呢?下面由深圳維港歡樂醫院口腔科醫生為我哋做簡單介紹.
1.牙齒排列唔整齊,牙齒顏色唔白,都會嚴重影響容貌美.點樣判斷自己系唔系需要矯正治療呢?個人嘅情況都唔一樣,采攞嘅治療方法同需要嘅治療時間亦就唔同.喺牙齒矯正治療中,托槽系至常使用嘅,必不可少器具.
2.點樣判斷自己系唔系需要矯正治療,至有效嘅方法就系請專門嘅口腔矯正醫生進行檢查同評估.個人嘅情況都唔一樣,采攞嘅治療方法和需要嘅治療時間亦就唔同.
3.口腔矯正醫生接受過專門嘅訓練,佢哋會對病人嘅情況進行全面而必要嘅檢查,並會令病人知頜骨同牙列嘅發育狀況,系唔系需要做矯正治療,可供選擇嘅治療方法,治療所需要嘅時間,治療過程嘅安排,治療過程中嘅注意事項,治療嘅費用等等.
4.喺牙齒矯正治療中,托槽系至常使用嘅,必不可少器具.托槽有金屬嘅,有陶瓷(透明)嘅;托槽有放喺牙齒外面嘅,有放喺牙齒內側面嘅;經常更換嘅橡皮圈有單色嘅,有彩色嘅.病人可以與醫生就使用嘅器具進行討論.畢竟,牙齒矯正系耗費時間比較長,支出費用比較多嘅治療,應該選用質量可靠嘅,唔好過分注重價格而忽略了質量.質量好嘅器具能夠大大減少托槽脫落嘅幾率,能夠縮短治療嘅時間.
相關推薦:
《深圳隱形箍牙邊度平》
《兒童虎牙要掹除咩?》
牙科小Tips:


text:
繼上次嚟鶴藪村呢度插秧之後, 今日終於到收割的日子啦, 呢一個收割活動係同上次個綠田園基金會插秧同一個package!
今日天氣好好, 本來已經入咗冬分, 但係早上既時侯真係萬里無雲熱到彈起,
我哋起初都係著哂風褸, 但係跟住都已經熱到著短袖衫!
我哋同上次一樣先由元朗搭276P去到上水, 不過今次我就直接係上水搭的士入去,
上次傻咗仲走去搭多一個站落粉嶺先轉的士, 其實錢都係差唔多!
今次都係同上次一樣, 成個活動分開上下2Part,
不過今次前半我哋整糯米糍, 叔叔教我哋先去磨糯米, 比起上次磨芝麻, 容易D, 唔駛一陣間就磨到溶哂! 不過要磨到傑韃韃都有D難
磨完之後我哋叔叔就幫我哋拎落去蒸,蒸既時侯我哋要磨埋花生同加糖加椰絲撈埋佢,
蒸完出嚟Hysan即刻想食落口,自己親手整既嘢唔駛叫都特別開胃!
攪掂哂之後下半場就梗係去收割稻米啦, 好攪笑地我哋去番上次插秧個塊田,
我哋特登揀番同一個位置, 收割番我哋插秧個一堆禾,
起初我都諗好唔好俾佢自己拎住把鐮刀自己割, 因為都幾利, 如果唔小心就出事,
不過頭一兩下我睇住佢, 都割得幾好, 應該唔會整到自己, 於是我就放心俾佢自己慢慢割, 玩得好開心,
不過其他朋友如果第日你有機會去, 你都係要小心睇住自己小朋友收割, 話哂都有一定危險性!
我地應該係割得最快同最多,之後就要排隊等打禾,
呢部機叫做禾打機,只要將成捆禾放入機度,另一邊隻腳就不停踩去推動個大滾筒,好快就將所有殼粒打咗出嚟,
之後就可以將剩番既禾乾草捆埋佢變做稻草人!
今次冇上次咁論盡,只係需要洗洗腳就得, D泥都半濕半乾, 踩落去個陣都會成隻腳掌陷入泥裡面!
最後離開既時侯如果驚捷唔到的士, 就沿住廁所個方向繼續行落去, 穿過人哋2個屋企就會見到有個小巴站, 個度冇一個小巴站牌, 不過好多張櫈放咗係度, 一見到就知道!
Photo by CANON 5D Mark III, Len | EF 35mm f/1.4L USM
呀劍評語: 可以咁RAW我就俾高分, 叔叔今次專業D, 起碼佢教人整糯米糍個陣都會顧住大家, 識得叫D小朋友企後D唔好遮住其他人, 俾大家都見到
呀劍貼士:
1/ 最緊要帶齊毛巾防曬, 帶多1-2套衫褲替換!
2/ 廁所都係農場STYLE污糟D, 唔方便帶BB去
3/ 今次係收割, 都唔駛著水鞋, 到時除鞋就OK
綠田園基金簡介
綠田園基金園內所提供的活動大致有三個系列:有機耕種系列,綠色飲食系列和生態漫遊系列.


text:
保衛粵語,我哋最近打鑼打鼓咁做,粵文呢?
白話文唔係新鮮事
南北朝起,文言開始分離,古人開始無法我手寫我口.手口不一令古代文人覺得頗爲唔自在,所以唐代開始,出現咗通俗嘅口語文體:變文.因爲中華文化泥古嘅幽靈纏繞不去,書寫同口講漸行漸遠.到明代,白話文學已經出現經典嘅四大名著,成爲中華文學嘅一塊重要基石.
新文化運動後,我手寫佢口
眨下眼去到近代,西學衝擊下掀起咗波瀾壯闊嘅五四新文化運動,喺幾代文人深耕之下,現代白話興起,革咗文言文條老命.
當時全國各地文人積極呼應「我手寫我口」原則,各地語言入文百花齊放.但漢人受大一統思想荼毒太耐,好快因爲政治正確,北方白話文抹平晒各地剛剛泛起嘅地方語文波紋.
我哋爲咗能夠我手寫我口而推行新文化運動,廢除咗文言文,但事實上,對於非北方官話母語嘅南方漢人嚟講,情況根本係冇改變,換湯唔換藥.
手不對口,週身唔聚財
打開whatapp,facebook,上網上討論區,相信九成以上嘅香港人文字,都係直白嘅粵語白話文.明明我哋從細就學習「書面語」,應用絕對冇難度.但香港人偏偏咁犯賤,走去用一套冇標準可言,約定俗成嘅文字.箇中嘅因由,幾何有人思考過?
其實理由好簡單,因爲用文言文或者北方白話文,根本冇法完美咁表達我哋心入便嘅諗法同感受.
每個人一出世學識母語之後,佢就會用佢嘅母語思考,所以一切喜怒哀樂,都係用母語作爲基礎.當我哋寫文,往往要係腦入便進行一次翻譯,變成北方話爲主體嘅官話白話文.係翻譯之後,無論文法,語氣,用詞都截然唔同.相信大家都有感覺,如果你朋友突然用“書面語”同你講嘢,你往往會覺得一定發生咗某啲事,令到佢語氣非常嚴肅認真.係日常交流範疇,官話白話文並非我哋常用嘅語境(Language register).
係文學創作領域,能夠抒發自身感情,令讀者產生共鳴,身同感受者爲佳作.我哋係寫作嘅時候往往無法良好咁抒發我哋自身,就係因爲俾“書面語”嘅框框困住.如果我哋能夠打破呢個框框,香港文學必定有一番新面貌.
標準規範,邊個釐定
係學校我哋經常畀人捉錯字別字,誰不知係漢字歷史上根本就冇一個硬性標準,只有約定俗成嘅通用標準.文字係溝通媒介,本身並冇對錯.如果我哋用粵語字同詞彙係寫作入便係錯,咁點解簡體字又可以接受?粵語字嘅出現可以追溯到幾百年前嘅粵語文學同戲劇劇本,好多一直沿用至今.好多簡體字嘅歷史嘅歷史相對更加短淺,例如個「卫」字就係共產黨發明嘅象形字1,毫無歷史脈絡可言.相對而言,「係」字係文言文入便用左上千年,成個中國無論南北都用,直到新文化運動用「是」代「係」.而家係學校做功課考公開試,寫「卫」可以接受,但寫「係」必定招致一個大交叉,加一句不能用口語嘅評價.孰是孰非,邊個話得準?喺教育排擠下,粵文同粵字係民間仍然擁有巨大生命力而且不斷發展,可見粵文可以有好大嘅發展空間.
交流溝通,不足為礙
反對者可能會講,官話白話文係現代華人共同溝通用嘅文字,粵文會窒礙華人之間嘅溝通.
首先我哋要諗下我哋同寫作想同邊個溝通.如果我係寫畀香港人睇,基本上係唔會有任何問題,因爲溝通只限於粵語母語使用者.就好似你係香港唔會無啦啦同本地朋友講普通話一樣,如果有人話你係屋企講廣東話,會窒礙同大陸同胞嘅交流,你即刻覺得佢代表香港政府發言啦!再者,究竟北方人係唔係真係睇唔明粵文呢?雖然我哋有好多粵語字,但絕大部分嘅詞彙都相似,而且粵字本身同官話白話文有對應關係,北方人只要學十零個粵字,就可以流暢閱讀並掌握文意.
係  >> 是
哋  >> 們
嘅  >> 的
等等
如果溝通交流係構成一個合理理由嘅話,點解我哋當初要廢除文言文呢?大家唔好忘記文言文曾經係東亞文化圈嘅共同書面語,無論中國南北,越南,朝鮮同日本,識字嘅都可以用文言文交流,打破語言藩籬.更進一步,英文可以話係世界通行嘅共同語,其次係西班牙文同法文.如果溝通真係咁重要,點解我哋唔廢除中文,全盤西化呢?
講到底,點解我哋要委屈自己,去遷就其它地方嘅人呢?明明我哋好多時候書寫嘅時候對話對象都係同聲同氣嘅香港人,偏偏要係自己腦入便先翻譯成爲書面語,然後讀者再係心入便翻譯返做廣東話,成件事係好累贅好戇居.
粵文應進入更高語域
喺語言學入邊,會根據語言嘅用途劃分唔同嘅語域(language register),譬如英文都有分正式(formal),半正式(semi-formal),俗語(slang),粗俗(vulgar)等多個層面,就好似你寫英文信件畀法官唔會寫“Hi there!”而會寫“Dear Magistry”一樣.同樣情況都可以套用係粵文,勁過多年香港社會發展之後,粵文已經盤踞日常生活嘅通俗語域,但高階嘅文學同正式語域依然係白話文同文言文嘅天下.舉個例子,粵語流行曲作爲本地文學嘅代表,其文法詞彙依然係係官話白話文嘅天下,雖然有小部分例子於許冠傑嘅《半斤八兩》徹底使用粵文作爲譜詞語言,但主流歌曲一但出現口語化嘅粵語辭彙,大眾會覺得奇怪同唔自然.但歸根究底,呢個只係長時間耳濡目染下嘅偏頗印象,一如五四運動之初,北方推行白話文都畀人批評唔入流,直到好多文學家用力推廣,先扭轉大眾嘅印象.
本土文學係香港其實尚屬萌芽時期,隨住網絡小説嘅興起,俾咗好多機會新一代作家去打破傳統出版及媒體嘅壟斷,用自己熟悉親切嘅語言文字去寫出心中所想.
本土文學,自由嘅土壤
同北方五四運動一樣,我哋並唔需要拘泥於寫作嘅方法同方向.無論你用正字俗字,夾雜文言定夾雜北話,有廣闊嘅空間去嘗試開拓.呢個係一個文學嘅新領域,而我相信,通過無數嘗試,最終會煉成好正嘅粵語新文學,文法用字都會約定俗成.呢個係一塊新既瘦田,耕開有人爭!
- 譚慶生提出商榷,「卫字係象形字」呢個講法相傳係南懷瑾講的,只係都市傳說,日語片假名「ヱ」古已有之,從「惠」字而來,「衛」略寫為「卫」應是借用「衛」之日語音讀「ヱイ」,估計清末民初留日學生眾多時已傳入中國.


text:
豐年路站
豐年路站(粵拼:fung1 nin4 lou6 zaam6;英文:Fung Nin Road Stop)係輕鐵嘅一個車站,喺香港新界元朗區青山公路同埋豐年路交界附近,為豐年路同元朗廣場一帶嘅居民提供服務.
車站結構改
- 停靠2號月台列車均須停喺指定位置上落客.
車站月台改
豐年路站本身淨係包括兩個側式月台及連接過路處或者行人天橋嘅行人路,係唯一響青山公路(元朗段)而兩邊月台並列嘅車站.
由於呢段路線嘅輕鐵路軌起喺青山公路元朗段最中間嘅兩條行車線上,所以路軌側邊嘅月台都係起喺路中間.東行同西行嘅1號同2號月台喺豐年路附近嘅行人天橋同埋青山公路一組行人過路處嘅中間.
此站曾經喺2000年嘅輕鐵月台改善工程中擴建,主要係連接行人天橋嘅行人路同埋喺兩個月台向西面增建一卡列車嘅長度以容納多一架列車.現時2個月台長大約60米,可以同時停泊3輛輕鐵單卡.1號同2號月台嘅擴建部分分別喺2000年7月12日同埋7月13日啟用.
車站周邊改
- 元朗廣場
- 元朗警署
- 元朗賽馬會健康院
- 元朗民政事務處大樓
- 元朗(西)巴士總站
- 朗屏站
鄰接車站改
接駁交通改
歷史改
豐年路站喺輕鐵初初起嗰陣同步興建,喺1988年9月18號啟用.車站啟用初期原本叫大會堂站(因為位置接近元朗大會堂),及後改名做豐年路站.
利用狀況改
本站跟住輕鐵喺1988年啟用.雖然同元朗市中心距離稍遠,但係附近有元朗廣場同埋唔少學校,多年嚟人流逐步增加,甚至不勝負荷.九廣鐵路公司作出多項措施,包括開通兩個月台通往行人天橋(因為行人天橋係後期加建嘅)嘅兩條新樓梯,將兩個月台擴闊同延長至容納3架列車,喺2號月台實施唔同路線喺唔同位置上落客等,擠迫情況先至有改善.


text:
「家貓」
係我屋企除咗老婆同郭大少之外,好多有留意我嘅文章都會知道我屋企其實仲有兩隻貓.而大佬啱啱過咗佢十四歲嘅生日!係我屋企其實佢先至係最大嗰個,就算係郭大少都只係屋企排第三.上年雖然大佬身體唔好,又要剝牙,又爆肛門線,搞到我哋心都痛埋,但係最終都無事好返,所以我哋都安心啲.只不過上年郭大少出咗世之後,我哋少咗陪佢玩,好似有啲忽略咗佢咁.
「大佬」
我家大佬又大一歲啦!希望你今年健健康康,快快樂樂,繼續陪伴我哋同照顧細佬!不經不覺已經十四歲,雖然大佬係老婆由細養大,而我只係五年前先開始有你陪伴左右,但係真係好多謝你喺我哋身邊,因為你帶咗好多歡樂俾我哋.見到你健康已經好足夠,希望細佬好快可以同你玩啦.有時真係對你唔住,因為要照顧細佬,希望遲啲可以有多啲時間陪你啦!
「家人」
有啲人會覺得養寵物係好平凡嘅事,但係對我嚟講佢哋係屋企人.好多時都會係網上面見到有啲虐待動物嘅新聞,而我真係唔明點解啲人可以咁殘忍.如果你想養寵物嘅話,我會叫你諗清諗楚,事關係一世嘅責任,就好似你自己嘅仔女一樣.如果你仲未準備好嘅話,咁就千其唔好養任何寵物,以免害咗佢哋.希望大佬繼續開開心心,一路陪伴我哋同睇住細佬成長.
Also published on Medium.


text:
前TVB當家花旦楊怡,疑似已經大肚,已經閉關好耐冇見人,曬相就露上半身.傳媒表示羅仲謙,楊怡已經靜雞雞將生兒育女嘅人生大事攪掂,并指楊怡會生落金豬寶寶,不過之後羅仲謙否認呢個消息.
據了解,楊怡同羅仲謙2016年結婚,結婚之后嘅楊怡減少咗拍戲,兩個人都好想要BB,嘗試唔同嘅秘方,可惜結婚三年一直冇大肚嘅消息,最近仲有幾日就滿40歲嘅楊怡,卻畀傳出大肚嘅消息,睇嚟傳媒都替佢哋著急.
楊怡係前TVB嘅當家花旦,喺1999年畢業于《第13期TVB藝員訓練班》之後正式簽約,做咗幾年茄哩啡之後,喺2003年就獲得咗《萬千星輝頒獎典禮》飛躍進步女藝員獎,喺多部TVB劇集擔任女主角,更加喺2012年獲得視後,楊怡喺2016年離開TVB.
楊怡比羅仲謙大5歲,好鐘意小朋友嘅佢哋,結婚之後一直努力造人.但係因為工作經常分隔兩地,舊年底楊怡曾經表示已經準備好做媽咪,并推咗所有劇集停工休息,諗住調理身體,等住今年生仔,結果一直冇消息,據了解越心急生仔嘅兩人壓力越大,周圍尋找偏方同睇醫生,希望盡快能夠“中獎”.
身為老公嘅羅仲謙睇見老婆咁心急,都好配合,啱啱先決定喺7月就可以開拍,但係因為「安心偷食」先讓《法證先鋒四》重拍,所以喺8月先開拍,於是羅仲謙又多咗一個月時間可以同楊怡造人.
唔理點樣,misshk都係希望早日收到佢哋傳出嘅好消息,祝福佢哋可以早日達成生BB嘅愿望.
Like MisshkNews Facebook!不出门也能知天下事~


text:
虎牙妹嘅箍牙之路
前幾日啱去咗深圳維港歡樂口腔箍牙,下面分享下我嘅箍牙之路啦,首先簡單咁講下我嘅牙齒情況吧.我天生有虎牙,然後前牙嘅咬合唔系幾好,然後上下牙嘅比例唔系幾好,咨詢咗醫生之後,醫生話我唔使掹牙,聽到呢個真喺系好happy,卒之唔使忍受掹牙嘅疼痛. 醫生同我講我要戴一年嘅牙套,個人覺得呢一年會好長,好sad,所以我總結咗以下戴牙套需要注意嘅事項,在美麗日記上分享俾大家.
宜家系箍牙嘅第15日,啱開始陣系唔習慣,首先清潔就好重要,而且每次食完嘢之後都要不厭其煩咁樣清潔牙齒,啱開始真系冇乜耐心,但係系張燕霞醫生嘅引到之下,我慢慢就監督自己食完嘢之後要及時清潔牙齒,保持口腔健康.所以各位箍牙嘅fds一定要好好擦牙,保持口腔衛生,唔好嫌麻煩.我一般刷完牙後,都會用到牙線同沖牙器,至後用漱口水.我個人覺得至好可以做到食完嘢就擦牙.
宜家系箍牙嘅第一個月,平時我比較中意sugar,而且系硬個種,呢個習慣冇令我蛀牙,但喺我箍牙期間好sad,因為冇咗sugar真係覺得生活冇意思個.我要同大家講嘅就系真系唔可以食太硬嘅嘢,我系呢半個月就跌過托槽,斷過鋼絲,發現懷習慣最後累死嘅系自己,最重要嘅系浪費時間!!
戴牙套兩個月了,好多friends問我去邊度箍牙比較好,關於去邊度箍牙比較好呢個問題,我個人覺得仲系去深圳維港歡樂口腔會比較有保障,首先個人覺得我嘅主治醫生張燕霞醫生真系好負責,佢會俾我啲生活小tips以及及時咁了解我嘅牙齒狀況,無論邊個細節都可以睇得出醫生嘅耐心同埋專業.其次系因為個邊嘅服務態度真係好正,仲有免費午飯同晚飯,口岸專車接送,可以講系一站式服務了.
三個月啦,我又嚟同friends分享呢段時間嘅新的體會.最近好多朋友問我箍牙系咪會導致營養不良.其實唔會嘅,唔使過分緊張同擔心,好多人會擔心戴牙套會變牙套面,瘦嘅fd會擔心越嚟越瘦,其實真係唔使太擔心,照食照飲就OK,出現牙套面系因為咬肌退化,只要食多啲就可以慢慢恢復,簡單啲講就系好好食飯!就咁多啦,希望箍牙嘅朋友可以繼續堅持落去,我哋一齊加油啦~


text:
IB 新手要注意啲咩 ? 自從上次港究專員教過大家點樣取消 SoFi 嘅戶口之後,有唔少嘅讀者都問返港究專員咁用邊個股票戶口會比較好呢 ? 其實港究專員都曾經簡單介紹過唔同嘅股票戶口,包括 TD Ameritrade,富途證券,Interactive Brokers (IB),而每個股票戶口都有佢嘅好處同壞處,由一個股票系統嘅操作介面轉換去另一個股票戶口嘅操作介面,都需要一段適應嘅時間.今次港究專員想為大家介紹作為 IB新手有啲咩係需要注意嘅,希望可以幫到大家快啲上手IB,而又唔洗周圍搵你預到嘅問題相應嘅答案,仲可以幫大家慳到錢添 !
Table of Contents
月費
喺2021年7月1日,IB 正式宣佈咗唔會再以任何途徑向客戶收取月費,包括係以前可以以交易手續費嚟交月費嗰種方式都唔會再發生,係一眾 Strong Hold 嘅用家同埋學生嘅一大好事.另外,你都唔會再被要求要有最低結餘額先至唔洗收月費.
IB Pro VS IB Lite
如果你申請IB戶口嗰陣申報嘅居住地係香港,而你又用香港身份證嚟作為你嘅身份證明文件嘅話,(以2021年11月計) 你係只可以申請IB Pro,雖然IB Lite 係對交易次數無咁頻密嘅用家一個較適合嘅工具,Lite 版嘅收費會比Pro 較為平,不過都會少咗唔少功能,包括Lite 係唔可以揀階梯式佣金定係用固定式佣金.不過咁多位香港嘅用家就完全唔洗考慮依個問題,係只可以用IB Pro.
推薦人計劃
作為一間網上嘅股票行,你可能會問佢點樣可以吸引多啲顧客嚟用佢哋嘅服務呢 ? 其中一個方法就係透過一個客傳一個客,而佢哋從中都可以收到一個類似佣金嘅推介獎賞.IB 都一樣有依一種嘅計劃,不過IB嘅推薦人計劃會比其他股票行嘅門檻更加高,普遍市面上想拎到推薦人計劃嘅開戶首次存入金額都係應香港證監會要求嘅HKD10,000,而IB 就係一個按比例計算嘅推薦人計劃,你放得愈多資產喺你嘅戶口入面就自然會獲得更高嘅被推介獎賞,你無睇錯呀 ! IB推介獎賞係推薦人同被推薦人都會有各自嘅獎賞,所以大家記得要搵埋朋友一齊做依個動作,唔好浪費依個本身啲獎賞係你同你嘅朋友嘅機會.
不過好重要嘅一點就係被推薦人喺一年內係持續最少要放USD10,000 嘅資產,推薦人同被推薦人先可以拎到各自嘅獎賞,推薦人獎賞係USD200,而被推薦人獎賞就係每USD100 就有價值USD1 嘅IBKR 股份 (最多可以拎到價值USD1,000 嘅IBKR 股份),港究專員喺下面舉咗幾個例子畀大家參考吓.
另外,港究專員仲提醒大家一件事就係要小心一啲第三方公司同IB 一齊做嘅推薦計劃,要睇清楚入面嘅條款及細則先好參加.因為港究專員嘅朋友就曾經試過因為想拎到多HKD600 嘅 Donki 優惠券又無睇清楚唔同嘅條款及細則,點知一齊買同一個金額嘅股票嘅時候竟然要收多一個叫平台費嘅嘢,大家記得要小心.
階梯式佣金 VS 固定式佣金
市場訂閱
IB 本身係畀Trader 所應用嘅,因為佢嘅交易速度快同埋市場報價資訊準確,不過要拎到美股實時報價因為美國交易所係規定咗要收費嘅.不過如果你對實時報價無興趣或者覺得無需要係可以唔訂閱嘅.
TWS VS Client Portal
相信一個股票戶口嘅操作介面係一個選擇用邊一間股票行嘅其中一個衡量準則,而IB最令人卻步嘅係之前嘅月費政策 (不過已經取消咗) 同埋佢嘅TWS介面.不過IB 近年已經更新網頁版嘅頁面 (Client Portal),係唔會好似TWS 或者以前嘅舊式網頁版顏色咁單一,同其他網上銀行或者其他股票行嘅操作介面差唔多,完全可以唔洗擔心依方面嘅事.
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments!
如果想分享 / 更快收到各種優惠著數,歡迎加入我哋港究Telegram討論區.最新消息,我哋最近仲新增咗多個Kong’s Cult 最新文章Telegram Channel,只要Join Channel,每逢有新文章出爐就會同步收到,勁方便!!唔好漏咗Follow Kong’s Cult嘅 Facebook同Instagram專頁啊!你哋嘅支持同意見絕對係我哋港究專員繼續發掘著數嘅動力,下次見!
Risk Disclaimer:
本文件載列的所有資訊於編製時被視為準確,但概不保證其準確性,亦不會就任何錯誤或遺漏承擔任何責任.投資者應自行核證.所述觀點與策略不一定適合所有投資者.
投資涉及風險,投資者應做好個人風險管理配置.投資者在進行投資前應索取及閱讀有關產品的細節(包括風險因素).投資者不應僅依賴本頁面作出投資決定.在使用本頁面以前,投資者應該細閱有關產品的銷售文件,包括風險因素.根據個人財務狀況,確定任何投資,證券或策略是否合適閣下,如有需要,投資者應諮詢專業意見.
本頁面所有資訊旨在提供投資知識相關教育,本頁面並不構成買賣任何投資產品的招攬或承諾.
本頁面並未經證監會審閱,如投資者繼續閱讀本頁面,將視作投資者同意以上條款.


text:
Copy Control
Copy Control又名Copy Control CD,簡稱CCCD.係2001至2006年間由EMI同埋Sony BMG採用嘅CD防拷貝系統,尤其係電腦軟件方面嘅複製.佢個主要服務區域包括歐洲,加拿大,美國,澳洲等多個國家,亞洲地區即係日本,香港同埋臺灣.由於Copy Control CD主要係CD-ROM所應用嘅藍皮書規格資訊,所以唔可以畀當作一般音樂CD.即係話索尼同埋飛利浦採用嘅CDDA(Compact Disc Digital Audio)商標,唔可以喺呢樣嘢見到.
Copy Control CD同一般CD嘅分別,主要係記錄面加埋一道好明顯嘅特殊音軌.喺普通家用CD音響同埋手提Discman,係可以收聽全碟歌曲嘅.當然亦都能夠透過模擬訊號,光纖數碼端子嘅線路輸出,錄音到DAT同MD當中.不過佢本身作為防拷用途,所以播放期間可能有啲少少問題.呢種光碟未必係其他唱機可以播到,譬如遊戲機,汽車音響主機同埋部分支援MP3音樂格式嘅家用CD座.
第個方面嘅使用[編輯]
Copy Control CD係針對美國微軟公司所推出嘅電腦作業系統(譬如Windows 2000,Windows XP)作出保護,不過喺支持Mac OS系統嘅蘋果電腦就適用唔到,譬如QuickTime同埋iTunes.如果將一隻Copy Control CD擺入電腦嘅CD-ROM磁碟機當中,就可以搵到一個特殊嘅唱碟桌面捷徑.佢係一個紫色嘅八分音符,搭埋一個綠色嘅+號圖像.入面係一個Audio Player,取樣比係原始CD嘅十分之一左右.
喺Windows XP之後嘅作業系統譬如Windows 7,都可以直接將其當作普通CD使用並順利讀取.雖然Copy Control CD已經係舊時代嘅科技,不過亦都可以喺電腦中搵到光碟入面嘅資料夾,同埋原始播放器嘅桌面捷徑.
規格[編輯]
- CDS-100
- CDS-200:喺日本索尼音樂公司出嘅Label Gate CD / LabelGate CD2(日語:レーベルゲートCD/レーベルゲートCD2),主要係使用OpenMG格式嘅播放器(MAGICQLIP / MAGICQLIP2)[1].
- CDS-300:日本東芝EMI(Toshiba EMI)嘅Secure CD(セキュアCD)[2].
攷[編輯]
睇埋[編輯]


text:
自從老婆初試了work from home 之後,佢成日都話想買過手提電腦
因為而家呢部太舊了,開多幾個Chrome分頁就hang hang 地
咁我聽佢講成日話同事用macbook做野整出黎既野都好靚,又話Macbook個keyboard同touchpad都好好用
而且如果買macbook air 部機又好輕,岩晒佢拎返公司做野咁
咁見又出左消費券,佢呢期做野又咁辛苦,咪諗住買部macbook比佢氹下佢 (我仲要買M2比佢)
當下佢收到個陣係真係好開心架,老婆本身用開window notebook,我都預左佢會水土不服
所以頭幾日我都有教佢d 基本command點樣做,佢個陣仲明我講咩亦都做到
點知過左幾日之後,我係屋企成日都聽到以下對白:
"點解打中文字唔似window機會lock死係同一個位,我打慣左竹戈7=我,而且成日都走晒位,搞到我打錯晒D字"
"點解打中文轉英文唔係按住shift 就可以轉到架!"
"點解Command位唔係左上角,都唔方便人copy and paste!"
"點解我撳delete 唔會直接delete file,要用mouse 扯file去垃圾筒架!"
"點解cap完圖唔可以copy & paste 要save圖!"
最後佢話我點解要買macbook比佢,話macbook好貴又唔好用,點解唔買window surface pro 比佢
明知佢用開window 都要買macbook比佢,問我係咪想取笑佢....
最後最後,我見到部macbook已經3日冇比人寵幸了..............


text:
(拍拖好去處)漫遊彎曲山 |居高臨下|欣賞西貢美麗風景🌄
今集繼續帶各位豬仔豬女行山,睇靚景,打卡呃like!呢排天氣都好唔穩定,日夜溫差又較大,大家岀去都記得著多件外套啦!趁夏天仲未正式來臨,間唔中都涼涼地就繼續帶大家去行山郊遊啦!今次同大家去位於西貢麥理浩徑第四段嘅彎曲山.今次嘅特別之處係到彎曲山,行山路線特別彎曲,有一番特別嘅景.👍
岀發,開始果段路都比較容易 ,都係鋪得比較好嘅山路,之後嘅路段就會比較辛苦,崎嶇,冇咁平坦.
經果一段較崎嶇嘅山路,途中亦有一個竹林,可以影相,順便休息一下.之後就會見到另一條分岔路,往右邊繼續行就可以啦!
跟住就會見到彎曲山啦!見到呢個景色,辛苦啲都值得啦!
欣賞完咁靚嘅景色,準備回程啦!有一段比較斜嘅斜坡,大家要小心啲!之後見到一個指示牌,大家可以按自己嘅行程揀返自己想行邊個方向.但我地就會建議大家沿住恆安果邊行.跟住行返恆安可以乘搭NR84村巴返馬鞍山.
馬鞍山岀名係美食沙漠,都冇咩特別岀眾嘅餐廳.小編今次就揀左呢間充滿少女風嘅餐廳比大家,坦白講食物就冇好特別同岀眾嘅菜色,唯獨係環境唔錯,好有少女Style!
大 家都知道馬鞍山係一個美食沙漠,都冇乜特別好岀眾同特別嘅食物.所以今次都係選擇左一間港色嘅冰室試下.環境都算不錯,其他都ok,可以啦!
餐廳資料
地址:馬鞍山保泰街16號We Go Mall地下G05舖
*部分資料來自網上
*歡迎轉載文章


text:
「自在」
好多人話創業,做老闆係希望可以舒服啲,唔係再睇人面色,可以自己話晒事.不過當自己真係開一間公司嘅時候,你就會發現事實並非如此.其實你同一個打雜係無分別,樣樣嘢開頭都要做.平時返工都仲可以話有得收工,返到屋企乜都可以唔使諗,因為打份工咋嘛.當然要上位就另計啦,不過自己做老闆就預咗無收工嚟樣嘢,甚至唔好話放假去旅行.因為好多時手停口停!
「犯賤」
有時都唔知係唔係自己犯賤,係大公司做得好好地,有老細賞識,有好多唔同嘅機會,有一個二百幾人嘅團隊,不時可以周遊列國增廣見聞,點解自己有自唔在攞苦嚟辛?仲無啦啦走去創業,咁之前所花嘅時間,青春同精力,好似一次過無哂.辛辛苦苦係一間公司工作咁多年,默默耕耘去到可以管理一個部門,講真有時我都唔捨得,所以話自己係唔係犯賤呢?
「目的」
其實諗返點解當初開而家間公司去做數據分析,原因係因為睇到市場有嚟樣需要.同時有時諗如果自己係一間大公司可以做到嘅嘢,自己係無一個品牌同其他嘅輔助之下,單憑自己嘅能力可以做到同樣嘅成績嗎?同時大家都知道每個工種都有薪酬嘅頂點,尤其係大公司,所以要突破嚟個樽頸位除咗炒股票同炒樓此外,我諗自己創業係另一個選擇.講到底都係想試下自己有幾多斤兩!


text:
同幾位院友食飯,話題都係離唔開跑步呀,跑山呀,有乜嘢比賽好玩呀咁!當時,我突然諗起第32屆那霸馬拉松.那霸馬其實好特別,首先佢雖然係12月舉行,但那霸市屬於高溫多雨的副熱帶型氣候,所以平均氣溫都有成24,25度左右,大家要預咗跑熱馬!另外就係沿途多嘢食到好似 buffet 咁!
呢隻馬絕對做唔到時間,頭半馬上斜上到 hihi,起碼用咗6成體力,加上好多時得一條行車路跑,勁塞人,所以都係 fun run 最實際!但呢隻馬仔氣氛好到不得了,大會冇提供嘢食,但民間補給多到你食到飽,我記憶中食過燒和牛,大量蜜柑,大蕃茄,忌廉蛋糕,冰條,牛肉飯,流水麵,蕎麥麵,八爪魚波,飯團,紅豆麵包……仲飲咗麥茶,可樂同益力多!啲power gel 根本唔需要出場!再加上那霸市民熱情地沿途打氣同 high 5,都令到所有跑者都樂而忘返.
但有兩點係跑那霸馬前大家必須注意嘅地方,首先就係天氣,前文講過呢隻係一隻熱馬,所以必須注意體力同埋身體狀況,就好似剛剛第32屆咁,大會話當日平均溫度接近26度,我相信唔止,加上太陽伯伯嘅威力,簡真係攞你命三千,搞到當日嘅完賽率只有53.22%.
另外,就係大會嘅關閘時間.日本人雖然熱情好客,但呢方面大會真係嚴格執行,那怕只係淨返幾百米就到終點都照閘你,所以真係要多加留意,唔係真係喊都無謂.以下呢段片就係當日關閘嘅慘況!
後記
那霸馬限時係6小時15分鐘,我當日完成我嘅PW,一共用咗4小40分鐘左右完成呢 42.195 公里,但中途去洗手間同埋排隊食嘢係用咗半個鐘!所以大家如果有信心能夠連玩連食連等上線可以喺5小時45分鐘左右完成的話,我絕對建議大家參與.
Fitz.hk Facebook專頁
[非理性討論] 跑步界的趷趷剛
[親身實證] 跑步的二三事: 中槍與裝備L
Fitz Running 跑步


text:
講開發夢,我成日都會夢見自己甩晒啲牙,一係就畀人望住我去廁所,跌落深淵(會有一下離心嚇到醒咗),食自助餐(次次都係夾勁多嘢食但未食就醒咗),被人/怪獸追殺等等,都唔係啲咩好夢,我上網查過,話係因為壓力大,但我又唔係好覺平時有啲咩事係好大壓力,可能係潛意識影響.
話說今日喺中環食完lunch,見有啲時間就同同事周圍行,行行下發現迎面而嚟嘅係我一個大學同學,佢著住一條連身花邊喱士短裙,身材好,化晒妝,滿口英文,同隔離貌似係佢腦細嘅鬼佬喺度傾緊計,可能佢無見到我,或者扮見我唔到,所以招呼都無打,就咁擦身而過.
成日都有人問究竟點先溝到女,型英帥靚正,大隻同有錢呢啲咁膚淺嘅嘢唔講喇,你估個個都係富二代兼吳彥祖咁款咩,現實啲啦喂!其實大部分人都係普通打工仔一個,份糧夠食夠玩夠畀家用而經好好啦,如果仲要下下送禮請食飯咁追女或者拍拖真係幾大壓力,我唔係男人所以我真係唔識講啲咩溝女必殺技,我只係可以分享下從女仔角度出發,邊啲moment會覺得好窩心,以下列舉幾個
我就係乜都會驚餐死,而阿Mike就相反,覺得船到橋到自然直,或者我悲觀少少,我覺得船到橋頭係自然撞,所以成日都覺得好無安全感,好想為自己計劃一下.有啲人係會一早為自己定下好多計劃,例如愛情上會諗定自己幾多歲拍拖,幾多歲結婚生仔,工作上就諗定幾多年後升senior,跟住幾多年後再升assistant_manager,甚至係manager,然後幾多年後就儲夠錢買樓組織小家庭.
有一日我竟然心血來潮想返去睇下懷舊下,我發現旺中原來已經唔同咗好多,最大分別係多咗好多嘢食(食評後補).我見到好多衫都係細件到喊,根本無可能著到,而且啲款已經唔再啱我style,甚至無興趣揭嚟睇.後嚟終於見到有條連身裙幾靚,點知一拼上身,嘩,同我而家件衫差唔多長,係咪我高咗又大份咗呢?
除咗扮無力,有啲女人都好鍾意展現佢賢良淑德嘅一面.話說雖然我本身懶底,但如果成班朋友一齊去飲茶,個膠兜同壺茶又咁啱擺喺我面前,我都會主動幫手倒茶洗下啲杯杯碗碗,點知我一隻都未洗完就有個女仔爭住嚟洗.
以前我係好少同前男友(姑且叫佢X先生,新角色出現)嗌交,因為我只會做yes_girlfriend,乜都話yes,就算我唔同意佢講嘅嘢,我都唔會出聲,只會暗地裡唔gur.最初我諗住自己可以容忍到,以為乜都就晒對方就係好女友,但其實咁樣積積埋埋係會一次過爆發,然後佢就會覺得點解我之前有不滿又唔出聲,而家無啦啦又爆翻以前嘅嘢.每次我黑面,佢都會扮睇唔到
中環返工嘅打工仔通常都食過「筷子記」,咁以上嘅對話你應該唔會覺得陌生.食「筷子記」真係好似打仗咁,喺門口等位嘅時候老闆娘已經會隊疊簿仔同紅筆畀你,要你圈定食乜,然後一入到去就落單,員工九秒九就拎嘢食同嘢飲畀你,你就一路食一路聽住老闆娘鞭策佢嘅員工,帶位,落單,傳菜,執枱,抹枱,收貨,每個步驟佢都望到實一實,一秒佢都唔會放過,員工連喘息嘅機會都無,我自問真係做唔到呢份工.
「我今日絕對唔會加班!」呢句說話我聽過幾多次呢?已經多到我數唔出,咁耐以嚟,呢個承諾一次都無兌現過,係一次都無.而我就好似狼來了入面嘅村民咁,就算畀人呃過十九幾萬次,當聽到呢句「我今日絕對唔會加班!」我仍然會好傻咁仆去我男朋友公司附近等佢,諗起都覺得自己好傻仔.
其實久唔久遲到一次,十五分鐘內,我覺得係可以接受,可能真係咁啱地鐵故障,可惜有啲人已經將遲到變成習慣,基本上十次有十次都會遲,半個鐘,一個鐘都有,而且係毫無歉意嗰種,佢會好好咁預告你知佢會遲到,然後講完就覺得任務完成,遲幾多都唔緊要,佢嚟到你話佢,佢只會話:「係你早到啫!/ 我一早講咗我會遲㗎啦!」面對呢啲人其實真係幾難頂.
無論係拉麵,車仔麵,擔擔麵,喇沙,甚至係公仔麵或者杯麵,Mike都好鍾意飲晒啲湯,因為覺得夠濃夠咸好好味,而我就極少飲,頂多都係飲一兩啖,可能係因為由細到大阿媽都同我講呢啲係味精湯嚟,無益,叫我唔好飲.所以當我同Mike一齊食麵嘅時候,我成日都會叫佢唔好飲啲湯,不過我有張良計,佢有過牆梯,當就嚟食完碗麵嘅時候,佢就會好醒目咁淨係夾一兩條麵碎落個大湯匙度,然後放滿湯,我一話佢飲湯佢就好理直氣壯咁話:「啲麵未食哂喎!」
「Brenda,其實你返工有無化妝㗎?」腦細Michael突然問.「我淨係查咗少少有色防曬咋.」我說.「佢不嬲都無化妝㗎啦,80後青春吖嘛.」70後同事May說.「下!乜你連唇膏都唔查㗎?唔係掛?」90後同事Bibi驚訝地說,無啦啦佢又答嗲.
好多時聽Twins嘅歌會令我諗返起以前學生時期嘅生活係幾咁開心,嗰陣真係可以話係天真無邪,無憂無慮,唔使成日諗人哋到底諗緊乜,佢講呢句說話係真心定想串我?呢個人對我咁好有咩目的?點樣先可以上到位?頂多都係驚默書唔及格,測驗考試唔識答,或者係呷醋best_friend好似同另一個同學仔friend啲.
「初初睇陳凱琳都覺得佢幾靚,但係而家個樣好似越睇越怪.」我邊揭八卦雜誌邊說.「係囉,好怪,都唔靚嘅.」男友Mike說.然後無幾耐佢就send咗佢同陳凱琳嘅合照畀我睇,事緣係佢公司咁啱搵咗佢拍嘢,所以有機會集郵,話晒都係明星,如果換轉係我,我都會影,好正常啫.過咗幾日我哋一齊出街食飯,唔知點解佢又講起張相.「嗰日我話想同佢影相,跟住即刻個個都爭住影.」Mike說.「下?即係你係第一個主動話想同佢影相?我以為係人人都影所以你先順便影埋一份.」
話明戰衣,點都要形容下畀大家知係點,我真心覺得條裙係唔錯,雖然只係喺H&M買,係一條黑色嘅背心連身裙,長度到膝頭哥上面,上窄下有少少散開,最堅係胸對上嘅都係黑色seethrough,當中有啲黑色圓波波,若隱若現,似有嘢望其實又望唔到嘢咁款,個style係成熟得嚟又有啲cute,堅係一條好有心計嘅裙嚟.
話說阿Mike諗住儲多啲錢同我結婚,買樓,組織小家庭,所以佢就轉咗去而家呢間公司度做,人工當然高啲,但係比以前辛苦一百倍,其實以前都已經好辛苦.有幾辛苦?就係連續成個月每日都瘋狂OT,有時甚至OT到凌晨,就算唔凌晨都成11,12點,仲要係未食飯㗎喎!公司根本就係唔夠人,仲要不停接job,senior辭職就走去請個junior返嚟頂就算,甚至唔請,慳皮到死,冒求chur到所有員工氣絕身亡為止.


text:
今次同女朋友去咗觀塘一間環境唔錯,食物質素幾高嘅日本菜食晚餐:The Artlab by Favilla.呢度嘅裝修主要都係比較日系,用上好多木枱木櫈,所有嘢都好簡潔.而食物方面都幾多唔同類型嘅選擇,今次因為係食晚餐,就冇試到佢哋嘅All Day Breakfast,而係叫咗一份「百里香春雞」同「慢煮封門牛柳定食」,兩樣食物嘅味道都畀到驚喜,冇諗到由擺盤,到食物味道,都做得好好.如果要去觀塘食飯,推介大家要嚟試下!
觀塘其他黃店:觀塘黃店:The Hunt & Coffee Roastery-高質有驚喜西餐 意粉同甜品都好味
The Artlab by Favilla-慢煮封門牛柳定食
呢份慢煮封門牛柳份量比想像多,牛肉數量夠多,牛味都好夠濃,口感都好腍,配埋個燒肉汁入口就再香啲.而個沙律同薯蓉都有水準,個白飯上亦有加咗飯素,成個體驗都幾好!
The Artlab by Favilla-百里香春雞配大啡菇
而呢份百里香春雞都足足有半邊雞,而且雞肉唔會好柴好乾,味道好香好入味.另外沙律配嘅汁同上面份牛柳唔同,相信係配合番兩款食物嘅味道嚟調整過.而個大啡菇都好香芝士味,不過可以再大隻啲.而焗薯係經過簡單調味,味道比較淡,可以中和番濃味嘅雞肉.
The Artlab by Favilla-富士蘋果生芝士蛋糕
蛋糕味道比較淡,喺食完兩樣算係濃味嘅主菜之後,唔係好食到佢嘅芝士味,反而蘋果粒係真係幾好,不過份量算係細.不過只係加$22就可以食到,仲要係日本直送,我覺得算係唔錯喇.
飲品選擇多
女朋友就叫咗抹茶Latte,如果鍾意抹茶嘅朋友一定要試,因為真係好濃抹茶味.而我就叫咗一杯黑朱古力,因為佢用咗勁高%嘅可可,味道濃到有啲苦,唔錯!
The Artlab by Favilla-其他相片
佢哋除咗經營餐廳,呢度其實都有搞好多唔同Workshop,想知有咩玩可以上佢哋官網->呢條Link!


text:
潤滑劑功能及使用方法
《潤滑劑介紹系列 (1)》
有留意之前《Stickypedia系列-安全性行為》嘅朋友,一定開始對潤滑劑有啲認識.我地將會一連三個post更深入咁介紹潤滑劑,同埋同大家推介下近期比較新穎時尚嘅產品,唔好錯過啦~
潤滑劑除左可以增加性愛時嘅舒適感之外,仲可以減低安全套破裂嘅機會.特別有時分泌物不足,使用潤滑劑都可以有效減低摩擦時嘅疼痛感!
坊間有唔少誤解,認為性器官分泌物嘅流量,同性快感,對方嘅性表現,同埋關係上嘅親密度,係有直接嘅關係.但其實,係無直接關係架🙅🏻~每個女性嘅分泌物量天生都唔一樣,而當中有唔少人嘅分泌量都係唔足以支援整個性行為過程嘅,並唔係因為對方唔愛自己!!
但往往就係呢啲誤解,會令唔少人會抗拒使用潤滑劑,擔心用潤滑劑就代表自己性能力不足,或者怕令對方覺得自己唔享受性行為😔
除咗天生有不同,分泌物量可以被好多原因影響到,除左一般常見嘅壓力過大,身體疲倦,經期等原因外,都有機會因為(1)服用過藥物;(2)懷孕同生BB導致荷爾蒙有所轉變,導致暫時性陰道較乾嘅情況*:陰道未能持續排出分泌物[以維持長時間嘅性行為]或者係性行為過程中下體因摩擦而感到痛楚/痕癢😭.所以好建議大家準備支潤滑劑係附近,有需要嘅時候就隨時都可以用啦!
好多人都以為用安全套附上嘅潤滑劑就已經足夠,但其實潤滑劑係長時間性交過程中好容易乾透.乾嘅表面會容易令安全套摩擦之下造成破裂,所以建議大家係過程中視乎情況再擦上額外嘅潤滑劑~特別係肛交同埋使用性玩具嘅時候,更建議大家使用潤滑劑,避免之後陰道或肛門因摩擦而帶黎痛楚.
⁉使用方法🧐
一般都建議避免將潤滑劑直接倒係性器官上,容易整污糟床單或其他地方,亦有機會將身體或空氣內嘅細菌污染成枝產品.可以將適當嘅份量擠係手掌或手指上,再搽係需要嘅地方(例如陰莖,陰部,肛門,玩具等)🙌🏻
亦唔建議一開始就擠好多,可以先擠少量出黎,睇下係咪足夠達致潤滑功效.唔夠,再慢慢增加份量~
下一次我哋會同大家講多啲唔同潤滑劑嘅特性,同埋點樣按照自己嘅狀況去揀適合嘅潤滑劑💦😚


text:
有心無力
| 2020-1-23 | 13,143
大學五件事有: 上莊,搵補習
,讀書,住hall,拍拖.大學五件事之一嘅上莊,亦即係指擔任學會內閣嘅幹事,為學會嘅基本會員服務,例如 marketing society 嘅「基會」就係 marketing major 嘅同學,上莊會定期籌備活動及聚會等等.有人話呢件事好熱血,識到一班 friend,唔上莊就唔算享受 U Life.上莊嘅好處上次已經話過比大家知,今次就話你知上莊究竟有啲咩「辛酸史」,希望你可以諗清諗楚,好好衡量先再決定自己 hand 唔 handle 到上莊.
上莊真係好需要錢,雖然學校係會 claim 番,但係 budget 有限,有啲要自己俾,再加上如果枝莊嘅財務秘書無寫好份 financial report,分分鐘到你畢業嗰日都 claim 唔番啲錢.如果係一兩千可能都無咩嘢,而事實係講緊萬萬聲,好似搞 ocamp 咁,你就要同莊員夾萬幾蚊出嚟落訂 book camp site,買 souvenir.如果最後唔夠人參加,導致蝕錢,係要自己硬食.一年莊期搞好多唔同嗰活動,洗費真係好大.
Credit: unsplash @goumbik
上莊係需要投放大量時間,唔好話上堂,見屋企人,朋友,就連沖涼瞓嘅時間都無.因為你要籌備唔同活動,準備功夫唔少,例如 Inaug (就職典禮),你除咗要彩排,佈置場地,請嘉賓外,仲要準備好多宣傳品,例如巨型展板,單張,紀念品,宣傳片...由設計到製作,都幾費時.所以好可能要經常留係學校,同莊員一齊 chur.所以,上莊嘅你應該好快會戒咗瞓覺呢個習慣.
Credit: unsplash @sharonmccutcheon
我諗依個唔駛多講,因為所有嘅心血都放曬係莊務,走堂已經係家常便飯.溫書做 assignment 嘅時間都唔會多,就算有時間,通完頂嘅你都溫唔到啦,就算你真係超人,有精神溫,走咗咁多堂都好難 catch up 番.出席率低,assignment無交齊,考得差導致最後嗰 GPA... 正常大學生希望自己過 3 爆 4,上莊嘅同學希望自己過 1 爆 2.
大家有無聽過俗稱 con day 嘅資訊大會?就是一個比候選內閣好好向現莊,甚至畢業嘅老鬼「學習嘅機會」.屆時,一班有經驗嘅舊莊員就會滔滔不絕咁分享佢哋以前嘅經驗,同埋,毫不留情咁指出你枝莊有咩問題.好多時候,佢哋都係為鬧而鬧,提出一啲超現實嘅建議及無理嘅指控.唔知大家有無聽過幾年前,城大反檯一事?未聽過嘅可以睇吓下面條片,相信大家就會有多啲體會.
Ocamp 對好多 freshmen 嚟講可謂一場盛事,其實對於上緊莊嘅同學都同樣重要,因為佢哋 ocamp 搞得好唔好,同佢哋有無下莊有好大關係.雖然有好多人都話想上莊,但係當了解到上莊有幾 chur,最後肯上莊嘅同學其實唔多,有啲學會更可能因為想上莊嘅同學meet唔到一枝莊 minimum 人數,而導致斷莊.如果不幸斷莊的話,現莊就要再搞多年活動,再 chur 多一年啦,所以每一個上莊嘅同學都會為有無下莊而擔心,為搵下莊而頭痛.
Credit: unsplash @mybbor


text:
無綫最近深宵重播劇集《律政新人王2》,當年27歲的官恩娜(Ella)表示次次重播都會被嚇親,亦知道有好多粉絲想再聽她唱歌,Ella回覆多謝大家多年來支持,但就避答會否復出,粉絲唯有希望有日她真的會重出樂壇!
Ella婚後專心相夫教子,自誕下一對子女BéBé G及BéBé A後,除在IG報告近況之外,已甚少出席公開活動.
From:微博/毛毛蟲0213
From:微博/毛毛蟲0213
From:微博/毛毛蟲0213
婚後誕下一對仔女,官恩娜樣貌身材仍然Keep得好好,要復出亦沒有難度!
啱啱睇完《The Subtle Art Of Not Giving A Fxck》,呢本書教你認淸楚乜嘢係你生命中真正對你重要嘅,對於我,家庭永遠係第一!做左媽媽之後,好多人問我係咪冇咗自己, 我唔覺得, 因為我永遠都會係自己!只係一個唔同階段嘅自己!現在我好享受同小朋友一齊成長嘅每分每秒! 同妹妹帶住一式一樣嘅matching手鏈, 就好似將呢種感覺進一步提升! 我嗰條刻住佢同哥哥嘅initial,妹妹嗰條就刻着佢自己嘅中文名,份外有意思!@myykjewels #myykjewels #老公最知道送乜嘢比我 #Matching控 #母女同心其利斷金 #手工好啱晒BB唔刮手 #終於搵到BB啱帶嘅手鍊


text:
2020年6月22日星期一
龍苑中菜廳:約定你到越南
還記得愛上越南嘅大頭蝦,應該係喺胡志明市,幾年前,當時吃一隻大頭蝦,大概港幣$80,嗰啲膏多到可以飲,好似手掌咁大嘅大頭蝦同食龍蝦肉冇異,就在那個時候就愛上了越南大頭蝦.
喺香港有時食自助餐,都會遇上呢類大頭蝦,不過始終味道都冇咁好食,莫非真係要到越南先至可以食返嗰種應有嘅鮮味?
龍苑中菜廳有個大頭蝦嘅Menu,有多款大頭蝦嘅菜式可以選擇,吃完後我們一班朋友還相約一定要喺越南再聚,同樣試多次大頭蝦嘅鮮味.
當晚做緊唔同嘅優惠,又酒店七折coupon 又有醫護人員優惠,龍苑基本上滿座.
幸好我哋都留咗枱,不過好熱鬧,感覺同社會以前歌舞升平嘅時候一樣咁正,唔通個個都為大頭蝦以來?
吃茄汁煎蝦碌時候就會諗起媽媽和婆婆,呢個好似屋企嘅菜式一樣,你一定會食得高興,而且就像平凡的家庭小炒,蝦碌完全吃得出大頭蝦嘅新鮮又爽口.
食咗四款唔同嘅大頭蝦,就知道同平時我哋食開嘅蝦真係好唔同,大件而且肉質好爽口,真係淡淡都彈牙,有機會嚟我建議你試晒咁多隻,因為每隻都有唔同嘅性格和特質,四隻都好出色.
當晚亦都試咗幾款龍苑出名嘅菜式,都可以分享下.
另外枝竹火腩紅炆龍躉翅煲都係首選,好似我老婆呢啲鍾意食魚又係讚不絕口,龍躉翅大條到不行,講真你喺外邊大排檔或者好似金山海鮮酒家呢類餐廳食都差唔多價錢,但係呢度用上一個同樣嘅價錢就食到酒店級嘅級數,講真,夫復何求.
呢個Menu做到六月底,大家有興趣食越南大頭蝦嘅不妨黎試吓,去不到越南,暫時過嚟食個飯就當去咗越南啦.
訂閱: 發佈留言 (Atom)


text:
又到咗夏天十分潮濕,炎熱嘅日子,每年一到呢啲日子,油性肌嘅我都一定會暗瘡大爆發,成面生滿粒粒同石頭瘡,無論用咗幾多控油,去痘護膚品,啲暗瘡永遠都係生完又生,真係令人好煩架!聽人講做facial可以令暗瘡快啲凋謝,仲幫手養好皮膚,雖然我都好想試吓,不過只係學生黨嘅我又邊有咁多錢呢?
於是乎有朋友介紹我去做免費facial,話唔洗錢就可以有full set facial試做,本身我都唔信佢講,話晒天下間邊有咁荀嘅野呀?計我話,一定係個啲上到去舖頭,會彈你皮膚差,話你唔俾多啲錢upgrade個facial嘅話係冇效果,左氹右氹你俾錢做facial,最好就幫襯佢買埋Facial package啦~ 免費facial呢啲野最後一定係「貪字得個貧」,上網睇過有人些牙,話個facial做都未做,就先要比幾千蚊出嚟,最後仲要一啲效果都冇,睇完都覺得谷鬼氣!
為咗唔想同類嘅事情發生係自己身上,我同自己講,個啲免費facial嘅野真係避得就避啦,無謂最後蝕咗金錢之餘,仲蝕埋時間啦~ 不過我呢個朋友就話,佢推介比我試嗰個免費facial並唔係咁簡單,完全係免費之餘,仲有得做晒full set,咁都唔止,佢仲話上到去舖頭,一啲都唔hard sell,佢真係銀包拎都冇拎過出嚟,就試做完成個免費facial,靚靚咁行出門口~
平日我呢個朋友夠晒老正,真係擔屎都唔偷食,如果佢都會講大話嘅話,太陽都真係會由西邊升起~既然佢講到咁試得過,我咪即管俾個機會佢,睇吓搞唔搞得掂啲暗瘡囉~ 之後我個朋友Send咗條link比我,叫我登記,揀返日期同時間就搞掂,一分鐘都唔洗,都真係幾方便!我就揀咗個免費facial療程,齋睇個名都知係醫暗瘡,就係暗瘡分手療程!唔知做完之後,係咪真係可以同暗瘡徹底bye bye呢?
由於有日下晝冇堂,所以我就揀咗個日去啦~上到去舖頭,我覺得同普通美容院冇咩分別,行埋去reception到同位staff講聲,之後就有另外一位叫yoyo嘅顧問出嚟,話帶我入房登記少少資料先~跟咗佢入房之後,填咗張form寫咗少少個人資料,個位yoyo就幫我先做一個皮膚分析,我只要放個頭係個托架到,再用部相機幫我影低面部,之後就可以係電腦到睇到我塊面嘅皮膚狀況~ yoyo話我知,我之所以每逢夏天都會爆晒暗瘡,係因為天氣影響,香港又濕又熱嘅天氣,加上出入冷氣地方造成極大溫差,搞到塊面適應唔到,油脂分泌就突然增多,令到毛孔出口就有堵塞問題~毛孔入面嘅污糟野排唔到出嚟,就會令皮脂腺發炎,就形成暗瘡啦~
聽到yoyo咁講,我都覺得佢講得幾詳細,估唔到免費facial都有咁詳細嘅服務喎~ 諮詢嘅部份點只咁少?yoyo幫我分析完啲暗瘡嘅成因之後,再問多咗我少少日常生活同飲食習慣,佢仲同我分享,話平日可以食多啲菜,飲吓花茶,幫助身體排毒~雖然佢都有同我講明未必人人啱用,但佢肯同我好似傾偈咁些牙吓護膚心得,傾吓傾吓都幾開心架~ 講到明上嚟係做免費facial,當然我最期待都係facial個part啦~傾咗大約15分鐘之後,yoyo就帶咗我去第二間房,由另一位治療師幫我做機個part~過程首先會幫我清潔好塊面,然後拎一支好少少似筆狀嘅探頭出嚟,係我塊面到吸吓吸吓,感覺就好似有少少野扯吓扯吓塊面咁,一啲都唔痛,治療師唔單止幫我全面吸咗一次,仲重點係有暗瘡嘅部位吸多幾吓,我個朋友果然係講真,就算係免費facial都唔hea做喎~
治療師幫我吸完面之後,再用咗另一部機幫我補濕,做完之後真係feel到塊面乾爽咗好多,咁當然啲暗瘡唔會話即刻唔見晒啦,但摸落好似平滑咗少少,同埋覺得塊面亮白咗啲啲~以免費facial嚟講,我都幾滿意個效果! 做完免費facial之後,先至係真正嘅大佬!通常啲美容院要sell客,都係呢啲時間sell人架啦,有唔少嘅做法都會係帶你入間房到同你Sell唔同嘅package,一對一咁對你進行疲勞轟炸,等到你「投降」頂唔順啦,拎張信用卡出嚟俾啲職員碌完個「天價療程plan」之後,先至會放你走~
呢一點亦都係我最驚免費facial嘅原因,我只係一介窮苦學生,邊有咁多錢做facial找卡數呀,所以我真係好驚會被美容院啲職員困住我唔俾我走~~做完個免費facial之後,之前個位顧問yoyo又入返嚟,佢帶咗我去第二間房到飲杯茶抖一抖,本身我真係以為佢會Sell我架,不過好彩,我發現佢講嘅野完全唔係個回事~ 顧問yoyo同我講咗幾句,再俾咗塊鏡我照照自己塊面,同我每一part都睇吓有冇改善,咁講真呢個「賽後review」都係冇咩特別,暗瘡有冇少到,好到,都唔會即時睇得出,要等皮膚新陳代謝返啲毒素,排走返啲污糟野出嚟,先至見真章!
講完「賽後檢討」,yoyo點都有做吓「指定動作」:介紹而家佢地做緊咩優惠plan,講返佢地個暗瘡分手療程,佢話而家做緊$1888有10次,講真個句,計返唔使$200一次,真心幾抵,不過我又擔心如果我應承買10次,佢又會Sell我買埋其他療程,所以我都係話我未有打算買plan住,始終因為仲讀緊書,所以想諗清楚先~咁yoyo聽到我咁講,佢完全冇留難我嘅意思,仲話呢個優惠仲會做多一段時間,如果有閒錢,又覺得有用嘅話,可以返嚟再join過!
哇!哇!哇!我真係估唔到去做一個免費facial都會有咁嘅待遇,成日聽人講,上親美容院都一定會俾人sell到暈,唔擺低錢基本上一定走唔到,點會估到今次我嘅經驗會好似我個朋友咁講,真係銀包拎都唔洗拎出嚟,就可以安心行出門口呢? 經過咗今次免費facial嘅經驗之後,我先知道,原來唔係所有免費facial都係呃人,只要揀啱美容公司,一樣都可以真正做到一個「免費facial」!仲$1都唔洗俾,就可以做足全套faical!
今次我做免費facial嘅呢間美容院,係香港嚟講都係美容業數一數二,雖然佢規模咁大,但唔係每個療程都一定好貴,好似我今次試嘅暗瘡分手療程,package價錢都只係$1888,絕對稱得上係親民價!就算係學生,返1,2個月part time草下錢都會負擔得到,唔算太多錢.如果你都有興趣試吓,或者想快啲搞掂令人煩惱嘅暗瘡肌,唔介意嘅話可以試吓佢地嘅暗瘡分手療程.另外,就算係免費facial都有其他唔同選擇,有啲係瘦面,有啲係去斑,想了解多啲不妨去佢地Facebook睇吓~


text:
- 競馬知舍
超之選20201014
又去到週中谷草夜賽場合,今期出賽馬數目總算全數滿額,當然有部分場次水準都係頗低,亦有啲好似尾場咁機會均等而水準唔錯嘅賽事.去到十月中,依家就得返何良一位練馬師仍未開齋,而佢現時養馬量唔多,如果要畢業就真係要加把勁;騎師方面,就仲有四位華將仍為打開季內勝利之門而努力,佢哋今晚又可唔可以一吐烏氣呢?
今期重心馬方面,我就會揀第七場嘅「興惑」.呢場賽事就冇乜邊匹領放馬,相信早段步速亦都未必太快,變相中段形勢如何就會最為關鍵——近季谷草中距離賽事當步速偏慢嘅時候,好多時都總會有一兩匹馬會選擇中段變奏,賽事形勢往往都係咁樣逆轉.睇返今場賽事,如果步速真係偏慢嘅話,有啲馬好似「南莊加寶」,「扎西德勒」或有可能會選擇變奏,畢竟佢哋都係抽到外檔起步而形勢稍為被動,都有一定條件去採取呢種策略.若然真係出現變奏的話,最後亦可能出現入面塞死而出面冚曬嘅情況,因此呢場小弟會揀啲排中外檔而有績嘅馬.
事實上,今次「興惑」抽到7檔,相信都係會守居中二疊位置,而若果真係出現變奏嘅話,都相信佢並唔會係其中一匹喺入面塞死嘅馬.而呢匹日本馬上季贏馬一役正正係谷草1800米,而鞍上人亦正正係何澤堯,今次馬匹去返贏馬路程一用返贏馬騎師,路程根據同騎師配搭方面係無需擔心.操練方面,馬匹之前一直都上從化操練,亦試咗課1200米泥閘,走勢亦都相當唔錯,狀態亦都理想,加上馬匹現時評分已屆新低,比贏馬時嘅評分再少3分,喺評分稍有反彈空間下可搏「興惑」贏出賽事.


text:
大家好 今次係同大家講下到底蕭揚外傳係咩一回事
等大家可以諗清楚到底睇唔睇好
1. 外傳同軒晴故事有冇關係?
其實無, 睇唔睇都唔會影響到主線故事, 但因為外傳時間係會同主線重疊, 所以主線一班主角係會現身一小部分
2. 個故事講咩?
聽日你咪知囉, 不過簡單講, 算係一個蕭揚solo嘅故事, 俾大家可以認識到更多蕭揚嘅性格同過去
3. 點解要睇呢?
對我嚟講, 個故事設計其實幾特別, 而且今次嘅風格同主線好唔同, 我刻意留咗好多空白位俾讀者去諗故事到底講咩, 我自己幾鍾意呢種style, 平實, 但係又有思考空間
4.點解唔好睇呢?
因為佢同主線無關, 二來你鍾意軒晴故事嗰種青春嘅話, 蕭揚故事就好唔同, 入面有我比較明確想帶出嘅信息, 亦好由蕭揚性格主導故事, 唔似軒晴故事咁多變化, 如果你睇完主線已經好滿足, 唔睇外傳係得嘅.
5. 睇之前要做咩心理準備?
嗯......最基本一定要知, 呢個一個獨立故事, 雖然係建基於軒晴故事嘅世界觀.同埋故事嘅走向都比較多對話, 呢個外傳係集中喺角色變化, 而唔多喺劇情
6. 睇完會好似軒晴故事咁想帶出啲嘢?
其實係嘅, 我寫作比較鍾意有前設嘅想法, 如果唔係寫得幾精彩個故事無靈魂都係無意思
7. 個外傳幾長?
五篇, 一日一篇 (除非又俾正皮追更)
暫時我想解釋嘅得咁多, 如果大家有問題歡迎喺度或者上ig問下啦,答得到就會答, 因為你問我答開始咗
而聽晚開始, 就會有蕭揚外傳啦
希望聽晚見到你


text:
MIRROR演唱會丨王貽興千字文疑鬧爆ViuTV:用人唯親,私相授受!
王貽興暗指ViuTV比TVB更差賺到盡!
王貽興指佢呢幾年嚟一直沉默不作聲,但眼見今次嚴重事故終於忍唔住要同大家講出背後實情.王貽興疑暗指當時ViuTV初成立時確實與TVB不同,老闆亦有火,可惜愈來愈好時結果同樣變成第2個大台「一樣用人唯親,一樣度縮慳皮,一樣私相授受,一樣賺到盡,罔顧演藝人員嘅安全同待遇」,運作模式及思維無甚分別,今次事件實屬荒謬,認為就算TVB不被人看好,亦不會縮減綵排時間,製作求其!希望提供一個安全健康合理嘅環境俾一班追夢的年輕人.
全文如下:
相信尋晚對好多香港人嚟講,都係好沉重,好不安嘅一晚🥲震驚係嚟自香港一直引以為傲嘅舞台製作同安全,一鋪清袋,而當中嘅風險,由開騷前Dancer嘅社交平台投訴,到開騷咁多日嚟各種驚險意外,就算作為觀眾,都睇得出好有問題,已經用盡各種方法向主辦單位反映,但除咗啲門面功夫之外,最後,騷都係照做,抱住僥倖心態,得過且過,然後,就係原本可以避免嘅更可怕意外,香港開埠以嚟從未發生過嘅可怕畫面,終於,響紅館發生,成為歷史畫面,成為香港人嘅共同傷口.
錢唔係咁賺,騷都唔應該咁做.唔識做就唔該搵返真正專業嘅人去做,而唔係急就章,用人唯親,私相授受,最後釀成今次不幸意外.
令我哋徹夜難眠,傷心痛心嘅真正原因,其實,係我哋咁辛苦先至搵到啲值得欣賞支持嘅對象,同投入嘅事物,但點解?點解連最基本嘅享受娛樂都得唔到,香港人,連睇場紅館騷,都擔驚受怕過以前睇果啲驚險籌款慈善騷,望住鏡仔行嚟行去唱歌跳舞,仲驚過以前睇楊盼盼高空踩鋼線,點解?點解觀眾要做埋主辦單位做唔到,或者做唔好嘅嘢?
呢件事,真心荒謬.
我知道咁講會令好多香港人覺得唔啱聽,但實情係,果間大家都認為好fresh,同大台好唔同嘅電視台,其實佢哋嘅運作模式同思維,根本就同大台冇分別.
又或者咁講,最初真係有心唔想一樣,亦都畀到我哋希望,但慢慢地,不幸地,由曾經同佢哋合作過嘅人,到街外人,都已經開始聞到果種大台味道,而且越成功,就越大台,點解?因為咁,先可以賺到盡,維持壟斷,永保江山.
呢個,就係香港一直以嚟嘅成功方程式.
呢幾年嚟,我哋都好唔開心,好迷失,好窒息,並且將太多情感投射咗響果間電視台上面,正如我哋曾經將同樣嘅感情,痴心錯付咗響果位叱咤女歌手身上.
有啲嘢呢幾年嚟我一直沉默冇出過聲,但當關乎人命,我都有啲嘢需要畀大家知道返.由最初合作,感受到老闆有心有火,佢哋好想做啲與別不同嘅嘢,到後嚟社會事件,然後公司大咗,搵多咗啲人返嚟話事,一朝天子一朝臣,以至一啲離開咗果度嘅簽約藝人,佢哋嘅遭遇,被fade out 或者被雪藏,甚至某啲部門嘅對外態度,都描述緊一個好清晰嘅劇本畀我哋知,我哋,其實係響冇得揀嘅情況下,又或者太一廂情願嘅想像下,餵飼緊一隻,長大咗同大台其實冇分別嘅畸型怪物.一樣用人唯親,一樣度縮慳皮,一樣私相授受,一樣賺到盡,罔顧演藝人員嘅安全同待遇,當能力越大,就越係順我者昌,逆我者亡,到時,我哋只能嚟多次林X汶2.0,再次響失望中受傷沉淪,然後,同最初一樣,響以為有得揀嘅情況下,支持下一個以為與別不同嘅新電視台/歌手/組合,然後一次又一次失望輪迴……
衰啲講句,大台咁垃圾咁hea,但咁多年嚟,就算當年涉嫌中飽私囊嘅商場騷,搞騷都冇慳皮到會縮減綵排時間,製作求其,亂咁外判,最後有呢啲大型意外發生……
今次呢件不幸意外,或者係一吓好un 耳嘅喪鐘,提醒我哋,如果繼續咁樣盲目支持果間電視台,其實係支持緊佢哋繼續用呢種模式去擴大,去發展,去榨乾榨盡旗下藝人,用最低成本,將藝人用最短視最慳皮嘅方式消費淨盡,佢哋係咪捱殘,情緒有冇問題,係咪身心疲累,仲會唔會再一次當眾暈低,無論係咪佢哋嘅粉絲,都冇人想再見到呢啲咁令人心痛心酸嘅情況發生.
越係喜愛呢一班年輕人,我哋就越應該提供一個安全健康同合理嘅環境,畀佢哋繼續發光發熱,展現才華,至少,唔需要響表演過程擔驚受怕.
又或者我哋又係時候問一問,其實……公司同佢哋簽嘅合約,真正有幾多係落佢哋袋?會唔會最後得個做字,肥嘅都只係呢間是但求其,罔顧人命嘅公司?
我知道我以上呢番說話,可能會得罪好多人,但既然響當年大台如日中天,當大家仲係好鍾意大台嘅十幾年前,我明知講咗出嚟會冇嘢撈,唔啱聽,畀人誤解扭曲,都仲係夠膽死第一個企出嚟鬧爆果間電視台,到今時今日,呢間電視台將會好大機會步大台後塵,我又點可能當冇件事唔出聲?
香港人,值得擁有更好嘅電視台;香港嘅演藝人員,亦值得擁有更好嘅平台.
至少,唔係罔顧安全,只求賺盡,將香港人當水魚嘅明日大台.


text:
話說前日講完話買中國聯通(762),第二日就出咗事,紐約交易所嘅做法反轉再反轉,本來其實都冇乜事,因為買嘅時候都唔係一時衝動(成個諗法可以睇返之前篇文),本來諗住只係美國ADR嗰邊嘅技術性沽壓,對我哋呢邊嘅影響有限度,但係今朝六點起身開機睇嘢,見到MSCI話要將三間電訊公司剔除,咁就麻煩啲.
開市前見到聯通跌緊15%,都幾誇張!首先計一計自己輸幾多錢,OK,未死得,痛但係唔致命;下一步,再睇返自己買入嘅conviction,基本嘅情況無變(At least唔係影響成間公司嘅業務),但係沽壓會比預期大好多(MSCI所衍生嘅沽壓同ADR除牌唔同),所以要面對嘅問題係點樣頂住短期嘅股價下跌,因為中長線理論上仲係冇乜問題;最後一步,既然已經跌咗15%,即時放貨唔會慳得幾多(given that我想繼續賭落去),同埋諗緊北水/阿爺有機會支持,甚至本地嘅投資者係呢個位應該會接貨(如果我無貨,我都會今日入第一轉),所以最後決定一開市唔放貨.等佢反彈到全日高位嘅時候,我都決定減一部份持倉,因為覺得當中嘅政治因素比預期多左少少,所以減低少少整體投資額有助渡過之後一段時間嘅波幅(同時間依家咁多好嘢買,轉少少錢去另一個投資項目都唔錯)
雖然今次嘅事件令我暫時有所損失,但係成盤棋局啱啱先開始,未到最後都未分出勝負!其實睇返轉頭美國雖然希望透過呢個操作打擊中國,短期可以將股價推落去,但係今次的操作對美國投資者嘅影響最大,之前佢哋咁多年買落嘅電訊股要被迫喺咁低位放貨,而非美國資金亦都可以喺呢個位做一個中長線嘅部署,完全係一個贏粒糖輸間廠嘅情況.相反,如果同一招真係用落去騰訊同阿里巴巴,情況會有趣好多.
根據我所知,其實有唔少美國投資者係唔想係呢個位放貨,有啲甚至希望透過唔係美國所控制嘅公司去繼續持有中國嘅電訊股(有會計師朋友分析當中嘅風險唔細).如果你想撈底,以一個中長線嘅思維去投資應該冇乜問題,最緊要選擇一個自己舒服嘅投資額.


text:
Red Mosque (Jami Ul-Alfar Mosque) 紅色清真寺
去完嗰幾個地方之後,司機車左我地係附近睇,遠睇左National Museum,公園,little white house等等,其實有少少feel到佢搵笨,因為都係好近既地方,係咁叫佢車我地去Red Mosque都唔肯,又話好遠又剩,之後話加佢半個鐘佢先肯車.一落車見到都有種壯觀既感覺,感覺同克里姆林宫好似.今次係我地第一次入去清真寺,首先我同媽同家姐被停低,要我地著件袍,包住哂成個人,而著左短褲既男仕要著返長褲,著完之後以為可以入去啦,但都唔得,只係可以係個小square裝下,除左遊客,好似都見唔到有女人係附近,一入到去大約有幾十對眼望住你,體驗到佢地對女人既睇法,不過座寺係好宏偉同乾淨,見到有好似係泰國既女遊客好大膽,無視哂佢地唔比做既野,行左入去唔去得既地方,好似唔係好尊重人地文化咁.
Pettah Market
係清真寺出黎就已經係個market,係我去過最local最多人望最繁忙既地方,可能仲係最平既地方,我地係咁行,又熱又多人又要保管自己財物,可能佢地望住唔係想偷野,可能係因為好少女人出街?同埋黎依度最好就唔好著得咁短喇,著長褲或者包塊布會好啲,好似會比窗尊重當地既文化.


text:
1)我會話以爽片角度睇,《明日戰記》係好睇.最大賣點嘅特技係合格,即使未去到2022年水平,都有2015年水平,除咗開頭空戰部隊基地嘅摳圖(即係睇得出有key嘅痕跡)比較礙眼之外,其餘都順眼,尤其隻怪嘅設計同detail係有水準.
2)老實講開場用讀白交代已經有啲尷,到之後嗰段轟炸戲真係一額汗,但入到醫院終於進入狀態,空間同氣氛營造係出色,之後接住去倒塌大樓搵子彈同追逐戰都係上乘,導演吳炫輝應記一功.狹小空間動作戲設計依然係港產片強項,但宏大戰爭場面嘅調度,剪接就真係經驗問題,亦都唔係用錢可以解決得到.
3)劇本,我打個比喻,《明日戰記》好似一份未答完嘅試卷,呢題又答下,嗰題又答下,你會見到佢好努力完成份卷,但空咗冇答嘅問題仲有好多.你話佢錯咩,佢又唔係,因為佢根本未答完,你唔知點畀分好,所以嗰啲甚麼對白尷尬都係小問題,大框架都係要靠觀眾腦補講經咩.
4)以依家嘅《明日戰記》睇,佢就好似一部3集嘅Netflix影集最後一集,中間有好多窿窿由前兩集交代,最後一集就係大戰.如果呢個project一開始係分成上下兩集去拍,效果相信會好好多.咁當然呢個牽涉成本問題,同埋冇人敢保證上集出完,仲有人想睇下集,如果上集已經仆,個氹足以令古生嘅影壇大亨夢徹底粉碎.
5)英雄片類型,但係中間竟然冇人「領便當」呢件事真係unbelievable(首先我唔信劉青雲會死,我亦相信冇觀眾會信).現有劇情嚟講,光仔根本就係領便當嘅完美人設(傻更更但係善良,而且有條女),但呢個99%會出現嘅橋段竟然出現1%嘅反轉,我都唔知可唔可以話係編劇扭橋.
6)其中一個對《明日戰記》失望嘅位係空戰部隊嘅團隊竟然冇熟面孔,古生家下簽咁多後生仔,胡子彤同朱鑑然就坐喺總部做啲npc角色,明明呢啲位係捧新人嘅超好時機.假想一下,換個locker落下做光仔,如果領埋個便當,迴響肯定仲勁過一班主角.咁呢個就返去劇本到,因為劇本連一班主角都未寫好,仲點分筆墨落配角.
7)主角之中,以李昇個角色最吸引人(雖然渣渣輝只係友情客串).會想令人了解呢個人點解要用政治生涯/甚至條命押落去天幕,背後有咩,或者經歷過啲咩驅使佢咁做,角色嗰可塑性好大.甚至佢同譚冰之間有咩政治鬥爭,呢個計劃係咪一開始就係總部諗住收李昇皮多過打怪,所以我提議拍李昇外傳多過下集.
8)我會話《明日戰記》其實係離地戰記,依家呢個故仔冇展現到嗰世界觀,B16同成班人係割裂,所以劇情講要死幾多萬人觀眾都係會冇感.喺畫面睇到其實B16區高樓大廈係非常密集,同埋中間有一堵圍牆分隔開,箇中原因係因為潘朵拉出現令旺區荒廢,定係因為戰爭連連搞成咁,冇人知.呢個係遺憾,真心浪費咗啲用心build up嘅畫面,如果變成影集,呢啲設定係咪可以出返嚟呢?
9)我會話《明日戰記》其實都係沒明日的戰記.兩大主角開口埋口都要死,都係諗住去捐驅,甚至連同兄弟鬧翻都係因為對方怕死,呢氛圍貫穿成部戲.決心做烈士嘅人會講「一定要行落去」,覺得自己冇明日嘅人去為其他人謀求明日嘅幸福,呢種氣氛係咪有啲似曾相識?呢種求死大於求生嘅態度,某程度都係呢幾年香港社會嘅情緒投射,「送死嘅嘢等我做」更令人傷感.
10)《明日戰記》究竟有冇香港影子?我搵到兩個位,第一係母體所在嘅中央廣場,場景設定係中環畢打街.第二,當劉青雲搵到母體,然後執起基因子彈奮力掟過去,語帶憤怒講一句「仆街喇李昇」.呢個場面,我見過,我相信你都見過,共勉之.


text:
-
senza嘅發音發音人 Giank12345678 (男,來自意大利) 男,來自意大利發音人 Giank12345678
User information
Follow
2票 好 毋好
添加到喜愛嘅發音裡肚
下載報告
-
senza嘅發音發音人 PhoenixLo (男,來自意大利) 男,來自意大利發音人 PhoenixLo
User information
Follow
1票 好 毋好
添加到喜愛嘅發音裡肚
下載報告
-
senza嘅發音發音人 giorgiospizzi (男,來自意大利) 男,來自意大利發音人 giorgiospizzi
User information
Follow
1票 好 毋好
添加到喜愛嘅發音裡肚
下載報告
-
senza嘅發音發音人 ambra4 (女,來自意大利) 女,來自意大利發音人 ambra4
User information
Follow
1票 好 毋好
添加到喜愛嘅發音裡肚
下載報告
-
senza嘅發音發音人 Alchimista (男,來自意大利) 男,來自意大利發音人 Alchimista
User information
Follow
0票 好 毋好
添加到喜愛嘅發音裡肚
下載報告
-
senza嘅發音發音人 Nottedinverno (女,來自意大利) 女,來自意大利發音人 Nottedinverno
User information
Follow
0票 好 毋好
添加到喜愛嘅發音裡肚
下載報告
-
senza嘅發音發音人 aivlisun (女,來自意大利) 女,來自意大利發音人 aivlisun
User information
Follow
-1票 好 毋好
添加到喜愛嘅發音裡肚
下載報告


text:
青森的「三合一拉麵」
喺日本有一個詞彙名為「B級美食」,意思係指價格相宜又大眾化嘅美食.每一個地方都有自己本身嘅B級美食,其中喺青森市,其中一種非常特別嘅B級美食係味噌咖喱牛奶拉麵.
呢一款同三合一咖啡異曲同工嘅「三合一拉麵」,係由北海道人發明.相傳喺1968年,有一個札幌人喺青森市中心開咗一間「味之札幌」拉麵店嘅分店.當時喺經常前來光顧嘅中學生,已經非常流行將蛋黃醬,蕃茄醬,可樂等隨便加到拉麵裏面嘅食法.
味噌咖喱牛奶拉麵呢款「三合一拉麵」,和三合一咖啡有異曲同工之妙.
當時菜單入面已經有單獨嘅味噌拉麵丶咖喱拉麵,以及牛奶拉麵嘅舖頭,見到以及牛奶拉麵嘅舖頁內,見到班中學生撈來撈去咁滋味,於是無意中試試將味噌丶咖喱同牛奶混合煮煮,結果發現意外地好味,於是將味噌咖喱牛奶拉麵當成「隱藏料理」咁賣,顧客食過之後大獲好評,呢款最後喺1975年成為常規產品.
喺超級市場和便利店都可以見到味噌咖喱牛奶拉麵嘅影子.
簡單而言,味噌咖喱牛奶拉麵就係將札幌味噌拉麵加入咖喱粉以及牛奶,配菜仲有叉燒丶芽菜等.當地人推介咁話,呢碗拉麵結合咗「味噌嘅濃郁」丶「咖喱嘅刺激」丶「牛奶嘅醇厚」,係全日本獨家嘅新式「三合一拉麵」.
(本文圖片為資料圖片.本文轉載自《四分一遊記》.)


text:
近年興起一陣DIY熱潮,越來越多戶主都願意亦都鐘意自己落手落腳,幫屋企進行一啲小維修工序;其中最普遍嘅就係使用唔同種類嘅「膠」修補罅隙喇 ~ 而當中最多戶主遇到嘅問題,就係分唔清玻璃膠與填縫膠嘅分別,唔知用邊種膠先適合… 不如等裝修佬話你知兩者嘅分別啦 !
玻璃膠
玻璃膠主要用於潮濕地方,例如係浴室嘅洗手盆,企缸,浴屏同牆身之間嘅罅隙,就算長期濕水都冇問題,有效阻隔水份流入牆身.而犀利牌防霉中性玻璃膠有獨特配方,乾後唔收縮,加上防霉配方,防止霉菌增生,令玻璃膠更耐用 ! 但要注意一件事,玻璃膠?顏色選擇上唔多,又唔能夠喺上面髹上水性油漆,未必能夠滿足所有家居裝修需要呢 ~
填縫膠
而填縫膠與玻璃膠用途有啲相似,不過條件係使用位置係唔能夠長期濕水的,例如係組櫃,門框,地腳線
等等位置都適合用到填縫膠呢.而犀利牌彈性填縫膠更具備特強彈性,專門針對建築物收縮使用,減少裂縫出現,加上填縫膠乾後亦可髹上水性油漆,更加容易配襯家居環境 ~
裝修佬小總結
各位DIY新手,達人喺使用呢種膠之前,記得要考慮位置會唔會長期濕水,將呢件事放到最前就唔會出現用錯膠嘅情況喇 !
本文章內容及圖片均由本專欄作者提供及上載,並不代表本公司立場,如有任何版權問題,請與本公司聯絡.


text:
前「TVB小花」林芊妤(Coffee)呢日深夜喺社交平臺發出千字文,罕見重談殘廁門,更笑言諗番起好多嘢,冇諗過可以堅持做唔同嘅事咁耐.
林芊妤更強調,只要做好每一步總會揾到適合自己嘅生活,皆因佢以前以為過咗30歲,就等于結束咗精彩嘅人生,但后嚟發現30后先係最精彩嘅開始.
林芊妤仲曬出專訪自己嘅文章截圖
林芊妤曾經喺2014年畀爆出同富豪男友喺殘障廁所煙韌纏綿長達30分鐘,期間更加傳出陣陣呻吟聲,讓佢形象受到重挫,為此三次鞠躬道歉,仲同TVB解約.
呢排林芊妤更罕見舊事重提「殘廁門」,佢話:「當時自己真係好無助,皆因我老竇同講我我令佢好瘀,當時真係令我好難受,覺得全世界點話我都好,但屋企人話我就唔得,當時真係好難釋懷.」
林芊妤更強調話:「如果唔係TVB決定停約,我只會繼續浮浮沉沉,唔會舍得離開.因為TVB嘅決定令我成個人性格改變,離開后要諗自己行嘅路,建立自己嘅人際網絡,會好清楚大膽表達自己思想.」
宜家林芊妤已經行出陰霾,唔單止成為百萬YouTuber,收入比喺TVB嗰陣高出唔知幾多,仲擁有一個幸福家庭,有可愛嘅仔仔同支持自己嘅老公,真係塞翁失馬,焉知非福.
Like MisshkNews Facebook!不出门也能知天下事~


text:
點解會有夜尿?背後成因又係點解?
正常時候,當你熟睡嘅時間身體有一隻荷爾蒙叫ADH 主要作用係叫個腎唔好過濾咁多尿液出嚟,唔是瞓瞓下覺要起身屙尿就唔好啦,瞓醒都唔夠精神,日日係咁身體都唔好
咁如果有夜尿表示左咩呀?
1. 睇電話/電腦/通訊用品太多了,有份部人頸嘅循環唔好,用得多通訊產品會影響神經系統,跟住影響埋ADH分泌.試下瞓之前唔好睇咁多電話,注意頸項嘅伸展.試過有客人係咁,我建議佢用grounding mat,將啲多餘嘅輻射接返地,就好瞓好多了
2. 瞓之前飲左酒啫,酒都有小毒嘅,身體一定會想盡快屙佢出嚟,個腎開OT 都幫你屙出嚟,衣個小事啫
3. 可能血糖有少少高,如果睡覺嘅時候血糖平過某個水平,身體會醒瞓啲ADH 分泌會少啲.留意返會唔會瞓之前食左/飲左甜嘢啦.如果話冇喎,瞓之前三個鐘都冇食喎,咁就要關注一下啦
4. 太緊張啦,日日都緊張衣樣唔夠完美,嗰樣做得唔好,好多嘢擔心,瞓得唔好,小心,長期落去本身唔腎虛都變腎虛;夠氣都變唔夠氣
5. 真係腎虛,好多時候兼有腰酸,尿清又長,耳鳴等.咁就睇返12大腎虛原因,睇下有冇邊個中啦
總之有問題就早啲了解,早啲處理,拖得越耐,手尾越長


text:
令好多小朋友轉台都會問「佢係邊個?」,連網友都狂搵嘅小丸子剪衰頭髮條片官方授權造型手機指環扣出世啦!想要得意嘅小丸子梨花帶淚咁隨時陪住你?定係畀野口喺你手機後面一直陰魂不散嘅騎騎騎奸笑呢?咁身為小丸子忠實fans嘅你哋就絕對唔可以錯過呢款櫻桃小丸子周邊商品!
仲記唔記得小丸子最經典嘅鋸齒型瀏海招牌髮型?喺2013年嘅最後一集小丸子又挑戰剪頭髮啦!今次又剪山口百惠髮型嘅小丸子結果依然「挑戰,失敗!」收尾XDDDDD雖然喺卡通喊到收唔聲,但眼中帶淚傻奸奸嘅樣依照偷走呜好多網友嘅芳心,喺螢幕前面大嗌「好~得~意~」,咁嘅經典畫面唔單止喺網上引起討論,仲有好多網友造咁嘅造型更加得意~~~同以往唔同嘅別具一格髮型嘅小丸子造型手機指環扣又點可以冇呢?仲有仲有,唔好唔記得嗰個「先唔邊緣!」嘅野口都會用佢嘅「騎騎騎」隨時陪住你哦!所以,無論係欲哭無淚風定係要笑唔笑風,呢款櫻桃小丸子周邊商品嘅造型手機指環扣都會滿足你搞gag又有童心嘅少女心.
同普遍只有大頭造型嘅手機指環扣唔同,小丸子造型手機指環扣用全身嘅設計,唔單止可以扶好您嘅手機,仲可以作為您最好嘅撐腰~
最後,一齊同老少咸宜最得意嘅櫻桃小丸子嚟個最住饗宴!


text:
塑料機械網> 全部分類> 塑料輔助機械> 塑料粉碎/撕碎/破碎機> 塑料管材破碎機更新時間:2022-09-29                            返回產品中心
江蘇貝爾機械有限公司
張家港市久塑機械設備有限公
廣州泰龍塑料機械有限公司
張家港市華德機械科技有限公
張家港市歐倍特塑料機械有限
長沙市雨花區中誠制藥機械廠
江蘇貝爾機械有限公司
江蘇貝爾機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
江蘇貝爾機械有限公司
張家港市歐倍特塑料機械有限
張家港市歐倍特塑料機械有限
江蘇貝爾機械有限公司


text:
熱血公民及熱血時報,統稱熱狗
Subcategories
有手足出事,老千達當然係理得佢死啦;老千達照舊喺節目向古惑仔主編牛佬擦鞋,認真垃圾.
話說有班漫畫家,俾老千達呃咗去幫熱時免費畫漫畫.其中一位叫惠昌嘅漫畫家,畫咗兩個單元,就停晒產! 其實因為熱時個出糧機制,係取決於有冇讀者課金.如果冇人課金,你畫幾多漫畫都係一蚊都冇! 所以話,枉熱時乞衣墮奶老媽殘獸慧,平時成日自稱老闆娘;其實佢哋根本冇正常嘅出糧機制,熱時只係不斷呃傻仔幫佢哋免費做嘢!
2016選舉年,因為王晶當時嘅親共言論,熱血公民就搞咗個杯葛王晶電影行動. 殊不知一年後,黃洋達呢件老千,樣衰到要走去托王晶大腳,大讚王晶電影好睇! 你叫熱血公民班低智支持者情何以堪?
好多社運圈男人,因為Bonix鍾婉媛有幾份姿色,所以就手下留情,叫人要放過佢. 其實大家諗清楚,熱青城最意氣風發果期,不斷清算及滋擾稍有不同意見嘅女性.例如游蕙禎,盤菜螢子,黃于橋,女僕Cafe等.熱青城果時嘅人渣行為,Bonix鍾婉媛會完全唔知情嗎?果時佢係咪隻眼開隻眼閉,大家要諗清楚!
有唔少網友爆料,原來熱青城果件妙吉,成日撩其他熱狗公玩PhoneSex!熱青城班女人真係淫賤,勁Cheap呀!
近日熱時個課金排行榜,新晉青春少艾法子,竟然跑贏賣港陳雲;令一眾熱青城教徒及益友都議論紛紛. 其實熱時不嬲都篤數,根本唔洗太上心.點解熱時會將法子放響陳雲之上,其實都係一個利字.最後都係為咗乞課金.
熱時班乞衣主持,乞錢方法層出不窮.近日就發現,佢哋有件厚粉大媽肥嬸主持;求其咁畫啲公仔,就想博班麻甩佬嗒糖會課金俾佢.
社運界一啲都唔複雜,其實成個運作好簡單.好似老千達咁,擺幾件靚女出嚟護住個雞棚,原來又真係WORK架喎. 早兩日,熱青城個法子,係咁易放張食腸嘅相出嚟;莫講話成班熱青城麻甩仔撲晒出嚟啦,就算連被熱青城清算過嘅,都敵唔過靚女攻勢. 社運界太多一心諗住溝女食女嘅麻甩仔,冇眼睇.
殘獸胃個妹櫻嬸,負責熱時果個賣水貨專頁,一向都無人問津.皆因水泥隊一講到錢,連俾個LIKE都唔會;一講錢佢哋就集體失蹤. 熱時近日為咗同果堆水貨促銷,搵班主持拍片硬銷.不過反應就好似麻麻哋喇,來來去去都係櫻嬸自己SHARE返去熱時嘅群組.夠膽俾LIKE嘅,都係得果十零人,仲要唔包保有幫襯. 不過其實佢哋啲水貨,都會有傻仔幫襯嘅.好似之前有件熱青城盲粉死忠,同佢哋買咗兩枝洗面奶喳嘛;櫻嬸就為咗紀念呢個經典時刻,都忍唔住要同位買家嚟個合照呀!
熱血時報就嚟台慶,其實大家想睇班主持,表演啲咩呢?
熱血時報百無禁忌主持人阿FRANK,近日高調話要炒新晉主持人. 其實熱血時報班主持(絕大部份),都唔係熱時正式嘅僱工,只係靠觀眾課金而唔係受薪.所以就算主持被熱時即時解雇,熱時一蚊都唔洗賠. 所謂解雇都唔洗賠代通知金,所以咪可以好型棍咁話炒人囉.
熱血公民為咗區選,連食環處例行洗地清潔,佢哋都可以當係政績拎出嚟講. 熱血公民下次可以留意吓,邊度有新公屋興建.到時又照辦煮碗去影相打卡扮監督,咪可以話自己成功爭取起公屋囉.


text:
話說呢件事都令我困擾左好耐,想同大家分享一下.
Hmmmm我諗今時今日,呢個網絡資訊科技發達嘅年代既年青人應該都會有用Instagram 呢個app,就算冇用過我諗10有9都應該會大約知呢樣係乜野來.
咁對於男仔來講,ig既用途都係大約有3種
1)分享個人經歷/事物 2)同朋聯繫友誼
第三個,我相信係大部份年青既男仔用ig既主要目的,就係𥄫女啦!
ig 既靚女多不勝數,實在有太多,不過我通常都係睇完讚好左就算,而特別係啲明星/model,簡單啲講人氣太高/公眾人物既,我基本上係極少follow 呢一類既靚女.我比較中意睇既係,係現今繁華都市下既一啲普通身份既靚女,因為我覺得呢類人post 既野會比較真實…….就係咁,就出現左呢一件事!
!!重點開始!!
係大約2年前,我一個人去左外國,因為當時唔洗返工,因為咁~係有意無意之間,我養成左用ig𥄫女既一個習慣!
係個陣時開始,我就係ig到遇到我既「女神」啦!
咁而家係到粗略咁介紹下佢先啦.佢叫Amber 大約23歲 眼大大,對眼好charm 好sharp(對我來講)長頭髮,好識打扮,著衫好有品味,係我最中意既風格文青系! 或者係佢人靚,所以著咩都靚啦!
咁介紹完佢,我都介紹下自己啦!24歲 感情狀況係A3 其他就唔講啦,怕自爆!
就係咁,我由當時開始睇佢,睇到今時今日2019都仲睇緊.我每次打開ig既時候都會期望佢有新post,初頭都唔覺有咩問題,久而久之,我覺得呢個舉動好病態,開始覺得有啲過火,咁唔係叫𥄫女,係叫監察.
好啦,既然知道問題所在,就緊係要搵方法解決啦.係呢個時候,我既腦海突然靈光一閃,閃出一個問題,「其實我係咪中意左佢呢?」
Ok….咁求證一下咪知囉,根據fb 成日都會睇到個啲愛情語錄類似既野,話會有點樣點樣既情況出現,最後一句就係睇完呢個post你第1個會諗起既人,唉~仆街啦幾乎中哂咁濟……
但另一邊廂,我係到諗,點會中意左佢?根本三九唔識七!再者我連佢真人都未見過,根本完全唔識佢,亦未真實咁了解過佢,再者我覺得網戀呢野,係一種好L荒謬既事!咁樣計落「中意佢」呢個term好似唔成立wo
Btw點都好,但我不能夠否認既係,佢係我中意既類型,我對住佢有一種好仰慕佢既感覺.
最近每次諗起呢件事,我都覺得苦惱嘅感覺!
大家覺得我應該點算好,嘗試吓去add 佢傾計?(我覺得唔係容易)繼續睇下就算?
定係點樣?
歡迎大家係留言到比啲意見/你地睇完既感受!鍾意嘅話like同share出去!


text:
產品分類Product Category
相關文章Related Articles
PJ-510紅外雙波SF6氣體檢漏儀電氣資質 上海普景電氣有限公司目前主打產品有:全能王液壓鉗,齒輪式剪切鉗,鏈條剪線鉗,象型壓接鉗,單邊直角角鋼切斷機,接地滑車,環型電纜滑車,鋁合金起重滑車,坑口電纜保護滑車,井口多輪電纜保護滑車等.
PJ-510紅外雙波SF6氣體檢漏儀 電氣 上海普景電氣有限公司目前主打產品有:全能王液壓鉗,齒輪式剪切鉗,鏈條剪線鉗,象型壓接鉗,單邊直角角鋼切斷機,接地滑車,環型電纜滑車,鋁合金起重滑車,坑口電纜保護滑車,井口多輪電纜保護滑車等.
PJ-510紅外雙波SF6氣體檢漏儀電氣 上海普景電氣有限公司目前主打產品有:全能王液壓鉗,齒輪式剪切鉗,鏈條剪線鉗,象型壓接鉗,單邊直角角鋼切斷機,接地滑車,環型電纜滑車,鋁合金起重滑車,坑口電纜保護滑車,井口多輪電纜保護滑車等.
PJ-510紅外雙波SF6氣體檢漏儀 上海普景電氣有限公司目前主打產品有:全能王液壓鉗,齒輪式剪切鉗,鏈條剪線鉗,象型壓接鉗,單邊直角角鋼切斷機,接地滑車,環型電纜滑車,鋁合金起重滑車,坑口電纜保護滑車,井口多輪電纜保護滑車等.
電話
微信掃一掃


text:
客服專線 Psychic 2751
開多個新坑,當係自己既練習紀錄.真係開始可以「聽」得明寵物既語言都係近一年既事,自問冇乜信心但主人話係就係啦,其實我只係覺得自己多嘴.
2022-08-07 12:00
帶慘去萌寵工房沖涼(神犬唯一指定寵物美容),今次佢係門口聞完直接行入去,但平時佢係唔會入,但基於佢係一條冇膽的狗所以我平時我冇特別問,但今次我問咗佢.
慘:「好惡戈隻狗唔係度.」
戈一刻未聽得明佢講咩,但咁講一係有一隻狗被領養走左,又或真係走咗,因為我早帶佢去其實戈時未有其他狗係度.
少少細思極恐⋯⋯
2022-08-07 15:00
因為夜晚有儀式所以早少少接咗佢先,又衰既個時間阻著工房啲姐姐食飯.入去某慘係度撲我,但由於佢HIGH到接唔到線咁濟,我只係聽到佢講:「好開心呀好開心呀好開心呀」
額⋯⋯
都未定神睇下有咩狗係度時,我個腦就一輪嘴接收咗大量訊息,定一定神望到原來係 Jimmy,我呆咗呆平時 Jimmy 唔係好理我,都唔係好認得我,今次咁厲害咁主動既.大約係佢認知到黎接某慘戈位雄性,可以傳話呢一件事.
唔係好知佢點理解到呢件事,但聽到咩咪轉述啲咩.都係問診式講佢有咩唔舒服同想食啲咩咁,唔係好清楚係咩一回事但轉述返俾主人知就係我自己可以做既事了.
另外就係年糕,年糕之前都唔係唔理我,但今次都講咗唔少嘢.我諗年糕都差唔多兩歲,大部份狗都係兩歲前我基本上溝通唔到,同晤慘都係兩歲前後就突然可以溝通到了.
雖然年糕講既嘢就我所知就唔係太合理,但都係轉述返俾主人知啦,反正佢主人又我唔係唔識.年糕既投訴係好悶,條佬又少同佢玩,黎到(?)就只係影相,仲成日有其他 __ 人既味(咦?!年糕你賣主人喎!)
利申返最後戈句我冇轉述,KEEP係呢度便好,反正施SIR都唔會睇呢篇Blog haha
仲有就係年糕其實唔鐘意去沖涼度咁長時間,唔知再大啲會唔會好啲,但似乎佢覺得工房啲狗好嘈.
我諗呢個系列一個月可能只會有一篇左右,因為晤慘係大約一個月先去一次.如果有其他分享,都會放呢度既,同植物既溝通應該都會擺埋落呢個系列度~
至於晤慘呢~就因為我抱佢返去而唔俾佢落地行小嬲咗一陣,哈哈哈哈哈.
以上.


text:
「我最鍾意夜晚落雨,睇住街上啲潮州佬拎住帆布床走佬…」睇見何伯眉飛色舞笑到面珠墩都紅晒,我就知道無論文字寫成點,呢個都會係一個好有意思嘅訪問.
以前嘅蘇豪
話說40至50年代,何伯細嗰就住喺近士丹頓街嘅些利街,亦即係依家嘅中環蘇豪區.呢個本來無乜人識嘅地方,突然墟冚起嚟,多得90年代落成嘅半山自動扶手電梯,將街坊打工仔遊客由中環載到半山,令到蘇豪區夜晚好熱鬧,連酒吧外面都係攞住酒杯嘅人,各式各樣嘅餐廳成日爆晒棚.但自從地鐵港島線伸延到堅尼地城,飲酒食飯湊熱鬧嘅人跟住遷徙,酒吧高檔食店頂唔順啲貴租執完一間又一間,蘇豪區墟冚嘅場面都唔見咗.
講番何伯細嗰住嘅蘇豪區同依家好唔同㗎.晨咁早就有後生嘅派報員踩住單車,吹住口哨將一卷卷嘅報紙拋上騎樓.佢哋身手敏捷,無論係二樓,三樓,甚至四樓,報紙都準確落喺訂報人嘅騎樓,派報員未必識物理,但佢哋隨便一拋都展示到完美嘅拋物線.何伯話唔駛返學嘅日子,上晝會聽到隔離街傳嚟好整齊嘅步操聲同嘈到拆天嘅嗌交聲,咪就係士丹頓街頭對面嘅域多利監獄傳出嚟,佢係香港第一間監獄.啲街坊晨早四點就聽到啲犯被叫醒然後步操,有時會聽到嗌交聲,應該係打交或者被人鬧,夜晚返入監倉後又開始另一輪嘅喧嘩.間中就話冇所謂啫,真係難為住喺監獄旁嘅街坊囉.
晚飯後暗黃街燈下又係另一番墟冚.街坊紛紛走出嚟坐喺樓梯口呀路邊呀,撥住把扇唞涼順便八卦吓.嗰個年代嘅唐樓一層樓一個單位,四百尺左右住咗四至七伙人,所以落街唞涼嘅人好多,有啲索性搬埋帆布床出街瞓,夏天涼浸浸好爽好舒服㗎.何伯話:「我哋條街好多潮州佬,佢哋成日打老婆,所以我最鍾意夜晚落雨,一落雨就聽到砰砰棚棚,啲潮州佬拎住帆布床走佬,哈哈」.經何伯嘅憶述加埋鬼馬嘅表情,半個世紀前嘅點滴好立體咁彈咗出嚟.
堅道點滴
講到食,何伯有時特登經過堅道嘅新藍塘麵飽餐廳;入門口穿過走廊直入裡面有個好大嘅廳,牆上掛滿手寫餐牌仲有可口可樂維他奶廣告海報.簡樸設計50年不變,開張嗰時無人覺得特別,因為呢種港式茶餐廳周圍都有.慢慢開始頻密嘅拆樓起樓,條街個樣唔同晒,大家就開始懷舊,特別回歸之後多咗講集體回憶.可惜業主覺得餐廳要與時並進,要求裝修,餐廳老闆諗住保持原貌,最後無得續租,無奈地2016年除夕執笠,舖位到今日都仲係畀木板圍住未有新店入場.何伯印象最滋味就係雪糕威化餅.厚厚嘅透明蓮花杯,裡面坐咗一個巨形芒果雪糕球,仲要斜斜哋插咗一條奶油威化餅添.最滋味就係用奶油威化餅當匙羹一啖一啖咁嘆,最後將威化餅都放埋入口,「索索聲」,何伯一邊講一邊回味食到索索聲嘅威化餅.我後來發現新藍塘旁邊再旁邊嘅羅便臣乾濕洗衣店老闆娘都係新藍塘嘅常客,佢早餐必定叫奶茶麵包,晏晝就鍾意炒貴刁,「門面比較污糟但勝在火氣夠炒得好味.」老闆娘90年代開始喺堅道開洗衣舖,四百尺嘅舖位除咗一個小櫃台三兩部生財工具,其他空間都畀一袋二袋嘅衫霸佔,有啲街坊老實唔客氣洗完棉胎就順便寄存到換季先拎走,老闆娘同佢嘅助手就喺得番半隻腳板嘅地面行嚟行去,我每次經過都會嘗試用透視眼穿過一袋袋嘅衫去搵老闆娘嘅身影.老闆娘好傾又好人事,好多街坊雖然搬離堅道都繼續將洗衫嘅任務交俾佢,唔係親耳聽到我都唔信,麥當勞道甚至南丫島都有熟客仔專登攞衫嚟洗.
羅便臣乾濕洗衣店同埋旁邊四間舖頭仔都係芬芳大廈嘅地舖.樓高七層嘅芬芳大廈比何伯後生十幾歲,呢棟樓早年拆咗,堅道而家就剩番兩棟超過40年樓齡嘅樓.上世紀初嘅堅道大部份都係洋房大宅,夏天何伯周不時專登經過99號嘅大宅摘水蜜桃,嗰樖大桃樹正正喺大宅圍牆後面,一伸手就可以摘到又大又甜嘅水蜜桃.講起堅道99號,查實惠康前面嘅石柱係屬於一個波斯富商1870年起嘅大宅前門其中一條石柱,竟然150年後嘅今日依然豎立喺到見證呢條街嘅變化!
街道同舖頭隨著時間變遷,四層唐樓到六層唐樓到摩天大樓,茶餐廳麵包店到高檔咖啡餐廳,留低喺堅道嘅石牆樹都一樖一樖畀人斬晒.
對於何伯,羅便臣老闆娘,仲有我,一份份嘅人情味穿越歷史留喺心裡.何伯一邊斟茶一邊興高采烈咁講古,有形有聲,忽然話題又轉到幾日前喺街上撞到茶友,吹水懷舊一番,聽到何伯生活嘅點點滴滴,純真又奀皮,從佢嘅表情透視到一份街坊街角的人情味.


text:
(A&M Diary)當年我同A姐學車就係想去旅行嘅時候可以輕輕鬆鬆自駕遊,但考車合格再等多1年之後,就遇上世紀疫情,令自駕遊計劃一直擱置.Weekend放假只可以留喺香港,揸住我哋架砵砵車四圍去,好似元朗呀,西貢呀,大埔呀等地方遊車河,順便練吓車.直至我哋成功申請大嶼山自駕遊計劃,呢條路線真係同平時市區路線好唔一樣,勁有旅行feel,一於睇吓我哋嘅申請禁區紙懶人包同行程攻略啦!
大嶼山自駕遊計劃
市民可以喺一個月前於網上申請大嶼山自駕遊許可證,並於系統輸入申請人及私家車資料,再選擇駛入大嶼南嘅日期(星期一至星期五上午8時至下午7時,公眾假期除外),並於網上繳付HK$75許可證費用.輸入所需資料及付款後,你會即時知道申請結果(每日名額25個,以先到先得方式發出).如果申請日期與進入日期相隔5個工作天或以上,運輸署就會將許可證郵寄至閣下地址.
大嶼山自駕遊申請資格
1.申請許可證之車輛必須是私家車
2.私家車進入嶼南當天,必須獲發有效的車輛牌照
3.每部私家車每個月只可參與「大嶼山自駕遊」計劃一次
4.獲發許可證嘅車輛駕駛者,必須持有有效嘅香港正式駕駛執照.
大嶼山禁區紙申請攻略
1.大嶼山禁區紙名額有限,想去大嶼山自駕遊必須預早一個月申請
2.出發時必須將許可證貼於車頭擋風玻璃上
3.大嶼山之道路經常有牛隻出沒,謹記小心駕駛
4.部份大嶼山路段較斜及窄,駕駛時留意車速,小心至上
1. 石壁水塘
晨早出發去大嶼山玩自駕遊,第一站就梗係要食份地道早餐啦!喺前往深屈村食早餐途中,我哋經過一個好靚嘅水塘,原來呢度就係全港第三大儲水量嘅石壁水塘.自駕遊嘅最大樂趣就係可以隨時停低架車,影吓相再出發!
2. 深屈村
同A姐自駕遊大嶼山,早餐唔通食東涌快餐店咁無誠意咩?所以做吓功課,嚟到位於沙螺灣同大澳之間嘅隱世村落:深屈村.平時除咗村民,就只有行東澳古道嘅行山人仕會嚟到深屈村作中途休息.深屈村有3間士多,我哋就揀咗坤叔茶座,早餐一於蠔一蠔,試吓深屈名物:蠔餅.
3. 昂坪
香港有好多唔同嘅旅遊景點,而香港旅遊發展局向外宣傳嘅旅遊片段,頭三名一定離不開太平山頂,維港夜景同位於大嶼山昂坪嘅天壇大佛.作為香港其中一個最重要嘅旅遊景點,天壇大佛嘅魅力之處又係咩呢?
4. 觀音寺
大嶼山有唔少道場,最為人所認識嘅當然就係寶蓮禪寺同旁邊供奉如來佛祖嘅天壇大佛啦!除咗寶蓮禪寺,另一個名氣相對較高嘅就係供奉觀音嘅觀音寺.自此如來佛祖同觀音大使就坐落喺大嶼山守護住呢個地方.位於羌山嘅觀音寺初建於1909年,公共交通唔算太方便,所以成為今次我哋大嶼山自駕遊必到嘅景點之一.
5. 靈隱寺
以前細個去親大嶼山,午餐一定係食齋嘅!因為大嶼山有唔少道場,其中最為人熟悉嘅當然就係寶蓮禪寺啦!不過難得嚟自駕遊,就梗係要去啲交通相對無咁方便嘅地方參觀,所以我哋嚟到靈隱寺,順便嚟呢度食齋菜做午餐.
6. 大澳
嚟大嶼山自駕遊又點少得去大澳玩呢?大澳被譽為香港威尼斯,係一個深受大家歡迎嘅週末打卡熱點.大澳水城內最出名嘅當然係蝦膏同蝦醬啦,嚟到就梗係要買啲手信返屋企.除此之外,大澳亦有唔少必食必玩嘅景點,今次A姐M佬就嚟一個大澳深度自駕遊!
7. 虎山觀景臺
喺大澳水城內除咗吃喝玩樂,其實仲可以輕輕鬆鬆咁郊遊同行吓山,我哋就行咗上虎山,除咗喺高處睇到大澳嘅全景,仲有一條紅色欄杆俾大家打卡添,簡單易行,半個鐘就到頂喇!
8. 長沙海灘
長沙泳灘係全港最長嘅泳灘,全長3公里,分為上長沙同下長沙.喺下長沙海灘可以參加唔同類型嘅水上活動,喺海邊餐廳嘆個lunch,去星空露營車玩Glamping同BBQ等等,真係一個適合夏天渡假嘅地方!
9. 塘福海灘
沙灘附近設有多間異國風情餐廳,令你有置身於外地嘅感覺.海灘更提供了唔同嘅水上活動,好似滑浪板同獨木舟等等.沙灘上之沙粒黜黑,其幼如粉.塘福泳灘海床較淺,風浪大而急速,不適合游泳初學者,但就吸引滑浪者嚟呢度練習.


text:
「藝術」
最近香港有畢加索嘅展覽,相信大概一定唔會唔識嚟為藝術家!就算唔識佢都應該一定有聽過佢個名!畢卡索係西班牙著名畫家,雕塑家,版畫家,陶藝家,舞台設計師及作家,佢同布拉克都係同為立體主義的創始者,被視為二十世紀現代藝術嘅主要代表人物之一,遺作逾兩萬件.畢卡索亦都係少數係生前「名利雙收」嘅畫家之一.希望有時間去睇畢加索嘅真跡啦,因為真係機會難逢!
「畫畫」
其實我自己係好鍾意立體派時期嘅畫,尤其係畢加索嘅畫.當年自己嘅畢業作品都係有啲比佢感染.而家件作品應該仲係澳洲,下次返去嘅時候一定要影番張相留念.自從離開咗中學之後,真係好耐無拎起過支畫筆,有時都好懷念每日係學校畫畫.相信嗰段時間係自己最開心嘅時間,因為每日返學放學都會留係課室入面畫畫.希望退休嘅時候可以重拾畫畫嚟個興趣啦,係香港要畫畫都真係一件幾難嘅事
「立體」
其實乜嘢係立體主義?立體主義係分開三個階段,分別係破碎,拆解,重整.一般立體主義嘅畫都係由一組或者多組嘅碎片組合而成.睇落去雖然係平面,但係亦都會帶一點立體嘅感覺.有時有啲抽象,只不過大部份嘅作品都係縱橫交錯嘅線條同不同嘅形狀去將複雜嘅事物用一個比較簡單嘅方法呈現出嚟.立體主義同傳統藝術所追求嘅仿真度有好大嘅分別,而立體主義正正就係藝術界嘅一場大革命.


text:
好多人都會覺得準備文憑試瞓覺等於浪費時間.今日作者就同你講瞓覺?都可以溫書!瞓覺?都係一個考好DSE嘅攻略!
睡眠記憶法
唔知你有冇諗過瞓覺都可以溫書?🤩相信有讀bio嘅同學,都知道咩係突觸Synapse🧠💥咁你又知唔知道,原來睡眠的時候不單單會整理日常嘅記憶,同時將短期記憶轉化成長期記憶🤩所以話瞓覺真係好重要架🤪呢個記憶嘅黃金機會我哋就梗係唔可以白白錯過啦!以下呢個三文治記憶法就係小編睇完石井貴士寫嘅《1分鐘超強記憶法》之後整理出嚟並加以修改,變成一個香港中學生都可以使用嘅溫書小技巧🥰
考試溫習期溫書小技巧——記憶最活躍時段
睡前十五分鐘🌙
睇一次今日溫過嘅內容/ 要每日regular背,累積嘅嘢e.g. 好詞好句&synonyms
醒後十五分鐘☀
將尋晚訓教之前所睇嘅內容重溫多次,加以鞏固記憶,令效果倍增📈
緊記:呢個時候你要做嘅只係複習尋晚訓前嘅知識,並唔係背誦新嘅知識‼
最佳睡眠長度
- 最好訓7到8個鐘,避免訓少過6個鐘,以免第日返學冇精神
- 呢個時候,你嘅大腦會幫你整理你頭先所溫過嘅內容,並將佢哋存入長期記憶
其實書本本來所寫嘅係睡前及醒後嘅九十分鐘,但係礙於香港中學生並唔係每一個或者每一日都可以係朝早醒後即刻抽九十分鐘複習,同埋九十分鐘相比起十五分鐘更難每日堅持,所以小編喺度所寫嘅就喺用十五分鐘為單位,同學可以按自己嘅能力同埋需要自行調整🥰
睇完之後係咪即刻好想訓翻個15分鐘呢?雖然訓覺係重要,但係都唔好忘記作者係話:「訓覺嘅時候整理日常記憶~」如果你由日頭訓到夜晚~咁瞓覺應該就幫唔到你溫書喇~希望呢篇文章都可以幫助到你考好DSE啦!文憑試加油!
想知道 Smarkle_DSE 嘅小編係中六嘅時侯溫幾耐習同點樣管理時間?快啲㩒入嚟呢度睇下喇!


text:
美國眾議院議長佩洛西竄訪台灣,唔單止令到兩岸關係非常緊張,同時亦都令到唔少國人深思台灣呢片土地嘅歷史同意義,當中就有唔少網友提到當年鄭成功係點樣率領大軍收復被外國人侵佔38年嘅台灣.
喺明朝滅亡,清朝政權建立嘅時代背景之下,當時反對降清嘅國姓爺鄭成功就帶同軍隊出走繼續反清復明,當時喺1650年就年先後功下廈門,金門島作為抗清基地,當時佢手上就擁有20萬大軍以及大小船舶5000艘.喺驕傲自滿,指揮不當等原因之下,鄭成功呢支20萬大軍雖然圍困南京多時,但最終都係被清軍打敗,甚至連福建呢個根據地都遇到反攻.
痛定思痛之下,鄭成功深知自己要再搵一塊新根據地凝聚軍心,佢當時就諗到台灣.台灣對鄭成功嚟講唔單止係中國嘅土地,同時亦都係佢父親留畀佢嘅禮物,必須從荷蘭人手中奪回.雖然呢個決定受到佢唔少部下反對,但鄭成功最終喺1661年就帶領2萬名士兵喺廈門出發,展開收復台灣之戰.
鄭成功先係短時間內攻下赤嵌城,圍困熱蘭遮城之時,佢就曾經勸降對方長官,直言「台灣者中國之土地也,久為貴國所踞,今余來索,則地當歸我,珍瑤不急之物,悉聽而歸.」最終,喺1662年,荷蘭殖民當局簽字結束荷蘭侵略者侵佔台灣38年嘅歷史,台灣正式回歸祖國!


text:
呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.呢個blog係準時9月30號晚出嘅.
…(咦?w
.
努力解說!
かみこ… 唔睇嘅安定.アンジュ真係少睇到過份… アンジュ嘅現場真係連想去嘅念頭都冇… 不過我唔主動睇佢唔代表我唔想見到佢.我見到佢嘅時候依然係會好開心,依然都係咁愛佢.どぅーさん離開排名之後一直幫我守得個no.1好實.感激!
こぶし呢三個經過上個月差啲郁到但最後都係原貌咁出嘅事件之後,我可以好肯定咁話佢哋最少今年之內都係呢個樣.排位唔會郁,佢哋三個之間嘅順序都唔會郁.2019年都係咁架啦.
こぶ後嘅三位汁汁情況都係差唔多.順序唔係有災難性事件嘅話都唔會郁得到.但至於會唔會三個一齊向下冧,就要睇身後嗰兩個こぶし.汁汁呢三個位置可能比較被動.
こぶし後篇(w) 兩個換咗位… 因為最近唔知點解見到のむちゃん會發癲地大叫可愛… 甚至比前篇嗰3個更多.今個月有考慮過推のむ過埋3個汁汁,但自己對るる今個月都好心心,所以hold住先.所以我係想講のむちゃん係有機會join前面嗰3個㗎!
10幾前半嗰block都冇乜變.はちむろ幫我頂住一下アンジュ嘅中堅,雖然我冇睇アンジュ,但成員係鍾意㗎!
ちぃさん個頭… 俾啲時間我,我得㗎!我接受到架!等多我一陣!’20前我會有成果㗎!然後兩個月前?突然對まーちゃん感覺好返好多,所以趁佢可以上移我一定俾佢上!成個top20入面除咗かりん之外識得最耐就係まー啦!冇可能一啲偏心都冇.小小妹頂住先呀!我接受完ちぃ就到你㗎啦!你兩個一齊染咗個頭我衝擊太大心靈承受唔到ww 等我!’20啦!’19我放棄咗啦w
後面啲上落都係推推撞撞返嚟,唯二係意識地郁嘅係うえむ同小野瑞歩.うえむ最近多咗汁汁… 佢性格係好可愛囉♡ 小野瑞歩我都唔知做乜但見到佢會覺得佢可愛,同埋佢唱歌得係會吸到我注意力.只不過蝠住未係會睇つばき嘅人… 所以要升就由佢升,但一般情況都係先放著.
30台前半有一block新成員.我上個月都話咗りんちゃん已經ready可以上榜,今個月狀態冇乜大改變就放咗佢上嚟.今年嘅新成員除咗MM嗰3個之外全部都秒上榜XDDD 掂呀真係!但問題反而係蝠對MM嗰三個完全冇興趣orz 見到都唔覺得可愛點解?點算?點做好?!放棄等下年?w
以上!


text:
𠵱家天氣涼涼哋,我諗有唔少香港人趁着假期都會想出去郊區行吓,小編今次就推介大埔一日遊俾大家啦〜〜
第一站,嚟到遊覽吓三門仔同埋馬屎洲之外,吹吹海風絕對喺一個唔錯嘅假日休閒活動,而且三門仔交通非常方便,搭小巴或者巴士就嚟到.今次小編仲去到三門仔名物小店,喺一對公公婆婆經營嘅,有好多人都特登入去食鳳爪㗎.
✨✨提提你: 記得喺大埔地質教育中心攞𠹺小冊子,除咗教你點行之外,仲可以邊行邊學到唔同行山景點嘅沿途風貌知識,唔講咁多出發喇🙋🏻♀🙋🏻♀
食完之後,我哋就即刻出發去馬屎洲,大約行咗半個鐘就會到㗎喇!呢度屬於世界地質公園範圍,大家可以更加認識香港嘅大自然.除咗有連島沙洲望到之外,仲有唔同嘅奇怪天然石,等大家嚟呢度參觀!
📍 三門仔,馬屎洲
交通:喺大埔墟火車站搭20K小巴同74K巴士就到㗎啦
第二站,就嚟到綠匯學苑(舊大埔警署會址),喺度除咗可以睇到舊警署嘅建築之外,仲可以知道更多小知識,絕對獲益良多.除此之外,仲可以喺互助店,買到一啲本地耕種嘅農作物,支持一下本地農業,非常有意義!
📍 綠匯學苑
地址:大埔區運頭塘運頭角里11號 (舊大埔警署)
第三站,就嚟到香港鐵路博物館亦喺舊大埔墟火車站,於1984年被列為法定古蹟.喺度除咗可以搵到唔少童年回憶之外,可以參觀到火車嘅真身.想去參觀之外仲可以打卡,呃下like𠻹.
📍 香港鐵路博物館
地址:香港大埔大埔墟崇德街13號
嚟到第四站,即喺今日最後嘅行程.就嚟到大埔老字號樹記腐竹,喺度除咗可以揾到唔同嘅腐竹產品,仲可以搵到特別嘅腐竹雪糕同腐竹雪條,都喺採用100%嘅腐竹製成㗎!為咗迎合𠵱家健康嘅需求樹記腐竹都有提供唔少嘅素食,大家有興趣都可以去大埔買.
📍 樹記腐竹
地址:大埔鄉事會街9-15號寶蓮樓2A
今日嘅行程就到呢度啦,等下次小編再帶大家去玩啦〜〜
即刻睇片喇~~


text:
講左十年,終於同到一班死黨去旅行.
講左十年,終於同到一班死黨去旅行.
是咁的,我唔覺得太過慚愧,我好很肯定你地一個二個都試過,想約一班三五知己人齊腳齊咁去旅行,係件難過老細叫你聽朝交report既事.曾經有一次,我錯過左一個機會,我幾位好友提議去沙巴,只怪陰差陽錯,岩岩轉工請唔到假,於是佢地都照去,只欠我一個.轉眼間又過左三四年,再有人話都仲未真正人齊,短短地去個曼谷都好.好好彩,今次一講,過兩日就confirm哂d野,開開心心等出發. 識左呢班朋友,幾乎15年,從中學到而家都仲keep到大概一個月見一次.
今次旅途當中,有點感慨.各朋友都逐漸成為中級管理層,即係腦細無時無刻都旨意你跟野問你野要即刻覆個個層次,所以,明明排排下隊等食飯,佢地都係到覆公司email.以前我唔覺得旅行用wifi蛋好重要,而家終於明左.呢種情況我知道只會由而家既「間中㩒電話覆email」變成將來「夜晚番到酒店唔係開麻雀台而係開電腦做野」既局面.個一刻,我突然後悔三年前點解錯失左一次一齊去旅行既機會.友誼同時間,同樣要珍惜. 同普通朋友去旅行,同最好既朋友去旅行,有d似男朋友同老公既分別.普通朋友既話,去旅行時有咩磨擦爭拗,大不了疏遠,以後唔見咁多.而最好既朋友,就係無論有咩唔開心都好,都會同自己講唔好放係心上,最多嬲一分鐘啦,嬲一陣好啦.過左啖氣,如常嘻嘻哈哈.
明明前兩日先落機,我而家就已經有種衝動想再去多次.一齊傻笑,低B都唔洗就住就住.


text:
戲劇之所以存在,係為咗放大現實,引發思考,只要邏輯成理,言之有物,就可以稱為好戲.《半澤直樹2》劇情之所以更勝前作,正在於今季令呢個角色更似日本式英雄.人類世界嘅英雄難以察覺,所以創作就係要以波瀾壯闊嘅大冒險去令一般人感受到英雄嘅意義,令具備一定想像力嘅人可以繼續相信英雄會出現.失去生命激情嘅人,無力想像未來嘅人,傾向以超現實或者太科幻去形容呢套劇,但真正殘酷嘅現實係:越係以為有錢就係萬能,資源先於一切,佢地就越係唔會明白到金融機構嘅真正價值係在於幫助社會上有需要嘅人.以下將會略過圍繞主角半澤嘅討論,以更為關鍵嘅人物中野渡行長為分析對象,解釋戲劇點解大受好評.
劇中嘅行長由三次飾演德川家康嘅北大路欣也繼續擔任,選角其實都已經預示咗佢並非一般人,事關日本大河劇編劇筆下嘅德川幕府第一代將軍最典型嘅形象就係善於忍耐,默默耕耘,等待適當時刻大舉反擊.成個故事其實係始於行長後生嘅年代,當時銀行高層隨便借貸之事幾乎曝光,瀕臨絕境,但有一位銀行家為咗保護銀行名譽而攬罪自殺,挽回劣勢.行長知道來龍去脈,但又深知喺自己所身處嘅時代,以自己嘅職權同影響力根本唔可能討回公道,於是只可以將期望寄託於後來之人,而借助正義凜然嘅半澤自下而上去翻案,就係為咗還死者清白,同時令所有共犯都要承受罪責,向社會承認銀行確實犯過大錯.然而,上一輩人價值觀已經僵化嘅社會現象,喺任何國家都係常態,呢段前事亦係半澤之所以會成為英雄嘅前因.
故此,行長非但唔係一般觀眾所誤以為嘅big boss,反而係知道正義難免遲到但始終心存良知嘅引路前人.佢相信半澤有朝一日可以成為帶領銀行繼往開來嘅新領袖,亦係源於佢閱人無數,一早練成洞悉下屬本性嘅獨到眼光.由上季到今季,行長期待已久嘅後輩半澤所受嘅考驗,既係行長預計之內,亦係半澤甘心情願投身其中,因為運籌帷幄嘅行長既知道銀行嘅過去,知道下屬如大和田嘅問題,亦摸熟咗半澤嘅為人.如果銀行係戰國時代嘅家族封地,而行長係有意成為天下人嘅大名,咁半澤就明顯係最有價值嘅家臣,因為佢有整頓內政,撥亂反正嘅能力,亦有取信於人,令人敬愛嘅魅力,只係意志力強到顯得鋒芒太露,有待成長.喺自身職務唔可以世襲嘅現代,行長因為對銀行有感情,對社會有承擔,所以希望物色到同自己志同道合嘅銀行家繼承遺志,可以話係合情合理嘅結果.
另外,半澤本來只係相信有仇必報,十倍奉還,但因為行長恩仇俱重,大和田有恩必報,三代人互相影響,半澤嘅仇恨不知不覺轉化為輔助行長向死者報恩,劇情亦因而呈現出日本文化對人情嘅深刻理解.自殺銀行家係行長報恩嘅對象,因為佢知道羞恥而獻出生命,而其他僥倖逃過追究嘅人選擇默不作聲,行長自然希望世人知道佢地嘅失德;大和田因為幫助妻子而犯錯,行長寬大處理,希望以善養善,大和田自然亦感念在心,喺今季決意竭力保護行長;半澤認定銀行體系腐敗不堪,起初係對大和田復仇,之後則係要向傷風敗德嘅銀行家復仇,自然係以將盤根錯節嘅問題連根拔起為終極目標.喺商場上受助於半澤嘅Spiral老闆,喺證券部受半澤指導嘅後輩森山,則係代表住繼續將恩仇分明同全力以赴嘅精神傳承落去嘅第四代,亦將會係廿一世紀日本復興嘅棟樑骨幹.由行長到大和田,再由大和田到半澤,所代表嘅係縱向嘅切磋砥礪.而銀行同事渡真利,同埋銀行以外嘅可敬對手黑崎,則係代表同路人橫向嘅惺惺相惜.概而言之,編劇將生活精華濃縮於戲劇,而非隨隨便便簡化現實,劇集嘅人際關係同埋情節推進正係因為夠合乎現實至會咁令人振奮.
銀行求變,政治革新,故事始於行長嘅正義感,暫告一段落於議員白井嘅退黨保平安,既係理想嘅結局,亦係當今日本人希望國民同胞積極回應嘅時代呼聲.政治權力需要限制,集權體制需要改革,東亞應該共存共榮,並唔係只出現喺流行文化嘅卑微訴求,而係日本同韓國新世代喺後冷戰時代所共有嘅願景.行長辭職前提到,半澤掌權時機尚未成熟,但佢相信時機一定會到,而喺時機成熟之前,半澤一定要繼續努力,我認為佢嘅寄語對香港民族亦同樣適用,因為不論係香港獨立定係東亞共榮,都係要靠每一個人嘅精進,至會夢想成真.


text:
國際不再恐同日 今年主題「家庭」
爸爸支持女兒出櫃﹕唔使驚
(明報專訊)不少同性戀者仍憂慮如何向屋企人坦承自己嘅性傾向,而32歲嘅自由工作者陳驚(Kenn)可以話係非常幸運,陳爸爸唔單止主動問囡囡嘅性取向,仲同佢講:「睇你個樣都係帶女朋友仔返嚟喇.唔使驚,我支持你.」
星期三(5月17日)就係一年一度嘅「國際不再恐同日」,今年主題係「家庭(Families)」,希望屋企人可以同同志仔女多溝通.噚日有同志團體包括跨性別權益會同香港彩虹等,喺銅鑼灣東角道行人專用區設街站響應.同性戀者Kenn同爸爸一齊分享佢哋嘅「非常故事」.
母怕無孫抱 父:最緊要開心
陳爸爸話,Kenn細個鍾意玩較男性化嘅玩具,好似車同遊戲機,幼稚園後直頭抗拒著裙,嗰時已懷疑Kenn個性傾向同其他人唔同.到Kenn初中,陳爸爸直頭主動問!陳媽媽比較傳統,曾問陳爸爸﹕「係咪冇孫抱啦?」不過陳爸爸覺得開心同唔傷害人最緊要,仲開解老婆,話「就算異性戀都可能有問題,唔一定會開心」.
對於Kenn嚟講,好彩爸爸支持,佢亦都知自己情况喺性小眾入面「非常罕見」.不過,佢都話以前喺一間大公司做嘢時,因為知老細立場,唔敢坦白.Kenn覺得近年香港對性小眾接納多咗,但希望政府可以加快就反性傾向歧視立法,保障性小眾喺職場上等唔會受到歧視.
出席活動嘅立法會議員邵家臻話遲啲立法會檢討平機會工作, 但因為有其他議題排緊期,驚唔可以喺7月休會前傾到.


text:
一唔坐Sony返去九龍灣,陣黑氣立即跟住我走返過嚟呢邊.今日晏晝公司樓下有三車連環相撞,以為撞到交通意外仲要三架一齊出事已經難遇,點知放工可以再撞多單,仲好似好大單成架電單車飛出去連白車都嚟埋封晒路,事發地點係大街位幾架巴士都經呢個位出觀塘出九龍城,而出事時我架巴士剛剛好排第二,如果司機衝快少少或者之前是但一 個燈位少一個紅燈,我都唔使困咗喺度睇警察同救護員點樣善後.
不過已經好彩咗架喇,慣咗趕六點八德福開架巴士,因為半個鐘先開一班所以六點五到半就撇走去九龍灣運動場追巴士(冇錯,朝朝都十點至返到公司,坐低食埋個早餐十點半至開始做嘢,但又六點半即閃,我真係一個唔值得原諒既仆街),有兩個站俾我揀,今日見時間鬆動少少就去前面個站上車,如果我身痕或懶揀咗去後面個站,分分鐘等到七點頭嗰班開至有得返屋企,而且因為差佬封路,司機睇咗陣見勢色唔對就兜條近路出九龍城,反而仲快過平時返到屋企.
不過改道搞到差少少撞到第三單交通意外分分鐘做埋主角,因為行條平時莫講巴士連車都冇乜嘅內街,有架貨車明顯冇諗過會有巴士入嚟,睇住佢超高速打橫衝埋嚟然後急停,好在煞得切車停正架巴士車尾側邊,因為好明顯坐車尾嗰位咁(唔)好彩就係我啦,如果個貨車司機踩慢少少brake,聽日報紙頭版你就見到「九龍灣一日三宗交通意外,六點半至七點同一條街,街頭私家車撞電單車,街尾貨車撞巴士,仲撞瓜咗條死長毛.」


text:
「人生」
人生就一定有順境同逆境嘅時候,而順境真係要做好逆境嘅準備.所有人都唔希望處理逆境,因為問題真係多到你唔信,有時甚至乎唔知點樣去處理!逆境嘅日子係好難過,但係過咗就慢慢回覆正軌,而好多嘅負面情緒就自自然然會消失.有時最慘嘅係唔知點開口同人講自己嘅問題,因為通常都唔會明.有時就算佢哋聽完其實都無幫助,事關佢哋都幫唔到啲乜!
「逆境」
真係好耐無試過抗逆境,當你一帆風順嘅時候好多時都會漸漸忘記點樣去處理逆境.講到明係逆境就當然所有嘢都係背道而行,仲要唔係單一嘅問題.就好似身邊有好多炸彈同時間要你拆.最慘嘅有時處於內憂外患嘅狀態,所以好多時都唔知係邊度入手.可以做嘅就係先將緊要嘅拆咗先,簡單嘅拆咗先.所以抗逆境真係好似啲拆彈專家咁,睇下邊個急啲同易啲去拆!
「決定」
有時只要做錯一啲決定,其實就好容易有順境變成逆境.但係自己嘅決定係要自己去承擔,到最後因為個選擇權係自己嘅手中.做咗嘅決定係無辦法返轉頭,所以是好是壞無人會知道,到最後個結果係點都係自己要解決.只不過唔係個個炸彈都可以咁容易去拆解,所以有時真係會好易意引爆一啲新嘅問題而連自己都唔知可以點樣解決.有時真係會感到好無助,同自責因為係自己嘅問題.
Also published on Medium.


text:
「渡輪」
香港其中一個特色就係有一個好靚嘅維多利亞港同沿岸嘅景色.不論係日頭定夜晚,各有各嘅風味.而除非你好有錢擁有有隻遊艇,如果唔係其實好難會無啦啦係個海上面觀賞香港嘅景色.咁當然仲有一個方法就係搭天星小輪係香港中環碼頭去尖沙咀碼頭或者反方向都得.係海上嚟觀賞香港嘅景色係有另一種風味,因為係香港獨有,而係其他地方或者國家都無嘅景色.
「維港」
我其實幾鍾意搭渡海小輪,而一上船就當然揀個窗邊位,因為可以靜靜地睇下維港兩岸.但係而家維港就越嚟越大浪,同時唔知係唔係填海填多咗,感覺中環同尖沙咀嘅距離好似短咗,所以係渡輪上面觀賞香港嘅景色嘅時間少咗.其實如果係碼頭附近而要過尖沙咀,分分鐘坐船過海仲快過搭地鐵.當然如果要專程行去嘅話,其實都幾鬼遠.不過香港嚟果個特色又真係幾獨有.
「遺憾」
我諗最遺憾嘅就係無得再係紅磡碼頭搭渡海小輪返中環,因為我諗得過條航線先至可以睇到大部份嘅香港都.以前去見客,如果佢哋係黃埔果邊,我通常都會選擇搭船過去,因為可以忙裏偷閒,當遊船河.有時吹下海風,都幾舒服,而且又可以令自己慢返落嚟.所以而家無咗一個平價嘅方法去欣賞我哋咁靚嘅香港.希望有日會有啲新航線可以等大家在一次漫遊嚟個維多利亞港啦!


text:
話說之前係facebook度曾經見到有啲朋友去咗一間日式鐵板燒既餐廳, 個廚師會用炒飯既材料去砌啲公仔圖案, 好鬼得意呢, 於是就去openrice度search呢一間餐廳, 原來呢間鐵板燒叫"秋田
", 再望一望啲價錢, 真係嘩
咗一聲呢, 因為真係好貴呢, 無咩特別原因都睇怕唔會嚟食, 所以呢間餐廳一直都係我個"must try" list度.
而謝菲知莎拉一直好"恨"食, 所以就一早神神秘秘book咗呢間餐廳作為我生日慶祝晚飯!!!!
星期五晚, 餐廳內未算多人, 而每一張鐵板燒檯可以座6人, 當晚我個張檯就另外夾咗2pair既couples.Menu內有套餐, 有散叫, 而我地當晚就order咗個套餐, 由頭盤至甜品, 總共有10道菜.
當我地係度正想自拍時, 個鐵板燒師傅就好主動咁話幫我地影相呢, 真係好service呀!
鐵板燒旁邊有糸多隻雞蛋殼, 正正諗緊係咩嚟, 原來係appertizer"鵝肝蒸雞蛋配魚子醬
", 一人一客.
一啖食落去, 真係好好味呀, 雞蛋夾住魚子醬及鵝肝嚟食真係好香滑.
而係我地慢慢係度嘆緊個蒸蛋時, 師傅已經開始準備我地第二道菜: 龍蝦
.
龍蝦係來自印尼既, 師傅好純熟咁將隻龍蝦拆肉起殼, 燒燒吓時師傅話佢要落酒點火, 真係on fire呀!!!! 龍蝦既味道唔駛點形容, 一個字: 鮮!!! 師傅用龍蝦頭內既膏嚟煮咗個sauce, 真係ichiban呀!!!
再嚟就係鐵板燒活鮑魚
, 我都係第一次近距離見住隻鮑魚係咁煮, 隻鮑魚仲係咁係度郁!!! 每人有一隻既份量, 鮑魚加上少量既蒜蓉, 好香呢, 食落就好彈牙
呢!!!
嘩嘩嘩
, 其中一個主角嚟啦, 就係萬眾期待既 "香煎頂級鵝肝
",
唔係講笑, 塊鵝肝真係好厚, 同塊toast真係一比一咁厚架!!! 再次高叫: 膽固醇萬歲!!!!
食完個鵝肝Toast, 有啲"漏漏"地, 飲番個用先前既龍蝦殼煲既高湯, 老實講, 呢個就真係麻麻地, 因為有啲淡, 唔係太飲到龍蝦味呢.
本食個套餐裡面就有個"和牛薄燒", 但係因為莎拉又好想食到個種大大粒cube既和牛粒, 所以就upgrade咗做8oz既澳洲和牛排呢!!!! 師傅燒得好好食, 5成熟剛剛好, 加埋啲好脆口既蒜片, 真係一食落口就唔想講嘢, 因為個牛粒真係好juicy呀!!!!
而呢間鐵板燒其中個gimmick就係炒飯既材料(櫻花蝦, 蔥, 飯, 魚子醬) 去砌啲公仔圖案, 而當晚師傅就對住同檯其中一位client 既 iphone case砌出little twins star公仔呢. 師傅真係好俾心機去砌呀, 差唔多前後用咗成30分鐘呢.
生日既朋友當然可以叫師傅寫字啦, 啲字係用雞蛋黃嚟寫架.
真係一定要影番張相呢,,,
大家玩完影完相後, 師傅就真係開始整秋田炒飯啦, 一人一大碗, 加埋個炒翠玉瓜, 食完就真係飽飽啦.
當我以為個"精選甜品"係雪糕時(我啱咗一半啦), 師傅就攞出一碗粉漿同一碗紅豆蓉, 哦,,,,原來師傅係整叮噹既"飛彿"豆沙餅呀!!!!
除咗有豆沙餅食仲有雪糕呢, 呢兩個dessert真係為呢一晚dinner畫上完美句號呀!!!!
當正想埋單既時候, 待應話送番個birthday cake俾我呢, 真係估佢唔到, 個cake係chocolate fudge, 味道都唔錯呀, 太飽啦, 所以最後都KO唔到個cake呢.
雖然呢一餐真係一啲都唔平(真係食爆呀謝菲個銀包呀), 但係成晚個dinner真係食得好開心, 好似睇表演咁望住廚師為你煮既每一道菜! 加上service都係好好呢, 所以如果有啲咩嘢喜慶慶祝的話, 呢間都係唔錯既選擇呀!


text:
日谷夜谷大包圍洩慾
平時做嘢成日忙到唔得閒去廁所,谷住個膀胱;畀老細鬧又冇得拗,谷住道氣;最慘係喺床上畀女友窒又冇得反擊,谷住把火!既然日谷夜谷傷身傷氣,梗係要搵個索女出火兼洩慾啦!早排小弟就喺澳門遇到個索技師,喺佢全方位嘅挑逗下,怒火慾火統統都發洩得一乾二淨!
早兩日提早返屋企,諗住同老友決戰《街霸4》,點知就收到初哥賢嘅電話,原來佢啱啱畀女友鬧,返工又受咗氣,谷住成肚火想搵人發洩.佢話請埋我一齊過澳門十×桑拿揼骨兼出火,既然有人做老細,梗係拿拿聲起行啦!
極力推介
落到場就叫經理幫手揀定女,跟住我哋就去沖涼浸池,鬆弛神經.初哥賢浸完池就笑道:「浸完池真係零舍精神爽利,如果等陣可以同個靚女技師切磋一下床技就Perfect …… 嘩!嗰邊好波濤『胸』湧呀!」我跟住初哥賢嘅目光向後望,就見到經理帶住班技師過嚟,佢哋個個都胸懷巨乳,難怪初哥賢忍唔住叫咗出嚟.
初哥賢好快就揀咗個巨乳尤物入閘,而我個心仲十五十六唔知點揀之際,經理就推介咗叮叮畀我,話佢心口對雙子峰彈手又夠正,一於就試吓佢啦!
主動夾腸
沖完涼上床,我就急不及待同叮叮玩搓波仔,點知叮叮就話想表演一下簫技先.我就話:「經理話你球技好,唔通簫技都同樣耍家?」叮叮淫笑道:「你試過咪知囉!」跟住就開始演奏.叮叮嘅簫技真係不俗,吞吐咗幾下已經令細佬頭岳岳,最攞命嘅係佢竟然玩埋深喉,差啲畀佢啜爆!
試完簫技,都係時候試吓佢嘅大包圍.叮叮挺起心口兩團肉球,喺我身上磨嚟磨去,喺滑溜雙峰嘅摩擦下,長槍上滿彈藥.叮叮二話不說就捧住一對大包同我玩夾腸,嗰種軟綿綿又彈力十足嘅感覺,令我差啲到達爆發嘅臨界點.
刺激槍頭
畀叮叮做咗一輪主動,係時候到我話事.我幫長槍笠好雨衣,就慢慢推入叮叮嘅蜜洞中.咦?真係好緊喎!
隨住我抽送嘅速度不斷加快,叮叮嘅反應亦愈嚟愈激烈,唔單止叫床聲愈叫愈響,表情仲鬼咁肉緊,搞到我抽送嘅力度亦不斷加大.
跟住我哋再轉玩推車仔,我從後扶住叮叮一對驕人雙峰,下盤不斷用力推進,令叮叮淫叫不斷.最後我哋還原基本步,嚟個男上女下作結.我挽起叮叮雙腿係咁衝,美妙嘅快感不斷刺激槍頭,跟住我大叫一聲,就將子彈悉數發射,爽!
叮叮Profile
三圍:35-24-35
強項:自動波摩擦
興趣:打牌
谷住慾火好傷身,過嚟同我斟一斟,包你火氣全消!
叮叮口甜舌滑,最叻氹人開心.
叮叮副偈唔單止正,一對大包仲好軟熟!


text:
防水工程價錢你知道家居裝修防水嘅重要性嗎?
防水工程價錢你知道家居裝修防水嘅重要性嗎?
港島區防水工程防水公司防水工程價錢啱整個家庭裝修而言防水工程價錢98159809,防水處理所佔工程量唔大防水工程價錢98159809,但關係重大.
常言說「防水失敗嘅建築係冇有得用途嘅建築」,同樣,防水失敗嘅家裝也必定係失敗嘅家裝.
防水係裝修中最早進場施工,並且完工後係隱蔽喺地下嘅,防水工程價錢如果發生滲漏,將畀家庭,鄰居等方方面面造成巨大嘅損失,還得花大量嘅精力和時間重新翻修,其所投入嘅費用將會增加好幾倍.
因此防水得說得上係「安居」嘅第一步,重要性唔言而喻!
一,家庭裝修啱於防水嘅誤區
1.開發商已經做過防水咗,家庭裝修就唔用再做防水咗
好多新房裝修嘅業主都認為,開發商已經啱房子做過防水,裝修嘅時候就冇必要花錢再做一次.
殊唔知開發商做嘅防水大部分都係為咗應付驗收,材料嘅質量和使用年限都比較差,再加上新房裝修過程中嘅水/電和管道改造好容易破壞原有得嘅防水層,從而失去防水作用,所以家庭裝修好有得必要並且必須做好防水嘅!
2.防水反正睇唔到,越便宜越好(防水工程價錢)
好多業主都願意喺磁磚,衛浴和牆面上投入更多嘅錢,但係啱於隱蔽嘅防水材料卻都比較吝嗇,唔管防水效果和使用年限,只注重防水材料價格.
殊唔知唔同嘅防水材料,其防水性能/防水年限都係大唔相同嘅,便宜嘅材料能保證2-3年唔漏水,而好嘅材料跟房屋係同壽命嘅,只要唔破壞,係得保一輩子唔漏水嘅.
防水係隱蔽工程,做完後係隱藏喺瓷磚和地面之下嘅,一旦出現漏水係好難進行維修嘅,最終嘅結果只能係把地面和瓷磚砸咗重新做防水,浪費時間和精力唔說,總嘅費用算下嚟係當初嘅幾倍!
3.只要做咗閉水試驗,就說明防水肯定冇問題咗
閉水試驗只能檢測防水層有得冇有得孔隙,唔能驗證防水層厚度和耐久年限,並且閉水試驗嘅時間長短唔同,也啱驗證防水層嘅抗壓和抗滲性都有得唔同嘅影響!
有得些房子唔需要做防水也能通過閉水試驗,但係隨著建築物嘅沉降及混凝土嘅「龜縮」,地面及牆面出現裂紋,會唔可避免嘅出現滲水及返潮!
4.防水只做地面就行咗,牆面做唔做冇有得關係
好多人認為只有得地面會接觸到明水,必須做防水,而牆面唔經常接觸明水,一般都只做30CM或係唔做,其實這種觀點並唔正確.
一方面現喺嘅牆體都唔係混凝土澆鑄而成,都係採用空心磚或加氣磚砌成嘅,材料本身吸水率就比較高;
另一面廁所淋浴使用時,經常會有得水花飛濺,水氣容易滲入牆體,時間一長容易使隔壁牆體返潮和黴變,更厲害嘅還能引起牆面裝飾層塗料或面磚剝落等問題.
因此一般非淋浴牆一般要做到1.5M,而淋浴牆至少要做到1.8M防水才能有得保障!
5.防水完全聽工人嘅,工人說用咩材料就買咩材料(防水工程價錢)
好多業主裝修時,啱防水唔識,工人說用咩材料,點做就完全按照工人嘅說法去做.
如果碰到負責任和識專業嘅防水工人還好說,但係目前絕大多數防水都係包畀瓦工喺做,好多工人啱防水根本唔專業,只求施工嘅速度和方便,根本唔考慮防水嘅效果和使用年限.
一旦出現問題,所損害嘅只能係業主自身嘅利益,因此建議業主喺裝修時,還係自己多咗解一下各種材料嘅區別和使用年限再根據需要自行購買.
二,目前家庭裝修常見防水材料及性能
1.防水塗料(有得水性和油性兩種)
防水塗料係一種常溫下呈半流態液體狀物質,固化後形成一定厚度具有得防水功能嘅塗層,使表面與水隔絕,起到防水,防潮作用.
防水塗料具有得冷施工,複雜形狀易於施工,塗層連續無接縫,一旦滲漏易於查搵和維修等特點,目前已成為室內防水嘅主選材料,佔據家用防水材料90%以上嘅份額.
水性嘅主要包括丙烯酸酯防水塗料,防水工程價錢產品成膜具有得橡膠彈性,具有得良好嘅延伸性和耐高低溫性及優異嘅耐候性,使用壽命長,得潮溼面上施工,啱人體和環境無害.
唯一缺點係零度下無法施工,塗層厚度唔易掌握等.現喺,香港防水工程丙烯酸塗量以香港防水工程公司為龍頭企業,專職生產銷售香港防水塗料以及工程施工.
油性嘅主要為聚氨酯防水塗料,分為單組份和雙組份兩種,產品成膜具有得良好嘅延性和優良嘅拉伸性能,耐高低溫性能好,易於厚塗,但產品以苯,二甲苯做溶劑,啱環境和施工人員健康有得影響,因此主要用喺人防及地下室等大面積非外露防水工程中.
2.防水劑
屬於無機剛性材料,本身唔防水,必須與水泥,沙子等材料混合,通過調整配合比例,改變孔隙特徵,增加材料界面間嘅密實性,最終形成具有得一定抗滲能力嘅防水混凝土或防水砂漿.
因產品無延展性,容易開裂嘅特性,因此一般用於地下室嘅混凝土澆注中,起到結構防水抗滲嘅作用,家庭裝修一般較為少用.
喺香港西南或香港分區域中因價格較為便宜,還有得一定嘅市場,但隨行業嘅規範和消費意識嘅逐漸成熟,市場份額喺逐年萎縮.
3.聚乙烯丙綸
防水卷材嘅一種,材料本身具有得較高嘅抗拉強度和耐老化性能,防水工程價錢得喺潮溼基面施工,但因材料需要搭接施工,細部處理唔方便,並且材料嘅熱收縮和後期收縮應力較大,容易產生翹邊,皺摺,密封唔嚴等缺陷.
因此一般用於大面積嘅地下室防潮工程.雖然材料本身造價較低,但防水工程中容易產生各種漏水隱患,防水工程價錢因此喺香港防水材料中屬於限制使用材料,目前香港大部分區域已經較少使用.
一般家庭廁所面積較少,管道較多,基層長期受冷熱水刺激,龜縮尺寸比正常環境都較大,因此選擇質量更好,性能更穩定,使用壽命更長嘅防水塗料更能保障業主嘅切身利益.
港島區防水工程防水公司防水工程價錢


text:
「舊酒」
好多時見到一啲新創公司其實唔係一啲乜嘢創意嘢,只不過係一啲舊酒新瓶嘅業務.最常見嘅係將一啲傳統行業數碼化,而今次去台灣同樣聽到同一樣嘢.就好似香港叫貨車唔係一啲新嘅事物,將傳統士多變成網上店舖,其實我哋身邊仲有好多類似嘅例子.但係佢哋嘅成功係邊?就係有一個好好嘅故事係背後支撐.到最後將一啲好平凡嘅產品同服務重新包裝,利用科技去現代化傳統運作.
「新瓶」
今次去台灣有幸認識咗徐竹先老師,而通過同佢嘅交談令我了解咗好多同台灣嘅創業有關嘅訊息.其實係香港咁耐都有發現嘅就係成功個案都係好靠包裝同營銷.就算一啲好平常嘅產品同服務,只要知道點樣去推銷,其實就算係夕陽行業都可以再創一片天.另外就係視野夠唔夠廣闊,而兩地都有一個問題就係要向世界出發,真係唔可以淨係針對本土市場,放眼中國.應該要向整個亞洲,甚至乎向全世界出發!
「互惠」
係徐竹先老師口中聽到唔同嘅個案而且學咗好多嘢.總括嚟講台灣有好多產業只不過佢哋需要嘅係同國際接軌同需重新包裝,而當然香港係有機會作為嚟個橋樑.反而我自己覺得香港其實可以善用台灣嘅產業同人才去發展業務,就好一啲國際企業咁善用每個國家同地區嘅優勢,集合唔同嘅人才發揮所長,做到國際化.咁樣就可以讓香港嘅公司有多啲嘅資源,而且另一方面可以令台灣嘅人才接觸更多國資訊嘅機會.


text:
「建築」
記得中學嘅時候自己想做建築師,但係就唔記得乜嘢原因,而係外國讀書嘅時候其實係有一個星期比我哋去做工作體驗.當然嗰陣時就去咗一間建築公司返咗一個星期工,不過當然到最後都只係幫手影印文件啦.讀建築其實都幾辛苦,基本上所需要嘅時間同讀醫科差唔多,再加上經常無得瞓,所以最後都無向嚟個方向發展.其實講到尾自己都係鍾意設計多啲.
「佩服」
最近大家一定會留意到一篇關於吳彥祖嘅新聞,佢最近因為參演內地嘅真人騷《漂亮的房子》,將農村舊屋翻新改建,而佢帶領嘅團隊所設計嘅草原星空圖書館「木蘭坊」,成功入圍被稱為「建築界奧斯卡」嘅英國皇家建築師學會獎.好多人都會好驚訝,因為好多人都唔知佢原來係一位建築師.而睇返「木蘭坊」嘅設計真係好靚,有機會嘅話真係要去睇下!
「現實」
建築師需要兼備藝術家嘅審美眼光同工程師嘅力學知識,作品需要從力學角度計算,選取合適嘅工程材料才能實現.如果過於超出現實嘅材料能力限制,其實係無辦法實現為真實嘅建築.建築師嘅設計也必須能說服投資者才能付諸實現,而歷史上有好多非常有才華嘅設計,因為唔能夠完全滿足上述兩個條件而沒有機會成為真正嘅建築.所以現實係設計咗幾嘢都只係停留係設計嘅層面.
Also published on Medium.


text:
名校搞直資,目的當然係為咗爭取質優學生.大家唔好以為付得起錢交學費就係質優學生呀,屋企有錢,家庭教養好,當然係一個充分條件,但讀書嘅唔係家長,而係子女,子女唔努力讀書,亦係徒然.譬如一啲美國加拿大留學生,屋企愈有錢畀佢哋使,外間引誘力愈大,買架靚車周圍蒲,愈多男女關係愈過癮,讀書就好難咯;反而一啲手頭緊,銀紙似夠又唔多夠嘅學生,讀書反而更加專心.
又叻又勤力嘅精英學生,好多都入咗馬鞍山一間世界級名校讀,讀完就操兵入英美著名大學,科大恨收佢哋恨到口水流.呢日到馬會飲茶,見到老同學帶個女嚟食飯,一傾之下,真係肅然起敬,老同學位千金係呢間名校學生,個樣子又甜又士嘜,將來必然係一個人才.
世姪女行開之後,老同學好坦白咁講:「名校之所以出名,未必真係學校管理好,學生教得好,最緊要嘅其實係學生好.阿女間學校啲學生,個個都係千挑萬選,考試成績與課外活動(如體育,音樂,藝術)都係一流頂;但據我觀察所得,其他就真係麻麻啫,唔係咁巴閉,學校成績好,主要係學生夠醒之故.」唔怪得聖保羅男女要搞直資,取回收生主動權,馬鞍山名校咁出名,學生質素高係最大因素.
魔術師話無氈無扇,神仙難變,名校如果冇優質學生,亦會平庸.假如哈佛收晒香港啲Band5生,你睇吓哈佛會唔會重係咁醒.


text:
必食牽絲仙草冰+滑到瀡入口嫩仙草 台中夜市人氣仙草甜品店登陸中環
再有台灣甜品店開到香港!今次係嚟自台中逢甲夜市,主打嫩仙草嘅「八時神仙草」,店名源自將仙草熬煮八小時,充分釋出仙草本身嘅膠質.嫩仙草名副其實,滑到可以好似瀡滑梯咁瀡入喉嚨!另一必食係仙草雪花冰,用嫩仙草冰磚打成,潷起見到牽絲,食落好似棉花糖咁入口即化啊.
一切從台中巷仔小鋪開始
Megan一開始喺台中逢甲夜市開店,取名為神仙草,大家都知道逢甲夜市喺當地最出名嘅商圈,租金高昂,Megan一開始創業只能夠喺巷仔裡面最後一間嘅舖位開始.未有人潮嘅時候就出去舉廣告牌,慢慢靠客人嘅口碑,成功變成排隊名店之一.後來改名為而家嘅八時神仙草,以類似咖啡室嘅方式經營,希望有更舒適嘅環境.
問到點解會選擇主打仙草,Megan指係因為佢男朋友好鍾意食芋圓,需要其他食材嚟襯托芋圓,而佢哋喺澎湖食過一個好好食嘅仙草冰,覺得可以試下就開始研究.因為Megan同男朋友本身都唔係做餐飲出身,所以都係靠網上搵文獻同自己試,前前後後研發咗半年先得出而家嘅配方.
涼粉同仙草有咩唔同?
佢哋嘅嫩仙草尤其嫩滑嘅秘訣在於遵循古法,選用台灣同印尼嘅仙草乾,取前者嘅香氣同後者嘅膠質,一齊熬煮至少八個鐘,只需要加少量澱粉即可成形.咁台灣嘅仙草同香港常見嘅涼粉有咩唔同?Megan解釋其實兩種都係用仙草乾,但加入澱粉比例唔同,因此呈現出嚟嘅口感都唔一樣.
台灣坊間大部分仙草為咗快速製作,都會加入鹼粉或者魚膠粉幫助凝結,但咁樣會令仙草凍後韻有澀味或者口感變脆.而八時神仙草就堅持用天然材料,無鹼製作,沿用傳統做法以長時間熬煮釋出仙草膠質,入口係仙草本身嘅回甘,原汁原味.
材料除咗部分生鮮食材例如牛奶,其他100%都係嚟自台灣.不過Megan指有按香港人口味微調,例如台灣嘅奶茶會係奶香大於茶味,而考量到香港人鍾意茶味多啲,就有調整到奶茶嘅比例.Megan同臺中國家歌劇院概念店店長更特別嚟香港,用一個月時間培訓員工,希望盡量還原台灣店嘅風味同體驗.
熬煮八個鐘嘅天然嫩仙草
如果係第一次嚟八時神仙草嘅客人,Megan會推介試嫩仙草盛盤,有嫩仙草同五款配料.嫩仙草口感的確比一般食到嘅涼粉或者仙草凍都嚟得細嫩,滑到好似瀡滑梯咁立即瀡入喉嚨!咬落係仙草嘅微甜回甘,加唔同配料都夾.
配料有芋圓,地瓜圓,珍珠,紅豆,紫米.當中芋圓同地瓜圓都係自家製作,選用屏東或大甲芋頭同大肚山地瓜,比市售芋圓都更大粒,外滑內軟,咬開會食到芋頭或者地瓜嘅顆粒,甜度適中.手工芋泥非常綿密,芋頭味道天然.
仙草冰磚打成牽絲雪花冰
雪花冰用嫩仙草冰磚即打,比起台灣一般用清冰配仙草凍,或者用仙草茶雪凍打成碎冰唔同,呢度嘅雪花冰潷起會見到一絲絲嫩仙草,食落特別綿密,會好似棉花糖咁入口即化!食落啖啖都係心機,皆因熬煮仙草茶就要八個鐘,仙草凍成形亦需要八個鐘,最後將仙草凍雪成冰磚更需時24至48小時啊.
呢份抹茶燕世雪花盛盤上面係用加入蕎麥顆粒嘅奶蓋同日本抹茶雪糕,增加味道同口感層次,特別係抹茶雪糕嘅茶香同仙草嘅回甘好夾.配料同樣係有齊芋圓,地瓜圓,珍珠,紅豆,紫米.
嫩仙草飲品免費加白珍珠
自家仙草茶同嫩仙草亦配搭成唔同飲品,仙草紫米牛奶冰沙上層係紫米牛奶冰沙,下層係嫩仙草,冰沙口感細碎,以紫米嘅微甜為主,唔會蓋過仙草嘅回甘.而仙草凍奶茶就比較甜,勝在嫩仙草同仙草奶茶都冰涼柔滑.而且嫩仙草飲品系列都可以免費加珍珠!選用白珍珠,無色素同時又有嚼勁.
八時神仙草
地址:中環歌賦街19號地舖
文:Cathy.H
相,片:Tom Li


text:
草本成份嘅面膜,一啲價錢中上嘅美容Spa都有得做.佢哋會用一啲精油配合面膜粉,用傳統嘅方法倒模.通常呢一類模式嘅草本成份,用人手調配間美容mask冇$500都走唔甩.但係好似今次介紹嘅botanics mask用作日常打理嘅面膜,只係需要$10左右,就真係市場上少見!
曼秀雷敦,其實有唔同嘅美容同埋藥妝品牌,包括由韓國全智賢代言嘅「肌妍」,日本橋本環奈代言嘅Lycee眼藥水等.而且佢哋嘅產品都OK好用,始終係一啲藥妝行業嘅產品點都好過不知名嘅生產商.曼秀雷敦草本面膜botanics mask,就係品牌自家製作嘅面膜.之前對呢個品牌嘅其他產品都有正面評價,所以都嘗試一下佢嘅面膜!
(藥妝店超多面膜,尤其是韓國日本品牌特別多.呢一隻新嘅牌子,標榜使用天然成份,今日就測試一下近期上架,中港美容blog引起熱烈討論嘅「曼秀雷敦草本面膜botanics mask」)
曼秀雷敦草本面膜botanics mask剛剛上架嘅時候,都係美容界同埋社交會睇有一定嘅熱烈討論.因為佢標榜無酒精,冇螢光劑,冇MIT防腐劑.
之前香港消委會做咗一連串嘅面膜測試,發現某啲面膜嘅防腐劑超標,容易造成敏感!測試亦都發現,有啲面膜保濕情況,遠遠超越佢嘅價錢.
之前以下幾隻品牌,係消委會嘅測試之中,保濕水準超高!
「LEADERS 高效補濕修復面膜」
「ettusais 超級滲透導入面膜」
「YUMÉI Water Glow Skin Renewal Facial Mask」
「MÍOGGÍ 蝸牛保濕修復水晶面膜」
「肌美精 Kracie Hadabisei 超滋潤保濕滲透面膜」
「utena Puresa皇牌急救面膜-玫瑰精華保濕面膜(玫瑰精華&透明質酸)」
「Mandom Barrier Repair三重補濕彈力面膜(極潤)」
除咗一啲科學化嘅水份測試,整體嘅水光效果,我個人都好推介「肌美精」.
如果你平時都會做下一啲醫學美容,HIFU,RF,打Botox等等面部膠原增生回春療程,就要更加注意平時日常嘅保養,因為如果打理得唔好,就會變成千年老妖一樣,塊面好乾,好硬,好膠.
唔知係咪貨品上架時間問題,呢一隻曼秀雷敦草本面膜產品好似喺消委會嘅評論裏面都冇出現到.所以無從得知究竟佢嘅效果係點樣.所以我自己就會想自行測試下.
Onecaratbeauty成立以來一直嘅宗旨,就係希望一個公平,有科學根據嘅情況之下,為大家測試唔同嘅熱賣美容產品.同市面上絕大部份嘅美容blogger,美容beggar唔同,我哋一向都唔接受PR嘅免費試用,所有測試嘅產品同服務,都係經過我哋自己自費購買.亦都係呢一種完全冇利益或金錢交易嘅情況之下作測試,先至可以話有誠信.
曼秀雷敦草本面膜botanics mask已經喺香港同埋大陸嘅藥妝店上市,而且價錢超平,大概只係港幣$10一塊,相比起好似一啲傳統美容品牌例如Estee Lauder嘅Micro Essence Mask,成$90一塊,或者SK-II嘅精華面膜, $880 只有十塊,Botanics價錢只係十分之一!算係超平價面膜.究竟呢隻面膜好唔好用?
好多代購,內地朋友,澳洲網友都有問究竟呢隻產品係香港賣成點,有冇一啲使用心得或者好唔好用嘅評價.無論係普通消費者,定係代購專業人士,都想知道曼秀雷敦草本 mask值唔值得入貨.(呢隻產品係大陸都有得賣,但係好多人都會希望香港代購,保證正品! )
正正因為呢個原因,我哋就去測試曼秀雷敦草本面膜botanics mask.
曼秀雷敦草本面膜 VS 韓國面膜
市面上好多熱賣嘅超好用masks都係價錢唔係好貴,一相對好用,例如好似韓國嘅王牌面膜mediheal系列,Jayjun水光面膜,SNP燕窩面膜等等.好多韓國面膜都屬於性價比超高,而家藥妝店買大概都係$70一盒左右.對於希望獲得水光肌膚嘅愛美人士,都係好好嘅日常護理用品.
曼秀雷敦草本面膜botanical mask香港零售價錢係$54 六塊, 即係平均$9 一塊,同一般嘅韓國面膜差唔多,甚至更加平.
有時美容界嘅消費者就有咁樣嘅思想模式,越平,未必一定吸引到消費者.有時價錢平,更加令人擔心產品其實唔好用,可能質素低!如果價錢差唔多,又點解唔去買韓國mediheal,差唔多保證持久使用就一定能夠有水光肌膚嘅韓國面膜呢?
之前香港消費者委員會就平加左好多唔同嘅面膜,評論同埋測試左佢哋嘅保濕程度,整體性價比等等.後面我會同大家再詳細講解.
曼秀雷敦草本面膜botanical mask,係咪主打馬來西亞,大陸廉價市場?
曼秀雷敦botanics mask面膜,真係非常之平,除咗韓國面膜之外,喺香港嘅美顏面膜當中,簡直係一個奇葩.
細心研究,就發現呢一隻曼秀雷敦botanical mask其實一直喺「大陸」同「馬來西亞」都有出售,而且佢哋喺中國內地同馬來西亞賣呢個系列嘅時候,仲有更加多唔同嘅產品,包括洗面膏等等.喺馬來西亞,同一面膜,價錢係馬拉幣$6.9.即係港幣$12左右,都係屬於價錢偏低嘅貨品.一啲大陸,馬來西亞嘅美容blog,都有人介紹呢一個產品.
我一直都好強調,價錢貴或平,冇產品好唔好用咁重要.要測試下好唔好用,就要自己攞塊面去試吓!
曼秀雷敦同一個Botanics系列,喺大陸都有出售面膜.而佢所售賣嘅產品系列比香港售賣更加多.香港只係有四種,包括蘆薈,玫瑰果,蠟菊,茶樹.喺大陸,仲有包括薰衣草,迷迭香,茉莉,紅石榴等等.基本上香港市面上萬寧見到嘅產品系列,只係大陸嘅一半.
曼秀雷敦草本面膜呢個產品係大陸嘅唔同討論區都有人講過.品牌本身印尼都有出產另一個系列嘅面膜,究竟,好唔好用?
面膜精華液多就是好的迷思
曼秀雷敦botanics mask其中一個主要賣點,就係佢主打精華美容液超多!喺個包裝袋上面都已經特別註明,每一塊面膜,都含有22mL咁多嘅美容草本精華!
好多中國大陸,馬來西亞,香港嘅消費者,一見到話每一包面膜都有咁多美容液,就會即刻好開心,有啲美容blogger會話,好抵用!
我之前都同大家講過,一隻面膜好唔好用,其實並唔係面膜本身有幾多美容液.美容液要增加嘅方法好多,價錢亦都唔貴.其實好多美容廠商會用美容專用乳化劑carbomer去製造一種精華杰撻撻嘅錯覺.我唔知道本身有冇包含carbomer,但係水多同杰,並不足以令我覺得佢係一個好嘅面膜.冇使用過非常之好用嘅韓國Iope Bio Essence神仙水,都唔係特別杰.
好用嘅面膜除咗保濕嘅成份之外,最緊要就有嘅活性嘅成份,可以改善皮膚嘅質地.呢隻面膜嘅成份,包裝上面好似冇寫,令到我都好想去知道,
打開包裝真人測試
打開咗包botanics mask面膜,就會發現佢嘅精華液真係好多,一手都係!而家我就會影相俾你睇.
(今次使用嘅係茶樹面膜,曼秀雷敦草本面膜botanics mask系列裏面有好多唔同)
(曼秀雷敦草本面膜botanics mask產品介紹表示,最大嘅賣點係使用嘅面膜質地,並唔係用紙,而係用「天絲纖維」,天然樹纖維造成,的確佢嘅質地同一般嘅面膜有少少唔同)
(草本面膜botanics mask開出來嘅味道感覺正常,並唔會有太大嘅茶樹味道,亦都唔覺得有伊蘭嘅味道)
(如果佢睇吓個面膜嘅剪裁本身,其實我要讚一讚佢.其實佢嗰個剪裁係相當理想, 都算係貼面,貼左係塊面之後,發覺保濕效果OK)
分三日測試,三日都敏感!
呢個測試我總共做咗三次,為咗一個更公平嘅評論,我特登分開三次使用.每次都隔開幾日.
我唔知道係咪曼秀雷敦botanics mask個成份令到我敏感,只不過頭兩次嘅測試,都是我面部出現紅腫嘅情況.
用完曼秀雷敦草本面膜之後嘅幾個鐘頭之內,就會發現皮膚出現一啲紅色嘅敏感情況,而且敏感程度屬於中等,唔係普通紅紅地咁簡單,係可以見得到成面變紅腫嘅情況.
雖然係咁,但係我都見到個面膜本身幫我塊面製造一層保護膜,雖然我皮膚敏感,但係都見到某種類似水光狀態嘅透明薄膜.
呢個就係我成日講嘅,草本成份唔代表唔會敏感.有時「天然」,「有機」,「草本」,本身呢啲字眼,令到好多人有種錯覺,覺得佢一定唔會導致敏感.其實草藥,精油裏面,都有致敏成份,一件產品係唔係會敏感,同佢係咪草本,關係有少少但係唔能夠一概而論.好似今次咁,就算佢本身不含一啲化學嘅成份,可能天然草本成份都能夠令到有啲人會出現敏感皮膚反應.
我特登再測試多一次,即係總共三次,三次都有相同嘅敏感反應.雖然佢塊面膜宣傳話,不含導致敏感嘅科學物質,但係唔知係咪裏面嘅茶樹或者依蘭,令某啲使用者會出現敏感反應!
出現敏感情況,未必一定係個產品本身,可能係個使用者嘅體質嘅問題.但係,我平時用開好多唔同嘅面膜,日本,韓國,歐洲,美國,甚至中藥都會用.好少有咁嚴重嘅反應.所以,一啲容易敏感嘅人,就真係要非常之小心使用botanics mask!
如果皮膚容易敏感嘅人,但又想皮膚有一種水光韓國式美感,我就會推薦以下3隻,3隻我自己親身試過都冇任何問題.


text:
前排,台灣一間南部明星女中嘅學生會將學校商品透過Facebook 等社群媒介外銷海內外,無論係居住外國嘅畢業校友,都係想考試有好彩頭嘅熱血家長……都可以使用網路輕鬆買到返屋企,呢項貼心嘅服務,唔少網友直呼「太利害」,「學生會強大無極限!」.
事實上,學校禮物嘅製作一早就有,多係以家長會贈品,畢業禮物,或者係校慶週年紀念品嘅方式發行.好似係紀念襟章,水杯,紀念T恤……除咗係在校師生歡喜,都有好多畢業校友為咗支持母校而比錢收藏.而呢啲紀念品製作,如果只係外包畀公關公司或者廠商設計,咁就埋沒咗暗藏於學校中嘅人~
係學校內設計徵稿,不但可以卑發揮學生發揮創意,對於學生自己主導產出嘅紀念品開發都更有共鳴同認同感.再者,學生透過共同製作,可以為佢哋嘅經驗履歷加分並產生成就感.而學校方面可以慳外包設計嘅費用,都可以獲得宣傳機會.呢種雙贏共榮嘅機會,吾少學校都紛紛進行中!
以台灣台中知名女中為例,最初,為咗歡慶學校週年而推出嘅造型USB手指,因為廣受歡迎,其後,係學生會繼續推出,成為暢銷學校商品.從學生嘅設計手稿,可以體會應該名學生設計師嘅貼心入微同設計概念,等商品唔止係商品,更有咗力量.從推出到而家,已銷售超過上千支喇!
製作成本同技術不斷革新,USB手指呢種外接硬碟嘅儲存容量越黎越大,而且造型材質都係越做越細緻.畀吾少學校單位揀製作專屬限定訂製造型USB手指作為畢業禮物,雷刻上校徽,畢業級數同紀念字樣,就可以置入畢業紀念冊嘅電子檔,校歌校史等等嘅電子檔案.不但外觀可愛,具紀念性,方便攜帶同保存,又可以環保愛地球呢!


text:
喺第一篇專訪裏面,石賈墨將會同大家分享佢去德國嘅原因同遇到嘅困難.
你好啊超杰,終於可以認識到你真人!我就成日喺Facebook睇你寫關於德國嘅Blog.
其實你係幾時去到德國呢?
嚟德國係二零一零年嘅事啦,我仲好清楚記得係二零一零年七月十六日,張回程倒咗落鹹水海嘅e-Ticket仲喺我Mailbox入面,所以我一搵出嚟就睇到呢個日期!
而我嘅德國之旅,係喺德國一個叫奧芬堡嘅城市展開嘅…原來去咗德國都成差不多九年啦!諗返起,其實都真係幾意想不到…
我老婆嚟自位於Offenburg嘅Müllen,一條唔夠六百個居民嘅村落.你諗下,由一個七百萬人嘅大都會,搬去一個『與世隔絕』嘅地方,如果怕寂寞的話,都幾慘下!
點解你會選擇德國?
嚴格啲嚟講,德國唔係我『特登揀』嘅目的地…其實我細細個就已經有一個夢想,就係去外國讀書或者生活,直到二零零九年,我入咗中大,喺宿舍識咗一個德國嚟嘅交流生,一個嚟自Offenburg嘅女仔…咁相信你都估到個故事嘅發展啦!愛情嘅力量真係無法低估…哈哈!呢個女仔,就成為我決定去德國嘅其中一個重要因素,十年過去,佢都做咗我老婆,依家我地仲有一個七個月嘅仔仔添啦!當時識咗佢之後,我先知道,去德國讀書,正啊喂,原來唔駛俾學費咖,連外國學生都唔駛!知道呢個事實之後,去德國讀書嘅念頭就慢慢浮現.
有時候,一個對話,真係可以改變一生.我當時入宿,喺樓梯見到一個女仔,同佢打咗個招呼…十年之後,我就同佢喺地球嘅另一邊,搵到第二個家.
依個係咪好難嘅決定?當初你點樣準備去德國生活?
對於我嚟講,做呢個決定,其實真係唔難.我當時成日諗:我有咩可以輸啫?最多咪無咗中大個學位,最多咪兩三年嘅時間咁大把!但係如果我成功的話,我可以達成我嘅夢想:喺德國做一個工程師!你都知啦,德國聞名世界嘅就係佢嘅工業實力,中小企又多,揀自己鐘意嘅方向嚟做,一定有機會發展.而且我都唔想同女朋友分隔異地!如果你好似我咁,權衡一下去德國嘅利害,我相信你都好快可以做到決定.
覺得呢個決定難嘅唔係我,而係我嘅屋企人,佢地當時真係好擔心,覺得貿貿然去德國實在太冒險——不過有危自有機啦,係咪先?
就咁樣,我就飛咗去德國.不過飛之前最大嘅問題係帶咩去好呢…咁我當時真係唔知德國有咩買到有咩買唔到.結果我臨飛之前,仲特登執咗兩大箱成三十公斤嘅嘢,寄去德國我女朋友屋企度!衫褲鞋襪呀,書呀,仲有其他唔等駛嘅嘢,寄完之後,先知道德國既然係工業大國,自然咩都買到,而且一啲都唔貴,結果真係白執一場.
奧芬堡位於黑森林嘅邊緣,我以前聽黑森林呢個名,就淨係知道黑森林蛋糕…到我嚟咗真-黑森林之後,就即刻愛上咗呢度嘅靚景!
你仲記唔記得當初去到德國開始新生活嘅感受?
同當時最大嘅困難係咩?
一言難盡.感覺呢家嘢要形容,真係好複雜.可以話係興奮得嚟,充滿住希望同決心,同時亦都好緊張,好擔心,未知將來條路會點行.打個比喻啦,雖然我唔識玩雜耍,我覺得當時一開始喺德國生活,就好似拋緊三個波咁:第一個波係『讀書』,第二個波係『德文』,第三個就係『生活費』.三個波拋嚟拋去,真係好怕失手,時時刻刻都膽戰心驚…而且我知道,跌咗一個波落地之後,分分鐘就要返鄉下,所以真係唔衰得!
最難最難頂嘅,係我一開始嚟咗德國之後,同一個淨係識食識屙嘅BB無咩分別.香港人成日話啲鐘意講嘢嘅人『死淨把口』,其實掉返轉先啱:無咗把口,係慘到死咁濟.嗰段時間真係好掛住自己喺香港可以『笑談廣東話』嘅時光!尤其係喺一班德國人面前,有時真係覺得自己好似外星人咁樣…
當時讀書,我同女朋友搵咗間WG(合租公寓)住喺海德堡.搬入新屋,最重要係咩?梗係買返個新廁板嚟坐啦!無同屋企人住,就要自己去買餸,煮飯,搞簽證之類嘅嘢,逼下逼下,學德文就會快好多.
比著你今日會點做?
有趣有趣!我鐘意呢條問題…好多人都知我依家有教德文,而且最鐘意教德文語法…可以用廣東話慢慢,詳細咁同香港人解釋德文嘅語法,俾到我好大嘅成功感.不過我都要坦白:一開始我學德文,好專注學語法,就算學咗好耐德文,都仍然好怕同人傾計.我當時應該捉緊所有機會,一見到人就搵佢搭訕吹水.唔好話因為怕講錯嘢,就錯失咗提升德文嘅機會.
其實每一個人一開始都係初學者,擁抱錯誤吧:萬事起頭難呀嘛!


text:
要講今年最火嘅劇大概系《延禧攻略》啦!咁我睇咗《延禧攻略》之后系真系好鐘意佘詩曼丫~
佘詩曼都算系老牌嘅香港女演員,我記得比較細個嗰陣就睇下佢演嘅戲,最重要嘅系阿佘咁多年,竟然一啲都冇老,感覺仲系細個嗰樣,簡直就系食咗防腐劑一樣!
我最近喺網上見到有網友發文章,曬出咗好耐之前票圈度睇到嘅佘詩曼真人,聽講系佘詩曼翻順德食年盆菜嘅相.
呢啲老人家都系通過佘詩曼媽媽先邀請到佢,睇現場嘅相,環境唔系好好噉~
大家坐喺一齊,圍喺一個臺上食個超大嘅鍋里嘅菜,可能系一個地方傳統習俗喇~
佘詩曼作為明星現身自然系惹咗唔少村民嘅關心,睇網友發現場嘅相,佢身邊系圍住人,重有好多上咗年紀嘅老人.
不過從頭到尾佘詩曼嘅嘅心情都好好,面上一直都掛住笑容,,據現場嘅網友話佘詩曼當時喺現場人都特別Nice,不僅坐低陪大家食嘢,當時都有人嗌住讓佢表演節目佢冇去,一直喺下面默默睇,乖乖噉坐咗好耐.
而且佘詩曼仲同每個老人都合照,叮囑老人家要注意身體,可以講系相當貼心喇!
一直都知佘詩曼嘅人好好,但系見到今次嘅活動重有啲驚訝,因為啲中老年人嘅活動,連一般嘅后生仔可能都唔肯參加,更加唔好話個明星,噉睇嚟,阿佘嘅人真系超級好啊!
最重要嘅系我睇到相里面,佘詩曼真人都太白嘞啩?皮膚白到發光唔講,簡簡單單戴個眼鏡氣質就超級好,果然女明星就系女明星啊!
話說,之前都有好多網友發過偶遇佘詩曼嘅經歷,據網友話喺某個地方見到佘詩曼,鼓起勇氣去搵佢合照,諗唔到佘詩曼竟然同意.
因為呢位網友嘅身高比較高,就想稍微彎啲腰,但系諗唔到佘詩曼睇到咗之后,竟然調侃噉話:“你系睇我唔起呀”,跟住踮起腳配合佢……呢個人真系都好好嘛?
而家好多明星畀路人偶遇都會黑臉,覺得系私人行程唔想畀阻,佘詩曼噉嘅真系好好啦!
你鐘意佘詩曼噉嘅女藝員嗎?


text:
唔好以為北海道淨係得美食多,其實連高級旅館都有唔少!不過要同時有好野食,有靚景,又要住得舒服的話,真係唔請教吓啲北海道資深旅遊達人都唔會知!唔使騰唔使慌,今次為大家打聽到10間超歎嘅高級旅館,咁無私嘅分享唔該麻煩大家順手㩒個Like~
1. 坐忘林
聽到「坐忘林」呢個名已經聯想到間旅館嘅環境一定好幽靜好舒服,果然冇令人失望!坐忘林位於二世古範位之內,四周被綠林包圍,攤喺床上面對全落地大玻璃窗,望住窗外綠色一片嘅林景,乜野煩惱都飛走哂!
呢間旅館有和室同洋室可以揀,全館只有15間客房,每一間房都係獨棟設計,房入面仲有獨立嘅露天同室內風呂,可以自己霸哂成個溫泉,私隱度滿分!除此之外,呢度仲有一個好值得一讚嘅環保小點子,就係暖暖嘅地板熱力竟然係來自溫泉泉水,唔浪費多餘嘅資源,非常環保!
呢度嘅料理由北海道出身嘅大廚主理,以北海道當造食材入饌製作出原創嘅鄉土料理,當中一定要試嘅就係圖中嘅「キタカイセキ」,盛載嘅器皿傳統得嚟又帶有些少摩登嘅味道,加上大廚嘅手藝,將食材最美味嘅一面激發出嚟!
坐忘林
地址:虻田郡倶知安町花園76-4
電話:0136-23-0003
詳情按此
2. 翠山亭倶楽部定山渓
去旅行成日都留喺酒店hea好似好奢侈,不過當你嚟到「翠山亭倶楽部」如果唔花吓時間全身感受旅館嘅悠閒氣息就真係極浪費!呢度全館有14間房間,有和室,洋室,和洋室等等唔同房型,全部房型都有私人溫泉,歎到冇朋友!
食物方面,呢度可以試到和洋合一嘅懷石料理,每一道都係廚師嘅心血結晶,精緻到有少少唔係好捨得放入口!另外,旅館亦有提供酒精同非酒精飲品嘅暢飲放題,可以選擇喺Lounge飲或者返房同朋友慢慢飲,無論係同好朋友飲定同另一半飲,氣氛都非常唔錯!
翠山亭倶楽部定山渓
地址:札幌市南区定山渓温泉西2丁目10番地
電話:011-595-2001
詳情按此
3. 心のリゾート 海の別邸ふる川
上面介紹嘅坐忘林坐擁林景,呢個「海の別邸」就迎臨海景,同個海近到好似直情起喺個海上面咁!呢間旅館個名起得好靚,「心之Resort,海之別邸」,聽個名就已經想像到入去過返晚夜會有幾relax!呢度全館有11種唔同房型總共30間客房,除咗可以同寵物一齊入住嘅房型之外,其他房型全部都有望海嘅落地大玻璃窗!
溫泉位置可以望到噴火灣絕景,望住個太平洋嚟浸溫泉,嚟過呢度先知道生活原來都可以平凡得嚟咁寫意.最重要嘅係,浸完有「美肌之湯」美譽嘅泉水之後皮膚滑一滑,唔怪得呢間旅館咁受女士們歡迎!
喺餐廳「海の詩」,可以食到以北海道白老地區當造食材炮製嘅料理,好似白老牛,新鮮魚類,蘆筍等等,望住個全海景嚟歎美食,何其寫意!
心のリゾート 海の別邸ふる川
地址:北海道白老郡白老町虎杖浜289-3
電話:0144-87-6111
詳情按此
4. 小樽旅亭 藏群
想試吓住傳統藏群嘅滋味的話呢度就最適合不過!「小樽旅亭」嘅房型比較特別,除咗有單層房間之外仲有複式單位可以選擇,透過傳統日式屏風嘅點綴,室內氣氛有幾分居家嘅味道.
話明係高級旅館,房間內當然亦設有私家溫泉,不過如果想感受吓當地嘅園林氣息,咁就一定要去埋可以聽到朝里川流水聲嘅露天溫泉,臨近嘅庭園一年四季都有唔同嘅迷人景致,靚到無話可說!
對於客人嘅私人空間, 小樽旅亭真係做得好好,連餐廳都係採用個室設計,喺完全冇外人嘅環境下品嚐以小樽當造食材製作嘅懷石料理,感覺好味咗10倍!(笑)旅館仲有一個好正嘅重點,就係Cafe「Clarte」入面嘅酒精同非酒精飲品,花生全部免費,拉個朋友一齊喺度飲吓野傾吓計真係非常唔錯!
小樽旅亭 藏群
地址:北海道小樽市朝里川温泉2-685
電話:0134-51-5151
詳情按此
5. 支笏湖第一寶亭留 翠山亭
就喺支笏湖隔離嘅「翠山亭」環境非常幽靜,全館有29間客房,如果想住豪啲,一定要揀附有庭園露天風呂嘅特別客室,置身庭園中浸溫泉,咁奢華嘅享受,真係會畢生難忘!
館內嘅溫泉都記得要去潮聖一下,特別係有用咗樹齡有成1000年嘅古代檜整成嘅浴槽嘅內湯同寝湯,唔單止超舒服,仲充滿濃濃嘅歷史氣息!
旅館內有4間特色餐廳,可以食到懷石料理嘅「お食事処 苔庵」,可以睇住大廚製作燒烤美食嘅「グリル 苔庵」,提供午餐同蕎麥料理嘅「レストラン 草庵」,唔預約食唔到兼一日只提供5份法式料理嘅「創作フレンチ 支笏湖翠山亭倶楽部」,間間都食到最新鮮嘅北海道食材!
支笏湖第一寶亭留 翠山亭
地址:千歳市支笏湖温泉
電話:123-25-2323
詳情按此
6. 定山渓温泉ぬくもりの宿 ふる川
由有100年歷史嘅古民家改裝而成嘅「ぬくもりの宿」係有濃濃居家味道嘅高級旅館,除咗特設可以同寵物一切入住嘅房型,仲有充滿時代感嘅和室房型,而館內被古木包圍嘅露天溫泉亦唔可以錯過,吊喺天花隨風搖曳嘅電燈泡,檜木浴槽,茶香爐,看似微不足道嘅配件全部都係旅館嘅歷史痕跡,好值得由心去感受!
最愛呢度嘅早餐可以食到田舍風和食,一路食住料理一路欣賞住餐廳帶有少少大正味道嘅室內設計,完全係理想早餐嘅模範!雖然呢間旅館好農家feel,但同樣都可以食到高級嘅手作料理,最奢華嘅一定係限定一日只有10set嘅北海道美食,仲可以喺土藏個室入面慢慢品嚐,唔話佢卧虎藏龍都唔得啦!
定山渓温泉ぬくもりの宿 ふる川
地址:札幌市南区定山渓温泉西4-353
電話:011-598-2345
詳情按此
7. 定山渓第一寶亭留 翠山亭
已經開業有60年嘅「翠山亭」全館分為和室,和洋室等等唔同房型,加加埋埋有成17種房型總共60間客房,當中有半數房間嘅浴池一扭開水龍頭就可以浸到定山溪嘅泉水,想臨瞓前浸又得,起身即浸又得,超爽!
公用嘅大浴場採取男女交替制,唔理係男住客定女住客,都保證可以浸到極具特色嘅定山溪溫泉!
喺呢間旅館除咗可以選擇喺房入面用餐,亦可以到館內設有個室嘅「松庵」用餐,只要交代餐飲預算,就可以以有限嘅金錢食到用北海道食材製作嘅極級佳餚同北海道地酒!如果想親眼一睹大廚製作美食嘅過程,推薦大家一定要去「桑乃木」,所有山珍海味都係用備長碳嚟燒,有套餐亦可以散叫,營業到夜晚11點,臨瞓前去食返個宵夜先都仲得!
定山渓第一寶亭留 翠山亭
地址:北海道札幌市南区定山渓温泉西3丁目105
電話:011-598-2141
詳情按此
8. 知床グランドホテル 北こぶし
喺被稱為世界自然遺產嘅知床,呢間大型嘅resort hotel「北こぶし」都可以話係當地住宿嘅表表者!房內嘅大玻璃窗,唔單止將知床室外絕景延至室內,仲好成功地為房間營造極舒適嘅開放感,住喺入面,簡直係帝王式享受!
位於8樓嘅大浴場都係旅館嘅一大賣點,室內嘅「大海原」,室外嘅「汐音」同「星の湯」向海一面全以大型玻璃窗取待傳統石屎牆,所以無論係夏天嘅海景定係冬更嘅流冰靚景,呢度都可以一覽無遺!
要食知床嘅真.滋味,咁就一定要早少少去試吓餐廳嘅早餐buffet,單單係早餐就已經有成50種唔同菜式,當中嘅蔬菜更加係由當地農家直送,新鮮程度可想而知!
知床グランドホテル 北こぶし
地址:斜里郡斜里町ウトロ東172番地
電話:015-224-2021
詳情按此
9. しこつ湖鶴雅リゾートスパ 水の謌
「水の謌」係一間位於支笏湖被大自然包圍嘅高級旅館,唔同種類嘅房型都可以為旅客帶來唔同嘅住宿體驗,當中有附有展望浴池嘅客室,附設露天風呂嘅客室,和洋室同一般客房,室內設計勁有resort feel,舒服到check-in咗就想攤喺度hea!
大浴場嘅「しこつ美湯」又被譽為美人湯,柔和嘅泉水浸完之後即刻覺得自己皮膚又好咗人又靚咗!
如果你都係極注重養生同健康之人,呢度嘅餐廳「アマム」就啱哂!有得食超新鮮沙律同蔬菜之餘,料理更加係即叫即煮即食,賣相精緻可愛嘅甜品又任食唔嬲,美食當前真係會忍唔住食多兩件!
しこつ湖鶴雅リゾートスパ 水の謌
地址:北海道千歳市支笏湖温泉
電話:0123-25-2211
詳情按此
10. あかん鶴雅別荘 鄙の座
想同時間睇到阿寒湖同綠林景色,仲唔係呢間位於湖畔嘅「あかん鶴雅別荘 鄙の座」!呢間高級旅館走古民家路線,只有suite room一種房型,室內空間唔止超大,仲附設私家露天風呂,想再寫意啲可以預約埋房內美容服務,歎盡喺香港極少機會可以歎到嘅貴婦生活!
「鄙の座」位於北海道東面,有住地理上嘅優勢,所以可以隨時食到新鮮海產!呢度嘅餐飲可以喺房間享用或者去特設嘅個室料理茶屋「ひな」享用,而早餐更加係由料理長親自主理,新鮮燒魚,漬物等等都已經被大家列為必食之選!
あかん鶴雅別荘 鄙の座
地址:北海道釧路市阿寒町阿寒湖温泉2丁目8番1号
電話:0154-67-5500
詳情按此
以上文章內容轉自:Relux


text:
「社會」
好多人都會好在意個社會點樣睇你,身邊嘅朋友點樣睇你,公司嘅同事點樣睇你,親戚朋友點樣睇你,老婆點樣睇你,自己點樣睇自己,等等.而好多時自自然然就會好在意身邊嘅閒言閒語,好在乎每一件事嘅成敗,因此亦慢慢令自己做嘅每一樣嘢都要諗過度過.就係因為太在意,所以好多時會令自己沉思,諗下點解件事會係咁,不過好多時事情已經過去咗無得返轉頭!
「失去」
好多人會覺得我對好多嘢都唔在意,好似樣樣嘢都好放得開.事實上某啲事情係可以,但係其實有時我係一個好執著嘅人,有某啲事情上面我其實係好在意.只不過有可能十樣嘢入面得一兩樣,而嗰一兩樣嘢就已經可以令我困擾好耐.雖然經常同自己講唔好太在意,因為太在意一啲事物嘅時候就無辦法放開向前行.不過通常過一排我都會自自然然唔記得,如果咁多年都在意嘅話,件事一定係對我嚟講太重要.
「在意」
有時我在意嘅係好多嘢自己係有能力做到,但係到最後亦因為自己令到件事失敗.有時我都會在意得失,尤其係自己對件事抱有一定嘅期望.只不過有時真係太在意,而每當失去嘅時候就會非常唔開心.當然而家唔會太在意其他人嘅眼光,因為我就係我,相信同欣賞自己嘅人就自自然然會認同.人大左好多野都放開咗,只不過仲有啲嘢係放唔低同太在意.
Also published on Medium.


text:
-
Astrid Lindgren嘅發音發音人 lathor (男,來自瑞典) 男,來自瑞典發音人 lathor
User information
Follow
1票 好 毋好
添加到喜愛嘅發音裡肚
下載報告
-
Astrid Lindgren嘅發音發音人 OziX (男,來自瑞典) 男,來自瑞典發音人 OziX
0票 好 毋好
添加到喜愛嘅發音裡肚
下載報告
-
Astrid Lindgren嘅發音發音人 andralang (男,來自瑞典) 男,來自瑞典發音人 andralang
User information
Follow
0票 好 毋好
添加到喜愛嘅發音裡肚
下載報告
-
Astrid Lindgren嘅發音發音人 PatrikArtist (男,來自瑞典) 男,來自瑞典發音人 PatrikArtist
User information
Follow
0票 好 毋好
添加到喜愛嘅發音裡肚
下載報告
-
Astrid Lindgren嘅發音發音人 johanfred (男,來自瑞典) 男,來自瑞典發音人 johanfred
User information
Follow
0票 好 毋好
添加到喜愛嘅發音裡肚
下載報告


text:
(跑步訓練)成日聽到長跑運動員話要進行高原訓練,但到底高原訓練係啲咩嚟架呢?係咪真係要去蒙古高原, 青藏高原到進行訓練呢?咁樣嘅訓練又有啲咩咁特別呢?
高原訓練 開始廣為人知
高原訓練(Altitude Training),有人會叫高海拔訓練或者高地訓練.原來係高原訓練源於1968年嘅墨西哥奧運,但係近年先開始廣為人知,仲成為咗好受歡迎嘅訓練方式.當年嘅墨西哥奧運係海拔高達2,240公尺嘅墨西哥城舉行,運動員係奧運依一個月嘅時間就係高原上面居住, 訓練同比賽.奧運完結後,運動員返到平地之後個個表現都突飛猛進!體育界同媒體就開始留意高原訓練嘅成效同作用.雖然宜家高原訓練依然好有爭議性,學者對依種訓練只係抱有觀望嘅態度,但無可否認嘅係,係高原土生土長嘅非洲選手確實係長跑界中有好突出嘅成績.
合法的興奮劑
因為係高海拔地區做相同強度嘅訓練感覺會更加吃力,最大攝氧量會降低.所以持續係1,500公尺~2,500公尺的高原上訓練3至4週,身體機能就會產生轉變,可以改善血液循環同心肺功能.高原訓練可以話係選手們嘅特效藥,宜家好多種運動都會採用高原訓練嚟提升選手成績.
有研究指高海拔訓練可以促進紅細胞生成,而紅細胞內含有一種蛋白質負責將氧氣結合,叫做血紅蛋白,即係話血液內嘅血紅細胞含量決定咗血液嘅攜氧能力,然後通過血液流去身體各個部位同器官提供氧氣,係競技體育嚟講可以話係合法嘅興奮劑.專業運動員基本上最少都要係高海拔地區練兩星期以上.但其實就算只係練一星期,當我哋返到正常海拔之後個幾星期,狀態都會變到好好.除咗血液方面,係高海拔地區依種相對缺氧嘅環境底下,訓練會變得好辛苦好艱難,逼使運動員一定要付出更多嘅努力去應付額外嘅不適同壓力,而我哋嘅肌肉同關節都會係過程中會強化,亦即是無氧能力,而無氧能力對於長跑運動員係非常重要.
其實就算非運動員去到高海拔地區訓練也會有好好嘅效果,事實上,正因為非運動員嘅血紅蛋白數量較少,所以提升速度和提升量都會高於耐力型運動員.不過,高海拔訓練嘅效果只係維持到兩至三星期,所以要把握依段時間去比賽唔!
去高原前後記得食多啲鐵質食品,好似紅肉,豆類,綠葉菜,因為鐵質幫助血紅蛋白嘅增長,當然都要飲多啲水啦!而且高原訓練會對免疫系統同紅細胞再生能力有一定損害,所以前期嘅訓練量只可以係正常量嘅四分一,要循序漸進咁加上去.


text:
「講座」
今日俾一位朋友邀請去一個關於社交媒體同數據分析嘅講座做講者,當然數據應用越嚟越廣泛,好多人都想知道點樣可以善用數據.其實今年開始大家都係度講緊數據整合,再唔係好似前幾年咁淨係分析單一嘅數據,而數據整合平台將會係大趨勢.如果再停留係網上同手機數據其實已經有啲落後.希望今晚之後有更多人會投放資源係數據整合嘅平台,亦都希望大家今晚唔係兩手空空而回!
「講者」
好耐都無出去講座,今晚係今年嘅第一次,事前只辦單位好緊張無人報名.事實係好多朋友都嚟撐場,真係萬二分感激!當然重點不是我,而係有個靚仔專程嚟香港講數據.今晚係一個好難得嘅機會,因為看我無見嘅朋友都有出席,同時都係第一次同老婆一齊出席呢啲活動.感覺有啲緊張,因為自從讀書同幾年前搞嘅論壇之後,好耐無同老婆一齊做嘢.希望冇失準啦!
「難得」
難得今晚有咁多朋友出席,當然要把握機會同朋友聚一聚,因為真係好耐無見過佢哋.不過做完講座之後就當然係立刻返屋企湊仔.而今晚真係第一次叫外母睇住郭大少一晚,等我同老婆有幾會一齊出席.如果唔係又係我自己一個,揼低個仔比老婆去做嘢.有時當然係希望老婆了解多啲我工作上面嘅嘢,所以今次亦係難得嘅機會.雖然未必可以同所有人傾偈,不過希望今年會多啲咁嘅機會啦!


text:
上一次就同大家講過關於女性既高潮啦,咁今次就想講一講好多客人都會問既一個問題 SM用品.
因為我地店有賣SM既用品,有部份客人入到黎呢好傾果D都會吹下水,亦都有部份係以好奇既心態黎問,
就會問:喂 其實D人買SM野個樣係咪都係比較變態呀,個樣好猥瑣咁?
其實聽到呢個問題既時候,學阿振英咁講,有時係忍唔住笑,因為首先個樣猥唔猥瑣同佢買咩性用品係無關係,
就算靚女好身材乜都好,都一樣有會買仿真陽具呀等等可以自己用既玩具,唔通靚女就代表有好多仔可以揀,唔洗呢D玩具咩
其次就係變態呢樣野,玩SM既用品真係唔可以就定義左佢係變態,只不過係長久以來SM呢個字被人默化左太耐,令人覺得SM=變態,變態=SM,其實SM係一個施虐者同被施虐者既性幻想,只不過係用左在性呢方面,所以先會被人覺得係變態,老實講句,從心底入面問自己,係咪有一種想支配別人既幻想?有無?我答你,大部份人都一定會有呢種思想,但係好人好者,邊個會無啦啦被你支配住係咪先,但係在性既角度,如果你既伴侶係肯配合的話,呢種思想係可以釋放出黎的.
好啦咁大概解釋左SM唔係變態之後,咁講一講伴侶之間玩SM用品有咩特別啦,其實伴侶之間如果肯配合
一齊玩的話,對雙方既親密度係有一種用唔到口講既形容,以下既形容比較出位,驚唔順唔好再睇啦
首先,假如你伴侶買左一對手銬被你做驚喜,然後同你講:今晚我想你綁住我,你想做D咩我都唔會反抗,
今晚我聽哂你話.又或者同你講:今晚我要綁住你,我要你今晚唔准訓,咩都聽哂我話,你係我嫁啦,你走唔甩.
試想像一下如果個伴侶講呢D極度挑逗既說話再加上真係有個手銬黎呼應番佢句說話,如果係你,你仲會唔會
覺得變態?我諗9成既人都已經係著哂火啦,仲會諗變態咩,果晚之後第2日可能要換床.
但係呢,一定要你既伴侶肯同你配合先有呢個效果嫁WO,咁樣的話SM就唔會係變態,而係情趣.當然如果你
買左手銬呀腳銬夾硬黎綁住你伴侶,而佢又唔接受呢種玩法的話,我諗第2日你去左差館報到,咁呢D就真係叫變態啦.
所以想同大家講既係,SM真係唔好定義左係變態,需要理解佢點玩法,同咩人玩,唔好將SM既壞處無限放大,
然後話人變態,如果同伴侶有配合有共識咁玩SM,其實呢一種情趣係比其他性玩具更高一種層次
一定要有共識同雙方都默許,如果唔係就真係會變左變態啦.


text:
嚟緊成個星期都落雨呀!Plan咗戶外活動玩唔到都唔駛唔開心,港九新界好多工廠大廈有唔同嘅新興Workshop好啱返Office工嘅你玩下手作仔㗎!
1. 樂器傢俬木工班
市面上好容易就會買到唔同款式嘅木製樂器同傢俬,原來而家有工作坊可以教你自製一系列嘅傢俱,木鼓箱 (Cajon) 同Ukulele (夏威夷小結他),呢類型嘅Workshop 男仔女仔都玩得,砌完絕對有成功感!自製完樂器仲可以即時嚟個街頭Busking表演,OL,朋友同情侶一定要一齊玩!
2. 3小時Art jamming
姪仔姪女坐唔定又想培養下佢嘅藝術觸角,同佢一齊參加下3小時 Art jamming 畫班啦!有時間俾小朋友發揮下無限創意,學下唔同嘅繪畫方法,畫完仲可以將佢哋嘅第一幅作品帶番屋企!
3. 基本陶瓷製作
有冇睇過《人鬼情未了》(Ghost)?透過陶瓷工作坊抒壓之餘又可以陶冶性情!製作過程由基本嘅拉坯技巧開始學起,少D耐性都唔得呀!專注細節忘記平時嘅煩惱,都係放鬆自己嘅好方法!最緊要係玩完可以帶返公司或者屋企做擺設嘛!
4. 銀河星座燈
想係幾百呎嘅窩居製造浪漫星座夜空圖?而家有工作坊教你用最簡單嘅方法造星座書燈,仲可以自訂星座主題同字句!儲到錢下年去睇北極光之前,帶一本獨一無二嘅書燈做屋企擺設先,有品味又有Taste!
5. 手沖咖啡班
你有舖咖啡癮?成日飲連鎖店咖啡一定幫到你了解咖啡文化,既然想知多D不如參加手沖咖啡班,除咗教你拉花,品味同沖調異國口味,仲可以買埋小型咖啡機,磨豆機同咖啡豆,沖杯正嘢俾女朋友試下你手勢!
參加完藝術工作坊,自己嘅作品梗係值得好好保存,點樣帶你嘅作品返屋企?帶返屋企最好梗係Call Lalamove Van仔,一程車幫你送埋藝術品返屋企啦!唔駛搵傳統Call台,手機App幫你即時送上最高質運送服務!


text:
新年又到喇!!
其實新年期間傳統禁忌有好多
例如睡覺,起身,講嘢,執屋等幾個方面!!
所以等我哋一齊留意下下面呢10個「新年禁忌」啦!
1. 忌向仲訓緊覺嘅人拜年
年初一好多人會早起身打電話俾親朋好友拜早年
但係有一樣嘢要注意 就係千其唔好叫醒仲訓緊覺嘅人拜年
傳聞話咁樣會令對方成年都係病床上度過
2. 忌瞓晏覺
年初一最好唔好瞓晏覺或者太遲起身啦
因為傳聞話會令人成年都變得懶散 影響哂全年嘅事業運
3. 忌催促人起身
大年初一朝早千其唔好催促人起床啊!
因為咁樣會令對方全年都會被催促做嘢
除咗影響心情 亦都會令對方成年做咩都唔順利
4. 忌打爛嘢
打爛嘢會破財破運 如果唔小心款爛嘢
就要用紅紙包住 要默唸「歲歲平安」(取「碎碎」諧音)嘅吉祥語
如屋企有神位就放係神檯上面 到初五先拋棄打爛咗嘅嘢
5. 忌講唔吉利嘅字眼
新年流流 千其要避免講「死,病,輸,衰,破,敗」等唔吉利又負面嘅字眼
如果唔小心犯禁 就要「吐口水講過」,「童言無忌」,「大吉利是」等去化解
6. 唔好俾人掏口袋
年初一千其唔好俾人掏口袋
因為意味住全年嘅錢財都會被人拎走
咁一年嘅勞碌就會全部白費架喇!
7. 忌做清掃嘅工作
大年初一最好唔好掃地,倒水,倒垃圾等清掃工作
因為咁樣會將財神爺送走同將財氣同好運都一齊掃走 可以大年初二先再掃地 或者係年廿八清潔
初一到初四嘅垃圾為「財氣」但到初五後就會變成「窮氣」
所以初五要將所有垃圾清除「送窮」 寓意會帶嚟好運同財運 辟邪除災 迎接美好
8. 初一已嫁嘅女兒唔可以返娘家
有指已嫁嘅女兒大年初一返娘家
會影響娘家嘅全家宅運 亦會「食窮」娘家
因此年初二或年初三先可以返去
9. 忌食粥,肉,藥
以前因為窮先食粥 所以年初一食粥 會有成年都窮嘅意思
所以年初一忌殺生 唔好食肉
除非病咗 如果唔係年初一不宜食藥,補藥或維他命丸個啲都要避免下
10. 初三,初四,初七不宜拜年
初三「赤口」又稱「赤狗日」,「赤狗」即「熛怒之神」
代表唔吉利,會有凶事 所以故不宜外出都不宜拜年 應該要留係屋企
以上嘅資訊都係小編資料搜集搵俾大家的 信唔信就睇大家喇!!


text:
牙齒唔完美,想做正畸,但係做正畸會有種種顧慮,關於牙齒矯正嘅7個常見誤區你知道嗎?
1.正畸首先要排齊牙齒,其次先考慮咬合.
假如單純排齊,咬合唔好,有可能從一種畸形矯治成了另一種畸形,甚至影響面部關節.作為正畸醫生矯治嘅標准除咗整齊美觀,仲應該關注功能健康,嘴形唇部面部嘅美觀同牙齒咬合嘅穩定要求達到學科高標准.
2.年齡大了唔可以矯正.
牙齒移動係生命體內都會存在嘅骨改建過程,因此牙齒矯正老少皆宜.但每個個體存在嘅問題唔一樣,開始矯正嘅時機亦唔盡相同.下至三四歲嘅孩童,上至八九十歲嘅老者,都有可能成為矯正嘅目標人群.你係否可以矯正,應從專業嘅正畸醫生處尋求答案.
3.牙齒矯正老咗會掉牙.
目前喺我國,牙周炎已成為成年人牙齒缺失嘅首要原因,所謂老掉牙主要係因為牙周炎導致牙齒松動脫落,而牙周炎嘅關鍵致病因素係口腔裡面嘅菌斑微生物,同係否做過矯正無關.
4.矯正一定要帶牙套.
矯正方法靈活多樣,目前嘅主流技術係粘喺牙齒上患者無法攞下嘅固定矯治器即俗稱嘅牙套,包括金屬材質嘅鋼牙套同接近牙色嘅美觀陶瓷牙套.此外,仲有放喺牙齒內側嘅脷側矯治同患者可以自由摘戴嘅無托槽隱形矯治,對美觀均唔產生影響,患者可以根據自己嘅需求做出選擇.
5.矯治力越大越好.
牙齒移動係骨細胞參與改建嘅緩慢嘅生理性移動,唔同於宏觀世界嘅物理力學現象,絕非力量越大速度越快.實際上很小嘅力量即可啟動牙齒移動,力量過大反而會移動停止或帶來副作用.物極必反,矯正唔可以超越生理限度.矯正期間只要縮短復診間隔,就診頻繁一些,就可以加快進度繼而縮短療程.
6.牙齒矯正一定好疼.
對疼痛嘅畏懼使好多人唔敢矯正,其實牙齒矯正並不可怕驚,矯正戴嘅牙箍並非緊箍咒.依家矯治技術嘅發展越來越傾向於輕力矯治,好多技術可以提供安全舒適嘅矯正,讓患者感覺唔到疼痛或者僅有輕微不適.而且目前仲有更加舒適,可摘戴嘅隱形矯正,唔會有疼痛嘅感覺.
7.嚴重嘅牙周炎唔可以矯正.
嚴重嘅牙周炎常有明顯嘅病理性牙移位或者松動,但係牙齒矯正同時亦係治療牙周病,施以生物限度內嘅矯治力非但唔會使牙周病惡化,反而會改善病情.未經治療或者控制嘅牙周炎唔可以矯正,但穩定嘅牙周炎可以,呢個係唔同專業嘅醫師共同合作先可以完成嘅治療,對醫師係一個考驗.


text:
中國共產黨第六次全國代表大會
中國共產黨第六次全國代表大會於1928年6月18號至7月11號,响蘇聯莫斯科近郊兹維尼果羅德鎮「銀色别墅」秘密召開.出席大會嘅代表共142人,其中有表決權嘅正式代表84人,代表當時全國13幾萬名黨員.
1927年大革命失敗後,中國共產黨開始走上獨立領導中國革命嘅道路.响關於中國社會性質以及革命性質,對象,動力,前途等關系革命成敗嘅重大問題上,黨內存在著認識上嘅分歧同爭論.因此,迫切需要召開一次黨嘅全國代表大會認真加以解決.由於國內當時正處喺極為嚴重嘅白色恐怖中,好難搵到一個安全嘅開會地點,加上1928年春夏間將相繼响莫斯科召開赤色職工國際第四次大會,共產國際第六次大會同少共國際第五次大會,考慮到屆時中國共產黨都將派代表出席呢幾個大會,而且中共中央亦迫切希望能夠得到共產國際嘅及時指導,遂決定中共六大响莫斯科召開.
1928年3月,共產國際來電同意中共六大响蘇聯境內召開.4月2日,中共中央臨時政治局常委會開會研究召開六大嘅問題,決定李維漢,任弼時留守,負責中央日常工作,鄧小平為留守中央秘書長.1928年4月下旬起,瞿秋白,周恩來等中央領導人同100多位參加六大嘅代表相繼分批秘密前往莫斯科.
瞿秋白代表第五屆中央委員會作《中國革命與共產黨》嘅政治報告,周恩來作咗組織報告同軍事報告,李立三作農民問題報告,向忠發作咗職工運動報告,共產國際代表布哈林作咗《中國革命與中國共產黨的任務》嘅報告.大會通过咗關於政治,軍事,組織,蘇維埃政權,農民,土地,職工,宣傳,民族,婦女,青年團等問題的決議,同埋經過修改嘅《中國共產黨黨章》.
六大選舉產生咗新嘅中央委員會:中央委員23人,候補中央委員13人.
中共六大係一次具有重大歷史意義嘅會議.大會認真總結咗大革命失敗以嚟嘅經驗教訓,對有關中國革命嘅一系列存在嚴重爭論嘅根本問題,作出咗基本正確嘅回答.它集中解決咗當時困擾黨嘅兩大問題:一係喺中國社會性質同革命性質問題上,指出現階段嘅中國仍然係半殖民地半封建社會,引起中國革命嘅基本矛盾一個亦都冇解決,現階段嘅中國革命仍然係資產階級性質嘅民主主義革命.二係喺革命形势同党嘅任務問題上,明確咗革命處於低潮,黨嘅總路線係爭取群眾,黨嘅中心工作不是千方百計咁組織暴動,而係做艱苦嘅群眾工作,積蓄力量.呢兩個重要問題嘅解決,基本上統一咗全黨思想,對克服黨內存在嘅「左」傾情緒,擺脫被動局面,實現工作嘅轉變,對中國革命嘅復興同發展,起咗積極嘅作用.
一中全會[編輯]
中國共產黨第六屆中央委員會第一次全體會議於1928年7月19號响莫斯科克里姆林宫召開,出席會議嘅有中央委員12人,候補中央委員11人.參加會議嘅重有共產國際代表布哈林,米夫等.,選舉蘇兆征,項英,周恩來,向忠發,瞿秋白,蔡和森同張國燾為中央政治局委員,關向應,李立三,羅登賢,彭湃,楊殷,盧福坦同徐錫根為政治局候補委員,選舉蘇兆征,向忠發,項英,周恩來,蔡和森為中央政治局常委會委員,李立三,徐錫根同楊殷為政治局候補常委.會議選舉向忠發為中共中央政治局主席兼中央常委主席,周恩來任秘書長兼組織部長,蘇兆征任工委書記,李立三任農委書記,張金保任婦委書記.會議選舉瞿秋白,張國燾為中共駐共產國際嘅代表.
二中全會[編輯]
中國共產黨第六屆中央委員會第二次全體會議於1930年6月25號─30號响上海召開.超過半數嘅中央委員同候補中央委員出席會議,另有6人列席會議.
全會聽取咗關於政治,組織,農民,土地問題等方面嘅報告.會議通過咗《關於中央政治局工作報告的決議》,《政治決議案》,《組織問題決議案》,《宣傳工作決議案》,《職工運動決議案》,《告紅軍將領士兵同志書》,《關於德國及其他各國黨內右傾派別的決議》,《告柏林無產階級書》,《致在獄同志及死難同志與在獄家屬書》同埋《中國共產黨中央執行委員會第二次全體會議宣言》等文件.
全會總結同檢查咗第六次全國代表大會以嚟嘅工作,肯定咗六大路線嘅正確,根據黨嘅總路線同當時嘅政治局勢,確定咗以後鬥爭嘅路線同策略,提出咗加強反帝反軍閥鬥爭,繼續深入土地革命,開展游擊戰爭,擴大蘇維埃區域,建立同擴大紅軍等15政政治任務.
全會批准咗中央政治局開除王藻文中央委員同开除王仲一候補中央委員嘅決定.補選惲代英等為中央委員.
三中全會(擴大)[編輯]
中國共產黨第六屆中央委員會擴大嘅第三次全體會議於1930年9月24號─28號响上海召開.出席會議嘅有中央委員10人,候補中央委員4人,中央審查委員同候補審查委員各1人,北方局,南方局,長江局,滿州省委,江南省委,共青團同埋全總黨團等嘅代表20人参加咗會議.
會議由瞿秋白主持.全會批評了以李立三為代表嘅「左」傾錯誤,基本上結束咗李立三「左」傾冒險主義錯誤對全黨嘅統治.會議通過咗《關於政治狀況和黨的總任務決議案》,《對於中央政治報告的決議》,《組織問題決議案》,《職工運動決議案》等,發出咗《中國共產黨中央委員會為蘇維埃第一次全國代表大會告民眾書》,《致蘇聯共產黨中央賀電》,《致德國共產黨賀電》,《告青年團書》,《告同志書》等.會議重宣讀咗《共產國際遠東局的代表給第三次全會的信》.
會議決定成立蘇區中央局,補選咗中央委員7人,候補中央委員8人,中央審查委員2人,改選咗中央政治局.改選之後嘅中央政治局有正式委員7人,候補委員7人.
四中全會(擴大)[編輯]
中國共產黨第六屆中央委員會擴大嘅第四次全體會議於1931年1月7號响上海召開.出席會議嘅除中央委員,候補中央委員22人外,重有全總,海總,鐵總黨團同埋團中央等單位15人.
呢次全會係由共產國際代表米夫一手策劃嘅,有意扶植王明(陳紹禹)等人上台.會議由頭到尾都充滿着住激烈嘅鬥爭.王明响會上概述咗會前佢根據國際文件寫成嘅題為《兩條路線》(即後嚟改名做《為中共更加布爾塞維克化而鬥爭》)嘅小册子嘅觀點,指責李立三嘅錯誤係响「左」嘅詞句掩蓋下嘅「右傾機會主義」,指責三中全會對立三路線未加以絲毫嘅揭破同打擊,响主要問題上繼續住立三路線.文章提出咗一系列比李立三嘅冒險主義重要「左」嘅錯誤觀點.响米夫嘅支持下,王明等通过呢次全會取得咗响中共中央嘅領導地位,開始咗土地革命戰爭時期「左」傾錯誤對黨嘅第三次領導,發展咗宗派主義嘅過火鬥爭同打擊政策.
全會通过咗《中共四中全會決議案》,《中國共產黨中央四中擴大會告中國工農紅軍書》, 《中國共產黨中央四中擴大會告在獄革命戰士書》等文件.
全會撤銷咗李維漢,賀昌2人嘅中央委員職務;補選韓連會,王盡仁等9人為中央委員;撤銷咗瞿秋白,李維漢,李立三3人嘅政治局委員職務;改選咗中央政治局,選舉出周恩來等9人為政治局委員,毛澤東等7人為政治局候補委員,向忠發,周恩來,張國燾3人為政治局常委,向忠發任總書記.
五中全會[編輯]
中國共產黨第六屆中央委員會第五次全體會議於1934年1月15號─18號响江西瑞金召開.出席會議嘅有中央委員,候補中央委員同一啲省嘅代表.
博古主持會議,並作咗《目前的形勢與黨的任務》嘅報告,陳雲作咗《國民黨區域中的工人經濟鬥爭與工會工作》嘅報告,張聞天作咗《中國蘇維埃運動與它的任務》嘅報告.全會全面肯定咗四中全會以嚟嘅「左」傾錯誤路線,並通過咗一系列「左」傾錯誤理論同政策,使到以王明為代表嘅「左」傾冒險主義錯誤發展到咗頂點,最終導致咗中央革命根據地第五次反「圍剿」嘅失敗.
全會通過咗《中共五中全會政治決議案》,《五中全會關於白色區域中經濟鬥爭與工會工作的決議》,《五中全會給二次全蘇大會黨團的指令》,同埋《致聯共十七次代表大會電》,《致德國共產黨電》,《致在獄同志電》,《致工農紅軍電》等文件.
全會增選咗王稼祥,凱豐(何克全)為中央委員,增選彭德懷,楊尚昆,李富春,李維漢,孔原為候補中央委員;改選咗中央政治局,毛澤東等11人為政治局委員,劉少奇等5人為政治局候補委員.全會決定設立中央書記處(又叫做中央政治局常委會),博古,張聞天,周恩來,項英為書記處書記,博古任總書記.選舉咗中央黨務委員會,李維漢任書記.
六中全會(擴大)[編輯]
中國共產黨第六屆中央委員會擴大嘅第六次全體會議於1938年9月29號—11月6號响延安橋兒溝召開.出席會議嘅有中央政治局委員12人,中央委員5人,重有黨中央各部門同全國各地區嘅負責人38人.
1937年11月底,中共駐共產國際代表,共產國際執委,主席團委員同候補書記王明被派回國.由於佢唔了解中國抗戰嘅實際形势,被抗戰爆發後,蔣介石採取嘅某啲進步措施,同埋當時响實力上蔣介石較強,紅軍數量較少等現象所迷惑,再加上佢一貫具有嚴重嘅教條主義,存在住將共產國際指示神聖化嘅傾向,因此好快就陷入咗右傾投降主義嘅誤區,响理論上同實踐上畀中國嘅抗戰事業造成咗嚴重嘅損失.呢種右嘅傾向違反獨立自主原則,實際上不利於保持國共兩黨合作嘅統一戰線,黨嘅各級組織為克服呢種傾向並防止佢蔓延,進行咗必要而有效嘅鬥爭,從而將王明右傾投降主義嘅影響局限喺局部嘅範圍入面,並較快咁加以克服.為咗總結抗戰以嚟嘅經驗教訓,確定中國共產黨响抗戰新階段嘅基本方針同任務,並將全黨嘅認識統一到正確嘅思想上嚟,中國共產黨召开咗第六屆中央委員會第六次會議.
會上,王稼祥傳達咗共產國際嘅指示同季米特洛夫嘅意見.毛澤東代表中央政治局作咗《論新階段》嘅政治报報告,代表中央作總結報告(《戰爭和戰略問題》同《統一戰線中的獨立自主問題》係總結報告中嘅兩部分);張聞天作咗《關於抗日民族統一戰線與黨的組織問題》嘅報告;周恩來作咗中央代表團工作報告;朱德作咗八路軍工作報告;項英作咗新四軍工作報告;陳雲作咗青年工作報告;劉少奇作咗關於黨規黨法嘅報告.全會批准咗以毛澤東為首嘅中央政治局嘅路線,基本上克服咗抗戰初期王明嘅右傾投降主義錯誤,統一咗全黨嘅思想,從政治上,思想上同組織上為實現黨對抗日戰爭嘅領導奠定咗基礎.
全會通過咗《中共擴大的六中全會政治決議案》,《關於各級黨委暫行組織機構的決定》,《關於中央委員會工作規則與紀律的決定》,《關於各級黨部工作規則與紀律的決定》,關於召集第七次全國代表大會嘅決議,致各國共產黨,致八路軍同新四軍全體指戰員,致東北義勇軍同東北同胞電,《中共擴大的六中全會告全國同胞,國共兩黨同志書》等文件.
會議再次強調中國共產黨必須獨立自主咁領導人民進行抗日戰爭.批判咗黨內响統一戰線問題上存在嘅關門主義同投降主義兩種錯誤偏向.大會尤其批判咗「一切經過統一戰線」,「一切服從統一戰線」嘅右傾投降主義主張,強調正確嘅統戰方針應該係既統一又獨立.毛澤東指出,雖然响抗戰時期民族矛盾係主要矛盾,但係階級矛盾並冇消失或减少.同時,必須睇出,冇民主,民生問題(屬於階級鬥爭嘅範圍)嘅適當解決,亦就唔能夠實行廣泛嘅人民嘅動員以戰勝日本帝國主義.大會重申,黨應該將主要工作放响戢戰區同敵後,獨立自主咁放手組織人民抗日武裝鬥爭嘅方針.抗戰時期黨以主要力量响敵後開展獨立自主嘅游擊戰爭,建設抗日民主根據地,咁實際上係中國革命响民族戰爭嘅條件下繼續走鄉村包圍城市嘅道路.呢次全會號召全黨同志必須努力學習馬克思列寧主義理論,善於將馬克思列寧主義普遍真理同國際經驗應用於中國嘅具體環境,反對教條主義,廢止洋八股,提倡新鮮活潑嘅,為中國老百姓所喜聞樂見嘅中國作風同中國氣派.
全會決定撤銷長江局,設立南方局同中原局,由周恩來任南方局書記,董必武任副書記;劉少奇任中原局書記.結束咗王明對華中地區嘅錯誤領導.
响當時嘅情況下,重冇條件召開中共第七次全國代表大會,擴大嘅六屆六中全會起咗重大嘅歷史作用.呢次全會正確咁分析咗抗日戰爭嘅形勢,規定咗黨响相持階段嘅任務,為實現黨對抗日戰爭嘅領導進行咗全面嘅戰略規劃.呢次全會基本上克服咗王明嘅右傾錯誤,再次強調中國共產黨必須獨立自主咁領導人民進行抗日戰爭,從而使全黨統一於中央正確路線嘅指導之下,推動咗各方面工作嘅發展.呢次大會重堅持馬克思列寧主義同中國革命相結合嘅原則,肯定咗毛澤東响全黨嘅領導地位,從而响黨嘅歷史上具有重大嘅歷史意義.
七中全會[編輯]
中國共產黨第六屆中央委員會第七次全體會議於1944年5月21號—1945年4月20號响延安楊家嶺召開.出席會議嘅有中央委員同候補中央委員17人,各中央局,分局同其他方面嘅負責人12人.會議選舉毛澤東,朱德,劉少奇,任弼時,周恩來5同志組成大會主席團,毛澤東為中央委員會主席同六屆七中全會主席團主席.會議期間由主席團處理黨中央嘅日常工作,政治局同書記處暫時停止行使職權.
响歷時11個月嘅會議期間,先後召開咗8次全體會議.毛澤東代表政治局作了工作報告,周恩來作咗關於重慶談判嘅情況報告.全會討論並通過咗毛澤東起草嘅《中央關於城市工作的指示》,通過咗中共七大主席團,代表資格審查委員會候選人名單同會議日程,以及準備向中共七大作嘅政治報告,軍事報告同準備提交中共七大討論嘅黨章草案.1945年4月20日全會通過咗黨嘅《關於若干歷史問題的決議》.
《關於若干歷史問題的決議》對黨响歷史上嘅若干問題,特別係對以王明為代表,以教條主義為特徵嘅「左」傾錯誤作咗詳細結論;肯定咗中共六屆三中全會同其後嘅中央對於停止當時黨內存在嘅「左」傾冒險主義錯誤所起嘅積極作用;肯定咗劉少奇响白區工作嘅正確路線;指出咗中共六屆四中全會,六屆五中全會嘅錯誤;高度評價了毛澤東運用馬克思列寧主義嘅理論同方法嚟解決中國革命問題嘅傑出貢獻,指出响全黨確立毛澤東領導地位嘅重大意義.對於1937年以後抗日戰爭時期黨內嘅若干歷史問題,全會認為「因為抗日階段尚未結束,留待將來做結論係適當嘅」.
會議確定城市工作委員會由14人組成,彭真為主任.


text:
沈旭暉教授
國際關係學者
如果你未睇過動物農莊嘅故事,我建議你直接跳過呢個序,睇完本書再返嚟.之不過,英文原著面世已經成七十幾年,未睇過個故事,但又無視上句劇透警告嘅人,就莫怪我無情.
對我嚟講,《動物農莊》唔係要警惕世人獨裁專權嘅禍害,而係一個「得語言者得天下」嘅故事.語言有唔同嘅部份,有你而家見到,印響紙上面嘅符號,有我哋口講嘅音調,牆上嘅七誡,乃至動物農莊嘅國歌《英島眾獸》,雖然個符號係用廣東話,但實際上其實係農莊嘅動物嘅語言嚟.只有推翻咗人類嘅農莊動物,先可以切身體會呢啲符號箇中嘅意義.
農莊牆上之所以有七誡,係因為響動物眼中,人類就係罪惡同貪婪嘅化身,動物要用呢七誡嚟突顯自己同人類嘅分別.班綿羊成日嗌嘅「四腳好,兩腳壞」亦係呢個意思.後來,呢七誡俾以拿破崙為首嘅領袖改寫,口號亦都變成「四腳好,兩腳更好」,除咗係方便班革命領袖享樂,更大嘅影響係模糊咗人獸之間(正義同罪惡之間)嘅界線.
農莊嘅國歌由振奮獸心嘅《英島眾獸》,一步步被篡改成《拿破崙萬歲》時,動物嘅革命就已經由破舊立新,上刀山落油鑊嘅激情,變質成個人崇拜嘅集體瘋狂.
對於個人,語言係思想嘅載體,對外嘅橋樑.對於一個群體,語言除咗係個體之間溝通嘅工具,同埋身份認同嘅界線之外,最重要係將時間重疊,將過去嘅神話同傳說,駁落我哋而家對未來嘅想像度.傳承過去,思考未來,呢個先係語言對於一個族群而言,最重要嘅功用.
動物嘅語言被篡改扭曲,其實唔止係抹走佢哋嘅身份同歷史,更重要嘅係令佢哋想像唔到自己嘅未來.佢哋唔記得咗革命之前嘅承諾,就唔會想像到以後應有嘅好生活.佢哋忘記咗農莊嘅英雄,就想像唔到領袖嘅絕對腐化.
唯一洞悉到動物農莊嘅大話,就只有老驢班哲文(Benjamin),但佢只會敢怒不敢言.每聽到一個大話,佢就響齒間漏一兩句怨氣,發洩完之後就繼續旁觀.佢痛恨史叫拿(Squealer)搬弄是非,但又為咗自保,唔敢公開辯清.農莊其他動物字都唔識多隻,未見過世面,不知者不罪,但班哲文知者不言,唔係幫兇,都至少唔係無辜.革命墮落,佢作為罪人之一,懲罰就係行屍走肉,毫無熱情可言.
一個人冇夢想同條鹹魚冇分別,同理,一個群體冇咗未來嘅想像,同一條又一條嘅鹹魚都冇分別.要守護自己嘅故事同夢想,就要由自己嘅語言做起.語言冇咗思想就會變得無味,冇咗行動就會變得空洞.我相信譯者搞得呢本書,唔係想大家睇完本嘢之後,直接擺入書櫃封塵,而係拎出嚟同其他人傾下,諗下大家一齊有咩可以做.前路茫茫,但唔好因此苟且.唔好變成另一個班哲文.共勉之.


text:
今個星期連載今次曼谷美食系列嘅最後一篇,為大家介紹多一間嘅泰菜餐廳~上星期就介紹過 Lukkatithong Royal Cooking 呢個母子檔,今個星期介紹嫲孫檔嘅 BaanIce Restaurant ~兩間喺 Siam Paragon 喺正同一層,而且兩間嘅路線都有啲相似,所以我就索性試晒兩間~
BaanIce Restaurant 主打泰南菜,因為老闆嘅嫲嫲自喺泰國南部教書嗰陣已經對烹飪非常有熱誠,大大小小嘅節日都由佢出手包辦飲食~後來佢搬到曼谷之後都繼續煮嘢食,繼而啟發咗老闆將呢一份泰南嘅美味分享出去~佢哋其中一大賣點就係由泰國南部直送嘅新鮮材料,包括椰奶,海鮮,蔬菜在內嘅都係~
佢哋第一間舖頭喺90年代已經開業,不過位置就隔涉啲,比較難去.而除咗 Siam Paragon 之外,佢哋喺 Thong Lo 同埋 ICONSIAM 都有分店~雖然分店數量唔多,但地點都幾就腳,都算容易遇到~佢嘅人流都好犀利,周不時都要排隊~佢同上星期嘅 Lukkaithong 有少少唔同,大家都多人排隊,感覺上 Lukkaithong 比較多遊客,而 BaanIce 就比較多本地人~
網上其他 Blogger 去嘅時候只有泰文餐牌,不過今次去嘅時候就有英文餐牌啦~所以大家唔使再擔心只係能夠看圖識字,可以好清楚咁了解每一碟係啲咩~而且佢哋嘅侍應無論係對答方面,抑或係細心程度方面都唔錯,所以溝通方面完全無問題~
今次選擇咗叫餸食飯,分別叫咗碟炸魚,炸豬腩同一碟時菜~佢哋網頁版嘅餐牌有唔同餸菜嘅介紹,就好似炸豬腩都有佢自己嘅故事,大家不妨睇睇,都幾有趣㗎~
炸魚非常鬆脆,熱辣辣嘅時候連埋骨食都無問題~呢個真係要趁熱食,因為當佢回咗無咁脆嘅時候,就唔可以連骨食㗎啦!佢嘅炸物唔會好油膩,食多兩件都唔怕~
炸豬腩應該係佢哋嘅大熱門之一,驟眼睇幾乎枱枱都有叫,大人細路都啱食~佢比起炸魚炸得乾身一啲,味道濃一啲~可能有啲人會覺得咸咗啲,不過我就覺得啱啱好,夠晒惹味,會食到停唔到口㗎~
介紹埋 BaanIce 之後,曼谷嘅美食特輯就暫告一段落~嚟緊會繼續為大家介紹更多其他地方嘅景點同美食,千祈唔好錯過!
如果你有任何關於旅遊嘅問題,例如係揀酒店,行程規劃等等,都歡迎您Inbox我哋或者留言問,我會盡全力解答你有嘅疑難~
BaanIce Restaurant 官網:www.baanice.com
BaanIce Restaurant Siam Paragon 分店營業時間:每日 11:00 至 22:00
BaanIce Restaurant Siam Paragon 分店地址:
430-431A, 4/F, Siam Paragon, 911 Rama I Rd., Pathumwan, Bangkok 10330, Thailand
交通:
乘搭BTS 素坤逸線 (Sukhumvit Line) 或 是隆線 (Silom Line) 前往 Siam 站 (CEN),出站後可直達暹羅百麗宮 (Siam Paragon).


text:
之前我登記到可以參加AP嘅TOY STORY LAND預演日,所以今日我地一家三口就同埋小肥肥一齊入去玩啦!
講真,係未入去玩之前都真係好期待,睇啲雜誌廣告介紹覺得好正,但入到去覺得有啲失望,雖然成個環境係佈置得好靚,係入面真係好似處身玩具王國咁,不過個地方真係好細,行一個圈真係唔洗十五分鐘.
等先同大家分享吓新LAND嘅四周環境先(由於我要照顧小小豬,冇時間影外圍相,所有以下相片由小肥肥提供)~
玩GAME就冇小小豬份啦,不過我地都同佢影左好多相~
就係因為佢太愛啲英文字母,所以同佢影相佢都唔肯望鏡,個頭只係望住啲英文字母嗰邊,真係激C我呀!
講返啲新GAME,我地第一個玩嘅就係遙控車,由於小肥肥唔玩,所以佢暫時變身小小豬媬姆,等我地兩老婆去飛返轉~
之後就到同小肥肥玩彈弓狗,有左遙控車經驗,依個真係好少兒科,只係不停係咁轉,當最後嗰幾吓就轉得急啲,所以都OK好玩~
因為時間關係,加上又唔想小肥肥陪我地等,所以最後個降落傘就冇玩到,留返有機會先去玩啦!
今日入玩都有禮物收,就係為預演日設嘅紙牌~
仲有新貼紙派添,依幾張係啲CM話見小小豬好可愛送俾佢呀~
我仲買左新推出嘅杯添~
哈哈...我又買左支Bubbles槍俾小小豬呀~
整體上都幾好玩,不過真係好難想像當全面開放嘅時候,個個人都去新LAND玩時,真係驚會好迫.另外…我地仲發現新LAND位置屬於西斜,所以當你身處任何一個位置都會覺得好晒,所以準備去玩嘅朋友仔記得做足防晒呀!


text:
(A&M Diary)講到泰國熱門嘅旅遊點又點少得芭提雅呢?仲記得以前啲泰國曼谷旅行團,點都會留喺芭提雅玩番兩至三日,輕輕鬆鬆享受泰國嘅假期.今日我哋嚟到石澳,呢度同樣有芭提雅嘅感覺!石澳嘅沙灘水清沙幼,近停車場嘅位置有唔少沙灘用品店鋪,仲有串烤店,真係陣陣泰國風情!因為我哋想搵間餐廳坐低慢慢嘆吓,所以就嚟到石澳泰.
小食拼盤
我哋兩個人就叫咗一個細嘅小食拼盤,拼盤嘅每一款小食都有兩件,兩個人share食就啱啱好!炸蝦唔用炸粉,改用粉絲包住再炸,原來口感會更豐富;泰式炸魚餅加入唔少香料一齊炸,所以味道好有層次;至於脆炸蝦餅蝦味濃郁,超級彈牙;香葉包雞雖然細細舊,但就好入味喇;最後,仲有炸素春卷,春卷焰料勁多,夠晒鬆脆.
泰式炒通菜
即叫即炒,通菜帶有少少辣,非常惹味.
海鮮菠蘿炒飯
同平時嘅菠蘿炒飯好唔一樣,因為佢唔係將炒飯放入開邊菠蘿,反而係放喺旁邊,咁樣食嘅時候反而相對方便.個炒飯好有鑊氣,海鮮配料有鮮魷同蝦,整個炒飯份量一啲都唔少架!
海鮮濕炒河粉
但更令我哋欣賞嘅係海鮮濕炒河粉!份量夠晒多,配料感覺仲多過河粉呀!有鮮魷,蝦同青口,仲有好多素菜添.濕炒嘅醬汁非常濃郁,但又唔會太杰太濃,撈埋啲滑嘟嘟河粉一齊食就最perfect!
芒果冰沙
整體嚟講,餐廳嘅菜式都唔錯,不過,呢個芒果冰沙就麻麻哋喇!因為芒果味非常淡,如果可以重手加多啲芒果就更好喇!


text:
成日見到有人話「如果你男/女朋友中左以下幾多幾多樣,你就要好好珍惜佢」,「會點點點既男人嫁得過」,「肯陪你乜乜乜既女人娶得過」,「識咩咩咩既男人最型」,「如果搵到咁咁咁既女人就唔好放手」.每個人心裡面都有10000個理想另一半的條件,但現實其實係......阿姐鍾意既,就算佢乜都唔識兼完全唔符合條件,我都覺得佢最型最正.阿姐唔鍾意既,就算佢十項全能,係我眼中都不過係一個柒頭.你地話係咪喇?
好多人可能都問過「點解我咁好你唔鍾意我?」,跟住下一句就會係「男人不壞,女人不愛」.唔好意思,錯曬.一個人鍾意另一個人唔會係因為佢夠衰,冇人會話:「嘩條友咁仆街既正呀喂我就係鍾意壞人」只會係因為佢睇到呢個壞人有其他人睇唔到既優點,又將個種優點放到好大,大到可以掩蓋壞人既其他唔好,又或者佢同呢個壞人真係有d野好夾.至於一個人唔鍾意你呢個好人,都唔係因為「喂你咁好既我唔鍾意好人架咪過黎呀」,只係你既好唔係佢想要既野,你可能溫柔體貼,但佢想要既係風趣幽默,你既好對佢黎講唔重要亦冇吸引力.千祈唔好屈人地係因為你唔夠壞同太好人所以不被愛,如果你真係咁諗我會傾向相信係因為你柒所以人地唔鍾意你.
要鍾意你既人就算你淨係企係度呼吸,佢都會覺得你超正,「喂你會呼吸咁正既係型喎」,呢樣野冇理智可言.唔鍾意你既人,根本唔需要花心機去討好佢,就算你為佢上山下海佢都唔會識欣賞,仲會覺得你傻豬.時間有限,與其配合人地不如做返自己,多做自己鍾意既事,過自己想過既生活,自自然然會吸引到同道中人.人生徒勞無功的事情太多,做少一樣得一樣,唔需要因為人地唔鍾意你而唔開心,反覆思量邊個位出問題,鍾意就咩都係優點,唔鍾意就優點都變問題.或者調轉諗,如果個個都鍾意你,你咪好唔得閒?
愛情就係因為不可理喻,無法估計,先難得,先珍貴.